HRVATSKI 
KATOLIČKI 


IJPOZMEP>KA 


AVVo- 


HRVATSKI KATOLIČKI 
KALENDAR 


l994 


Ik 
] 


Pečuh 


IZDAVAČ: 
Savez Hrvata u Mađarskoj 


ZA IZDAVAČA: 
Joso Ostrogonac 


UREDNIK: 
Stjepan Blažetin ml. 


ODGOVORNI UREDNIK: 
Ivan Gugan ml. 


LEKTOR: 
Branka Blažetin 


NA NASLOVNOJ STRANICI: 
Crkva u Serdahelu 


NA POSLJEDNJOJ STRANICI: 
Oltar serdahelske crkve 


FOTOGRAFIJE NA OMOTU: 
Lajoš Vlašić 


ISSN 1216-5085 


NYOMASI MUNKALATOK: 
Ferlingpress Sajtdiigynoksćg ćs Kiadvdnyszerkeszt6 Kft. 


POZDRAVNA RIJEČ 


Hrvatima u Mađarskoj putem "Hrvatskog katoličkog kalendara" 
upućujem najprije čestitku za Božić i Novu godinu 1994! Božićni 
blagdan okuplja nas oko Isusa koji se rodio za nas od Prečiste 
Djevice Marije! Isus je druga božanska osoba Presvetog Trojstva - 
vječna Riječ, Sin Očev, koji je uzeo našu ljudsku narav u krilu 
Djevice i došao na svijet kao pravi čovjek da nam objavi svu istinu 
o Bogu i svu istinu o čovjeku. Isus Krist je došao k ljudima da im 
pokaže put pravoga života, da ih spasi za vječni život, da ih 
uzdigne u dostojanstvo sinova Božjih i kćeri Božjih. 

Tolika ljubav Božja nas raduje ali poziva da zaista budemo 
vjerni učenici Isusovi i da živimo kako nas je on učio: ljubiti Boga 
svim srcem a bližnjega kao samoga sebe. U toj su zapovijedi 
uključene sve Božje zapovijedi! 

Neka vam Spasitelj bude svjetlo misli, srca i savjesti da vam 
Nova godina bude blagoslovljena svakim dobrom, a osobito mirom i 
čistom savjesti! Život osobe, obitelji cijele zajednice gradi se uspješno 
na temeljima Božjih zapovijedi. Vjera čini čovjeka čovječnim i 
pravednim u odnosu prema svakom čovjeku. 

Hrvatima u Mađarskoj, mađarskom narodu i državi zahvaljujem 
za čovječnost koju očituju pomažući prognanike i žrtve rata koji je 
mnogo zla nanio u Hrvatskoj, u Bosni i Hercegovini. Stotine tisuća 
ljudi je protjerano iz njihovih domova! I ovaj rat dokazuje kako 
čovjek može duboko pasti kada Bog ne živi u njegovoj duši. Božja 
Riječ je svjetlo savjesti! 

Hrvatska braćo i sestre, u svojoj domovini Mađarskoj svjedočite 
vrijednosti vjere, poštenja i pravičnosti koje su vaši pradjedovi 
ponijeli sa sobom iz stare domovine Hrvatske. Poštujte svoje 
tradicije,  poštujte svoje sugrađane, budite suradnici sa svim 
građanima u izgradnji pravednog i čovječnog života. 

Hrvatski su vjernici u prošlosti i u sadašnjosti poznati kao 
vjerni štovatelji Presvete Bogorodice! Njoj vas sve povjeravam: vaše 
svećenike, redovnike i redovnice, vaše obitelji, vašu djecu i mlade! 
Molite krunicu u obiteljima za naš mir! 

Sve vas srdačno pozdravljam i svima želim Božji blagoslov! 


+Sramje u anai 


nadbiskup zagrebački 


Misionar Nebeskog Oca 


Želi da svi narodi postanu 
njegovi učenici, 
Zato treba tebe... 


Ti si njegova ruka 
Da bi mogao obavljati 


svoj posao, nema drugih ruku 


osim tvoje... 


Da bi mogao ljude privesti 


na svoje staze, On nema drugih nogu 


osim tvoje... 


Da bi mogao navijestiti 


Riječ spasenja, potrebne su mu 


tvoje usne... 


Ti si njegovo poslanje 
po riječi i djelu. 


Autor nepoznat 

NOVA GODINA - BDM BOGORODICA 
2. PO BOŽIĆU, Bazilije 
Anastazija, Genoveva 
Anđelka, Dafroza, Angela 
Emilija, Miljenko 
BOGOJAVLJANJE - TRI KRALJA 
Rajmund, Lucijan, Zorislav 
Gospa brze pomoći 
KRŠTENJE ISUSOVO 
Agaton, Pavao 

Mihael Kozal, Neven 
Ernest, Tatjana 

Hilarije, Veseljko 

Feliks, Srećko 

Pavao Pustinjak 

2. KROZ G. Marcel 
Antun Pustinjak 
Margareta, Priska 

Ivan Ogilvio, Kanut kralj 
Fabijan i Sebastijan 
Agneza, Janja 

Vinko, Vice, Irena 

3. KROZ G. Parmen 
Franjo Saleški 

Obraćenje sv. Pavla 
Timotej i Tit, Bogoljub 
Anđela Merici, Živko 
Toma Akvinski, Tomislav 
Valerije, Akvilin 

4. KROZ G. Martina 


Ivan Bosco, Marcela 


Mijo Mandić (1857-1945) 


Rođen je 1857. u bačvanskom selu Kaćmaru. Učiteljsku školu završio je u 
Kaloči uz izdašnu materijalnu pomoć Ivana Antunovića. Nakon kratkog 
učiteljevanja u Šokačkom selu Bođanima izabran je za učitelja u Gari. U 
tom selu razvija široku kulturnu djelatnost, organizira bunjevačku čitaonicu 
drži predavanja o poljodjelstvu i kulturnoj baštini Bunjevaca. ' 
Budući da manjinske škole nisu imale udžbenike na materinjem jeziku, Mijo 
Mandić prione poslu i napiše nekoliko udžbenika za bunjevačku i šokačku 
djecu. Izdao ih je o vlastitom trošku. "Prirodopis, prirodoslovlje i slovnica 
za bunjevačku i šokačku dicu (Po hrvatsko-ugarski izvori)" (1880). 
Zemljopis, povistnica i ustavoslovlje. Za bunjevačku i šokačku dicu (Po 
hrvatsko-ugarsko izvori)" (1880). Knjige su tiskane u Subotici. Uporno i 
stalno je vodio borbu za uvođenje hrvatskog jezika u pučke škole. 

Godine 1883. Mijo Mandić se zapošljava u kaćmarskoj pučkoj školi, koju je 
i sam nekada pohađao. U Kaćmaru počinje izdavati list "Neven", prvi broj 
je tiskan 15. siječnja 1884. godine, točno prije 110 godina. Taj list je s 
manjim prekidom za vrijeme prvog svjetskog rata izlazio sve do 15. siječnja 
1940. godine kao tjednik a zatim kao dnevnik. Među suradnicima nalazimo 
mnogo uglednih domoljuba kao što su Ivan Antunović, Blaž Modrošić, 
Euzebije Fermendžin, Ante Evetović Miroljub, Ivan Petreš i drugi. ' 
Godine 1892 u Subotici je izabran za učitelja a tu radi sve do 
umirovljenja 1923. Bio je inicijator osnivanja "Bunjevačke prosvjetne matice" 
i drugih manjinskih kulturnih foruma. Umro je 9. siječnja 1945. u 88. 
godini života. Sahranjen je na Bajskom groblju u Subotici. 


Stipan Filaković 

Sever, Brigita 

SVIJEĆNICA, Marijan 

Blaž, Vlaho, Tripun 
Andrija Korsini, Veronika 
Agata, Dobrila, Jagoda 

5. KROZ G. Pavao Miki 
Koleta, Rikard, Držislav 
Jeronim, Mladen 

Apolonija, Zora 

Skolastika 

Gospa Lurdska, Mirjana 
Eulalija, Damjan 

6. KROZ G. Katarina Ricci 
Valentin, Zdravko 

Faustin i Jovita, Vitomir 
PEPELNICA - post i nemrs 
Donat, Darko 

Šimun, Flavijan 

Konrad, Blago 

1. KORIZMENA - ČISTA 
Petar Damiani, Eleonora 
Katedra sv. Petra, Biserka 
Polikarp, Grozdan - Kvatre 
Sinerot Srijemski, Kodest 


Donat Zadarski, Berislav - Kvatre 


Viktor, Branimir - Kvatre 
2. KORIZMENA - PAČISTA 


Roman, Hilar 


Fran Kurelac (1811-1874) 


Fran Kurelac je 1871. godine u Zagrebu objavio zbirku Jačke ili narodne 
pesme  prostoga i neprostoga puka hrvatskoga po  župah Šoprunskoj, 
Mošonjskoj i Željeznoj na Ugrih. Gradišćanske Hrvate posjećuje u dva 
navrata (1846. i 1848. godine) s ciljem da pribilježi njihove pučke pjesme. 
Kurelac je išao, kako donosi u predgovoru navedene knjige "od sela do sela, 
lugom i livadom, stazom i obronkom, s palicom u ruci, s torbom o ramenu 
a s pesmami, košuljicom te još potrebicom kojom u torbi. Bože moj, vesela 
putovanja!" Uspio je spasiti od zaborava pravu riznicu narodnih pjesama, 
čije će note - neke, ne sve, - nešto kasnije pribilježiti glazbenik Franjo 
Ksaver Kuhač. 
Fran Kurelac rođen je u Bruvnu, u Lici, 1811. godine. Školovao se u 
raznim mjestima: pučku školu učio je u Svrači i Rakovcu, gimnaziju u 
Karlovcu i Grazu. Studirao je u Zagrebu i Beču, gdje je kao vanredni 
student na Filozofskom fakultetu, slušao predavanja iz talijanskog i 
francuskog jezika. Boravio je u Požunu, Beču te odlazio među gradišćanske 
Hrvate. 
Radio je po cijeloj Hrvatskoj; obavljao je razne dužnosti: učiteljevao na 
rječkoj gimnaziji, bio je učiteljem staroslavenskog jezika u  đakovačkom 
biskupskom liceju. Bio je član Jugoslavenske akademije znanosti i umjetnosti. 
Umro je 18. lipnja 1874. godine u Zagrebu. 

Đuro Franković 

Bšujak - Shiavt 


Albin, Zoran 

Janja Praška 

Marin, Asterija 

Kazimir 

Ivan Josip od Križa 

3. KORIZMENA - BEZIMENA 
Perpetua i Felicita 

Ivan od Boga 

Dominik Savio, Franciska 
Četrdeset mučenika, Emil 
Sofronije, Tvrtko 

Inocent, Maksimilijan 

4. KORIZMENA - SREDOPOSNA 
Matilda, Florentina 

Longin, Žarko 

Herbert, Smiljan 

Patrik, Domagoj, Hrvoje 
Ćiril Jeruzalemski 

JOSIP zaručnik BDM 

5. KORIZMENA - GLUHA 
Kasijan, Vesna 

Oktavijan, Lea 

Oton, Jasna, Dražen 
Katarina Švedska, Simeon 
BLAGOVIJEST, Maja 
Emanuel, Goran 

6. KORIZMENA - CVJETNA 
Priska, Malho, Nada 
Bertold, Jona 

Kvirin, Zozim 

VELIKI ČETVRTAK 


Stjepan Grgić Krunoslav (1836-1914) 


Rođen je u Vancagi (Bajaszentistvđn). lako je imao samo pučko obrazovanje, 
on je doživio pedesetogodišnjicu svoga književnoga rada, te tom prigodom u 
Nevenu za 1909. godinu čitamo i ove retke o njemu: "daje savita u 
općinskim pitanjima: velika okolica Baje zna za Grgića Stipana. Pomaže on 
u književnom poslu našemu velikomu Antunoviću... Nije bilo našega 
narodnoga života, evo već od pedeset godina, a da nije u njemu imao dila 
naš vrli rodoljub..." 
Još kao dvadesetogodišnjak izdao je zbirku prevedenih pjesama a 1880. je 
tiskao Pisme za veselje. 
Grgić je osim općih domoljubnih stremljenja (Hajdmo na prelo!, Blaževom 
imendanu) ostavio više pjesama s opisnim motivima, kao npr. Smrt u 
prirodi. To su ujedno prve uspjelije deskriptivne pjesme u preporoditeljskoj 
književnosti bunjevačkih Hrvata. Pejzaž u različitim godišnjim dobima 
rijetko doživljavamo s takvom jasnom slikovitošću i spontanom refleksivnošću 
kao naš samonikli pjesnik. Pojava takvih pjesama na stranicama Danice i 
Nevena daje pravi odgovor na pitanje o njegovoj pjesničkoj popularnosti. 
Odabrao: Đuro Franković 

sy - Siprl 


VELIKI PETAK - post i nemrs 
VELIKA SUBOTA 
USKRS - VAZAM 
USKRSNI PONEDJELJAK 
Vinko Ferrerski, Julijana 
Vilim, Rajko 

Ivan de la Salle, Herman 
Dionizije, Ljubomir 
Marija Kleofina, Prohar 
2. VAZMENA - BIJELA 
Stanislav, Gema 

Julije, Zenon 

Martin, Ida 

Valerijan, Tiberije 
Krescencije, Ratko 
Bernardica 

3. VAZMENA, Rudolf 
Apolonije 

Konrad, Lav 

Teotim, Bogoslov 
Anzelmo, Silvio 

Kajo, Soter, Spaso 

Juraj, Đuro 

4. VAZMENA, rFidelis 
MARKO evanđelist 
Marcelin, Montan 

Ozana Kotorska 

Polion, Petar Chanel 
Katarina Sijenska 

Pijo V, Josip Cottolengo 


Dr. Vinko Žganec (1890) 


Rođen u Vartišincu, (Međimurje) gdje je završio osnovnu školu, preko 
varaždinske i gornjogradske gimnazije u Zagrebu, teologije i studija prava 
na Sveučilištu u Zagrebu, na poticaj Franje Dugana - vjeruje se da je 
njegov udio bio najveći u poticanju Zganca na etnomuzikološki rad - izdao 
prosto nevjerojatan broj pučkih popijevaka. 
1916. Hrvatske pučke popijevke iz Međimurja (prva knjiga). 
1924 - 1925. nove dvije knjige Hrvatskih pučkih popijevaka Međimurja. 
1950. Narodne popijevke Hrvatskog zagorja 

Hrvatske narodne pjesme kajkavske. 
1952. Hrvatske narodne popijevke i plesovi 

Hrvatske narodne popijevke Koprivnice i okolice. 
1962. Jačkar - Hrvatske narodne jačke iz Gradišća. 
1974. Pučke popijevke Hrvata iz okolice Velike Kaniže u Mađarskoj. 
Sve ovo, a pogotovo zadnje izdanje svjedoči o njegovom boravku i na 
našem tlu (1958. i 1962.) s nakanom sakupljanja i očuvanja naše baštine. 
Njegove popijevke otpočele su i svoj pismeni način širenja i održavanja, 
kako u matici, tako i među Hrvatima u nas. 

Stipan Blažetin 

5. VAZMENA, Josip radnik 
Atanazije, Antonin 

Filip i Jakov 

Florijan, Cvjetko 

Mira, Irena, Silvana 

Irenej Srijemski 

Dujam Solinski, Duje 

6. VAZMENA, Marija Posrednica 
Katarina Bolonjska 

Gospa Trsatska, Izidor 
Mamerto, Franjo 

SPASOVO - UZAŠAŠĆE, Leopold M. 
Servacije, Imelda 

Matija ap. Bonifacije 

7. VAZMENA, Sofija, Sonja 
Ivan Nepomuk 

Paskal, Bruno 

Felicije Solinski 

Petar Celestin, Dubravka 
Bernardin Sijenski 

Hospicij, Hrabren 

DUHOVI, Jelena, Renata 
DUH. PON. BDM MAJKA CRKVE 
Marija Pomoćnica 

Grgur, Beda Časni - Kvatre 
Filip Neri, Slobodan 
Augustin - Kvatre 

Euzebije i Polion - Kvatre 
PRESVETO TROJSTVO 
Ferdinand, Ferdica 

Pohod BDM 


Dr. Martin Laslović (1904-1961) 


Dr. Martin Laslović se rodio prije 90 godina, 15. listopada 1904. godine u 
jednostavnoj šokačkoj poljodjelskoj obitelji, od oca Martina i majke Janje 
Jakšić. Bio je jedinac. Nakon osnovne škole i gimnazije u Segedinu završava 
poljoprivredni fakultet ali budući da ta diploma u ono vrijeme nije mnogo 
vrijedila, u Pečuhu upisuje pravo. 
Kao odvjetnik imao je golemu pacijenturu, ponajprije zato jer je besplatno 
zastupao svoje siromašne sunarodnjake. Nikada nije ni zaboravio ni 
zanemario svoj materinjski jezik. Govorio je "lipom šokačkom ikavicom". 
Nakon rata već u veljači 1945. obilazi sela u kojima su živjeli pripadnici 
hrvatske i srpske  macionalne manjine, bio je vrlo eksponiran u 
Antifašističkom frontu. Godine 1946. Martin Laslović vodi delegaciju u 
ministarstvo tražeći da se pokrene učiteljski tečaj kao važna pretpostavka 
otvaranja manjinskih škola. Bio je pravni zastupnik manjinskog Saveza i 
kao takav obilazio je cijelu zemlju, Svugdje je bio voljen, svugdje su ga 
zvali "naš Martin". 
U veljači 1949. uhapšen je (kao titovac) i osuđen na 10 godina 
tamnovanja. Oslobođen je kolovoza 1956. godine. Narušena zdravlja vraća se 
u voljeni grad Mohač, među svoju Šokadiju. Ponovo počinje raditi ali ubrzo 
9. listopada 1961. godine umire. Na njegovom grobu piše: Naš Martin. 
Matija Kovačić 

Justin, Pamfilije 

TIJELOVO - BRAŠANČEVO 
Karlo Lwanga, Izak 

Kvirin Sisački 

10. KROZ G. Bonifacije 
Norbert 

Robert, Vilibald 

Medard 

Efrem Sirski 

SRCE ISUSOVO 

SRCE MARIJINO, Barnaba 
11. KROZ G. Ivan Fakundo 
ANTUN PADOVANSKI 
Marcijan, Elizej, Zvonko 
Vid, Modest, Čedomil 
Franjo Regis 

Grgur, Laura, Bratoljub 
Marcelijan 

12. KROZ G. Romuald 
Neum Ohridski 

Alojzije, Slavko, Slavica 
Toma Mor 

Sidonija, Zdenka 

ROĐENJE SV. IVANA KRSTITELJA 
Vilim, Vilko 

13. KROZ G. Ivan i Pavao 
Ladislav, Ciril Aleksandrijski 
Irenej, Smiljan 

PETAR I PAVAO, Krešimir 
Rimski prvomučenici 


Ivan Antunović (1815-1888) 


"Kako kapetanu nije slobodno sići s kormila galije ni u najvećoj buri, tako 
ni svećeniku, učitelju i prijatelju puka nije slobodno ni na jedan čas 
ostaviti puk koga su napali vuci, jer onda nije pastir već najamnik." 
Ivan Antunović je rođen 19. lipnja 1815. godine u Kunbaji, nedaleko 
Aljmaša. Osnovnu je školu završio u Aljmašu a gimnaziju je pohađao u 
Subotici, Pečuhu i Segedinu. Za svećenika ga je nakon završetka bogoslovije 
zaredio kaločki nadbiskup Petar Klobušicki te ga imenuje za bilježnika 
Duhovnog stola. Godine 1842. nadbiskup ga imenuje za župnika u Aljmašu. 
U njegovo vrijeme u Aljmašu je sagrađena škola i bolnica, preuređena je 
crkva i podignuta kalvarija. Godine 1859. postaje kanonik, 1861. kanonik- 
dekan i privremeni podžupan bačke županije, a 1876. godine postaje 
naslovni biskup. 
Osim svog svećeničkog rada bio je vrlo angažiran u vjerskoj i društvenoj 
prosvjeti prije svega svoga naroda. 1870. godine izdaje tjednik "Bunjevačke i 
šokačke novine". Taj list je izlazio tri godine a naslijedila ga je "Bunjevačka 
i šokačka vila". Godine 1876. prestaje izlaziti i "Vila". Godine 1870. u 
Kaloči je tiskana prva Antunovićeva knjiga a posljednja "Čovik s Bogom" 
objelodanjena je 1884. Posljednji članak napisao je također 1884. godine za 
"Neven", koji je iste godine pokrenuo svestrano obrazovani narodni učitelj iz 
Kaćmara, Mijo Mandić, inače Antunovićev učenik i štićenik. 
Umro je 13. siječnja 1888. godine. Sahranjen je pored majke na kaločkom 
groblju. 

Stipan Filaković 

Aron, Šimun, Predrag 

Oton, Rastislav, Vital 

14. KROZ G. Toma apostol 
Elizabeta Portugalska 

ĆIRIL I METOD 

Marija Goretti, Meri 
Vilibald, Lukrecija 

Akvila i Priscila 

Nikola Pik, Leticija 

15. KROZ G. Amalija, Ljuba 
Benedikt, Olga 

Mohor, Mislav 

M. B. BISTRIČKA, Hinko 
Kamilo, Miroslav 
Bonaventura, Vladimir 
Gospa Karmelska 

16. KROZ G. Branko 
Fridrik, Marina 

Aurelija, Zlata, Arsen 

ILIJA PROROK, Ilinka 
Lovro Brindiški, Danijel 
Marija Magdalena, Manda 
Liberije, Slobodan 

17. KROZ G. Kristina 
Jakov apostol 

JOAKIM I ANA, roditelji BDM 
Kliment Ohridski 

Nazarije i Celzo 

Marta i Marija, Beata 

Petar Krizolog, Rufin 


18. KROZ G. IGNACIJE LOYOLA 


Ive Prćić (1894-1959) 


Imao je tek šesnaest godina kada je zapisao: "vidio sam da je u nas vrlo 
malo dida i majka, koji još znadu "groktiti" naše pisme, koje nisu naučili iz 
knjiga, nego su se prinosile od usta do usta, od pokolenja na pokolenje". 
Prćić je znao da treba oteti zaboravu "pobožne, dičije, korizmene, kraljičke, 
svatovske i groktalice" ustvari pučke pjesme, te je kao suradnik Blaška 
Rajića 1910. godine objavio u Rajićevoj zbirci "Narodno blago" svoje zapise 
sakupljene u bunjevačkih Hrvata. 

Sakupljao je vjerno, preko pedeset godina, a 1939. godine javlja se zbirkom 
"Bunjevačke narodne pisme", a nakon tri godine u desetoj knjizi "Hrvatske 
narodne pjesme" (izdanje Matice Hrvatske) objavit će tridesetak groktalica tj. 
balada. U rukopisu se nalazi njegova zbirka bunjevačkih narodnih 
pripovijedaka te iz ranijih godina "Bunjevački narodni običaji". 

Ive Prćić rođen je u Subotici 1894. godine, bio je urednik "Subotičke 
Danice" te se afirmirao i kao publicista-novinar. 

"Ako netko želi proučiti prošlost Bunjevaca Hrvata, mora proučiti kulturnu 


ostavštinu Ive Prćića." 
Đuro Franković 

Alfonz Liguori 

Gospa od Anđela 
Augustin Kažotić, Stjepan 
Ivan Vianney 

SNJEŽNA GOSPA, Nives 
Preobraženje Kristovo 

19. KROZ G. Kajetan 
Dominik, Nedjeljko 
Roman, Domicijan 

Lovro, Lovorka 

Klara, Jasna, Suzana 
Hilarija, Veseljka 
Poncijan i Hipolit 

20. KROZ G. Maksimilijan Kolbe 
VELIKA GOSPA 

Rok, Stjepan kralj 
Hijacint, Miron 

Jelena Križarica 

Ivan Eudes, Ljudevit 
Bernard, Samuel 

21. KROZ G. Pio X. 

BD Marija Kraljica 

Ruža Limska, Ružica 
Bartolomej, Emilija 
Ljudevit, Elvira 
Anastazije Solinski 
Monika 
22. KROZ G. Augustin, Tin 
Mučeništvo Ivana Krstitelja 
Bazila Srijemska 
Rajmund, Rajko, Želimir 


Stjepan Ebrić (1890-1968) 


Narodni učitelj i kantor Stjepan (Stipo) Ebrić rođen je 19. kolovoza 1890. 
godine u Ladimirevcima u Slavoniji. Nakon školovanja u rodnom selu i 
Pečuhu, slijedeći primjer svoga oca, učitelja i kantora, upisuje se na bajsku 
učiteljsku školu koju završava 1911. godine. Zapošljava se u Nijemetu, selu 
nadomak Pečuha, kao učitelj i kantor. U tom malom selu radio je punih 40 
godina, sve do umirovljenja, 1951. godine. 
U svim njegovim nastojanjima pomagao mu je župnik Bela Horvat o 
kojemu treba znati da je najbolji prevodilac Petćfijevih stihova na hrvatski 
jezik i da je na mađarski preveo stihove mnogih hrvatskih pjesnika. 
Osim odgojno-obrazovnog i kantorskog rada učitelj Ebrić je bio glavni 
organizator vrlo živog kulturno-zabavnog života. Godišnje je u Nijemetu 
najmanje triputa prikazan kazališni komad na hrvatskom jeziku. Učitelj 
Ebrić je sustavno bilježio narodne pjesme, pripovijetke, običaje. 1927. godine 
objelodanio je molitvenik "Spasi dušu svoju". Za svaki ukop Stjepan Ebrić 
je napisao oproštajne stihove. Zbirku tih stihova čuva upravitelj mohačkog 
muzeja dr. Đuro Sarošac. 
Godine 1930. napisao je hrvatsku čitanku za 5-6. razred, a 1940. na 
zamolbu Ministarstva kulture organizira u Baji seminar za učitelje 
hrvatskog jezika. 
Kada je 1951. umirovljen seli se u Pečuh. Iste godine imenuju ga za 
kotarskog nadzornika a 1961. za dugogodišnji odgojno-obrazovni rad .prima 
zlatnu diplomu. 
U Nijemet više nikada nije odlazio jer je sve njegove radove koje je 
Privremeno ostavio u Nijemetu (kazališne komade, stihove, narodne pjesme s 
notama, pripovijetke, poslovice, običaje) njegov nasljednik spalio. 
Umro je u Pečuhu 1968. Na njegov posljednji put ispratilo ga je cijelo 
selo. Sahranjen je na pečuškom centralnom groblju. 

Ladislav Matušek 

Verena, Beatrica, Tamara 
Kalista, Divna 

Grgur Veliki, Budimir 

23. KROZ G. Mojsije, Dunja 
Lovro, Borko 

Zaharije, Petronije 

Marko Križevčanin 

MALA GOSPA, Marica 

Petar Klaver, Strahimir 
Nikola Toletinski 

24. KROZ G. Hijacint 

Ime Marijino 

Ivan Zlatousti 

UZVIŠENJE SV. KRIŽA 
Gospa Žalosna 

Ciprijan, Kornelije 

Rane sv. Franje 

25. KROZ G. Josip Kupertinski 
Januarije 

Kandida, Svjetlana 

Matej apostol - Kvatre 
Toma Vilanovski 

Lino, Tekla - Kvatre 

Pacifik, Miroslav - Kvatre 
26. KROZ G. Kleofa, Zlata 
Kuzma i Damjan 

Vinko Paulski 

Vjenceslav, Višeslav 
MIHAEL, GABRIEL, RAFAEL 
Jeronim, Jerko 


Franjo Krekić (1932 - 1991) 


Kao nastavnik druge generacije naših pedagoga stigao je u žŽivopisan 
brežuljkasti kraj Pomurja 1953. godine u Serdahel, kao nastavnik povijesti i 
hrvatskog jezika iz dalekog Gornjeg Sentivana, naselja kraj Baje. 
Udomivši se u ovim naseljima iz Serdahela prelazi u Sumarton, gdje 
djeluje kao ravnatelj, te kasnije kao zamjenik ravnatelja u mjesnoj školi. 
Nakon izgradnje okružne škole ostaje u područnoj školi (1975.) i podučava 
djecu u nižim razredima osnovne škole. 
Uz rad bio je vrijedan pedagog svjestan potrebe stalnog usavršavanja. Tak 
je završio niz tečajeva hrvatskog jezika, pa i dvogodišnji metodički seminar 
za koji je pripremio diplomski rad pod naslovom: "Razvijanje govorne 
sposobnosti hrvatskog jezika u nižim razredima", 
Za istrajan i kvalitetan rad primio je i više priznanja. 
Na žalost, opaka: bolest primorala ga je na invalidsku mirovinu da bi 
kasnije, nakon operacije i stalnog liječničkog nadzora, prerano preminuo. 
Danas počiva u groblju tik do gorica u Sumartonu, daleko od rodne grude, 
plodne i crne bačvanske zemljice poklonivši mladost, cio život podržavanju 
Hrvata kajkavaca i razvijanju njihovog identiteta. 

Stipan Blažetin 

Terezija od Malog Isusa 
27. KROZ G. Anđeli čuvari 
Evald, Gerhard 

FRANJO ASIŠKI, Frano 
Placid, Velimir 

Bruno, Fides 

Kraljica sv. Krunice 
Šimun Starac 

28. KROZ G. Dionizije 
Franjo B., Danijel 
Aleksandar, Aco, Saša 
Maksimilijan, Serafin 
Eduard, Florencije 

Kalist, Fortunat 

Terezija Avilska, Reza 

29. KROZ G. Hedviga 
Ignacije Antiohijski 

Luka Evanđelista 

Pavao od Križa 

Vendelin, Andrija Kretski 
Uršula, Hilarije 

Marija Saloma, Melanija 
30. KROZ G. - MISIJSKA 
Antun Marija Claret 
Katarina bosanska kraljica 
DIMITRIJE SRIJEMSKI 
Frumencije, Sabina 

Šimun i Juda Tadej 
Narcis, Mihael Rua 

31. KROZ G. Alfonz Rodriguez 
Volfgang, Vuk 


Đuro Deželić (1838-1907) 


O Đuri Deželiću, gradskom vijećniku u Zagrebu, književniku, malo tko zna 
da je boravio u zaladskih i šomođskih Hrvata u Mađarskoj i spasio od 
zaborava njihove pjesme. 
Rodio se 25. veljače 1838. u Ivanić-Gradu a umro je 28. listopada 1907. u 
Zagrebu. Osnovnu školu završio je u Ivanić-Gradu, gimnaziju u Zagrebu. 
Još kao đak, 1855. godine utemeljuje "Društvo mladih rodoljuba" kojemu je 
glavni zadatak bio sabiranje i pjevanje pjesama. Godine 1858. društvo je 
počelo izdavati zabavno-poučni list "Smilje', kojemu je duša i urednik 
Deželić. Iste godine boravi u naših mađarskih Hrvata, nažalost, ne navodeći 
naselja. 
Deželić 1856. stupi u sjemenište. 1861. godine počeo je izdavati hrvatski 
kalendar "Dragoljub". Napušta sjemenište i stupi u Mrazovićevu kancelariju 
te je imenovan za bilježnika. Bio je urednik "Narodnih novina", "Danice 
ilirske", "Općinara",  beletrističkog časopisa "Dragoljub" i prvi urednik 
"Vijenca" i "Domobrana". Ističe se radom u raznim udrugama, grada 
Zagreba. 
Gradskim vijećnikom postaje 1871. godine što ostaje do smrti, kao 
najpopularniji senator. Njegovim zalaganjem izgrađeni su čitavi dijelovi 
grada Zagreba, uređeni trgovi, podignute škole, izgrađen vodovod itd. 
Igrao je znatnu ulogu i u politici kao radikalni Hrvat, a u privatnom 
životu i u karitativnom radu nije poznao protivnika i zato su .ga svi 
štovali, bez obzira na vjeru i narodnost. 

Priredio: Đuro Franković 

1 UTORAK SVI SVETI 

2 SRIJEDA DUŠNI DAN, Dušica 

3 = ČETVRTAK Martin Porres, Silvija 

4 PETAK Karlo Boromejski, Drago 

5 SUBOTA Fruškogorski mučenici, Mirko 
6 NEDJELJA 32. KROZ G. Leonard 

7 PONEDJELJAK = Engelbert, Anđelko 

8 UTORAK Gracije Kotorski 

9 SRIJEDA Teodor, Bogdan 

10 ČETVRTAK Leon, Lav, Andrija Avelino 
11 PETAK Martin, Davor 

12 SUBOTA Jozafat, Emilijan 

13 NEDJELJA | 33. KROZ G. Stanislav 
14 PONEDJELJAK NIKOLA TAVELIC 

15 — UTORAK Albert Veliki 

16 SRIJEDA . Gertruda, Margareta 

17 ČETVRTAK Elizabeta Ugarska, Liza 

18 PETAK Roman i Hezije, Veljko 

19 SUBOTA Janja Asiška, Salomeja 

20 NEDJELJA KRIST KRALJ, Edmund 
21 PONEDJELJAK GOSPA OD ZDRAVLJA 
22 UTORAK Cecilija 

23 SRIJEDA Klement, Kolumban 

24 ČETVRTAK Krizogon, Krševan 

25 PETAK Katarina, Kata 

26 SUBOTA Leonard, Konrad 

27 NEDJELJA 1. DOŠAŠĆA, Virgilije 

28 PONEDJELJAK Jakov Markijski 

29 UTORAK Svi Sveti franjevačkog reda 
30 SRIJEDA Andrija apostol, Hrvoje 


Franjo Ksaver Kuhač (1834-1911) 


Franjo Kuhač je rođen u Osijeku 20. studenog 1834. U gimnaziji kod 
osječkih franjevaca privatno uči gitaru, violinu i glasovir te dolazi u dodir 
s gradskim i pučkim napjevima te preporodnim budnicama. 
Želja da se posveti učiteljskom pozivu vodi ga zatim u Donji Miholjac gdje 
se pod mentorstvom učitelja Glavne škole, Josepha Becka, ne samo priprema 
za to zvanje nego u glazbenoj školi uči violinu, glasovir i harmoniju. 
Nakon toga, radeći neko vrijeme kao učiteljski pripravnik, boravi u Pečuhu 
kod strica Filipa Kocha (poslije njegove smrti naslijedit će 12 tisuća forinti 
što će Kuhaču omogućiti opsežna studijska putovanja po raznim zemljama 
gdje će skupljati golemu folklornu i etnografsku građu) a potom ga tri 
godine nalazimo u Budimu gdje je upisan kao redoviti učenik  Učilišta 
glazbenog društva (HangAszegyesiileti Zenede). Iduće tri godine živi u 
Osijeku i putuje po Europi: Leipzig, Weimar (tamo posjećuje F. Liszta) i 
Beč, gdje neko vrijeme uči glasovir kod C. Czernyja a na sveučilištu sluša 
predavanja E. Hanslicka iz glazbene povijesti i estetike. 
Godine 1858. vraća se na duže vrijeme u rodni grad. 1871. godine postaje 
počasni član Narodnog zemaljskog glazbenog zavoda te će se preseliti iz 
Osijeka u Zagreb, gdje ostaje do svoje smrti (1911). 
Tijekom 40 godina objavljuje u edicijama JAZU, Matice hrvatske, periodici i 
u vlastitim izdanjima. Godine 1878. započeo je mapokon svoj epohalni 
pothvat, izdavanje opsežnog zbornika "Južno-slovjenskih narodnih popievaka". 
Uz djelomičnu pripomoć vlasti i nekih kulturnih ustanova i uz teške 
materijalne žrtve i odricanja, objavio je od 1878. do 1881. četiri knjige 
zbornika (1600 napjeva). Pojava toga zbornika  pribavila je  Kuhaču 
međunarodni ugled. 
Zahvaljujući njegovom radu imamo i mi Hrvati u Mađarskoj pribilježen 
priličan broj narodnih melodija iz Gradišća, Pečuha, Šikloša i Izvara 
(Vizvdr). 

Na osnovu izdanja "Stoljeća hrvatske glazbe" i "Povijest glazbe" 

pripremio: Đuro Franković 

Edmund, Natalija 
Bibijana, Vesela, Blanka 
Franjo Ksaverski 

2. DOŠAŠĆA, Barbara, Bara 
Sava, Savka 

Nikola Mirski 

Ambrozije - Kvatre 
BEZGREŠNO ZAČEĆE BDM 
Petar Fourije - Kvatre 
Gospa Loretska - Kvatre 
3. DOŠAŠĆA, Damaz 
Ivana Franciska 

Lucija, Svjetlana 

Ivan od Križa, Oton 
Valerijan, Kristina 
Adela, Albina 

Lazar prijatelj Isusov 

4. DOŠAŠĆA, Gracijan 
Urban, Vladimir 

Eugen, Tin 

Petar _Kanizije 

Flavijan, Zenon 

Viktorija 


BADNJI DAN - ADAM I EVA 
BOŽIĆ - ROĐENJE KRISTOVO 


STJEPAN - Krunoslav 
Ivan apostol i evanđelista 
Nevina dječica, Nevena 
Toma Becket, David kralj 
SV. OBITELJ 

Silvestar - ZAHVALNICA 


Nikola Tordinac (1858-1888) 


Među skupljačima narodnog blaga istaknuto mjesto zauzima, i obujmom i 
značenjem skupljena folklorna građa Hrvata u Pečuhu i okolici od 
književnika Nikole Tordinca, koji je sa svojim skromnim djelom zapažen i 
među slavonskim pripovjedačima hrvatskog realizma. 
Rođen je 5. prosinca 1858. godine u Đakovu. 
Poslije boravka u Sarajevu i Derventi vraća se u Đakovo gdje završava 
osnovnu školu. Dane u gimnaziji je proveo učeći dobro. Ovdje se 
sprijateljio s nešto starijim Josipom Kozarcem te će poći stazama tog puno 
poznatijeg svog zemljaka. Kao đak piše stihove i objavljuje (1875) u 
vinkovačkom  Narodnjaku i senjskom  Radiši, a posvećuje pozornost i 
pripovijetkama. U jesen 1877. stupio je u đakovačko sjemenište a pod 
pseudonimom "Štaparić" javlja se u uglednom Obzoru. 
Zapisane bisere narodnog umijeća objavljuje u posebnom izdanju pod 
naslovom, Narodne pjesme i pripovijetke iz Bosne, a dio te građe će vješto 
unositi u svoje novele. 
Po završetku sjemeništa (1884) postaje vjeroučitelj u mitrovačkoj realci te 
ga Strossmayer šalje u Rim da studira crkvenopravne znanosti. Ondje što 
zbog narušena zdravlja, što zbog toga što se "nije dobro vladao... iz Rima 
(je) otpušten..." - piše Strossmayer u svom pismu upućenom Fr. Račkom. 
Surađuje u Vijencu i Obzoru a pod naslovom Seoske bajke i bajalice 
(1885), objavljuje zasebnu knjigu čime će postati zapažen od strane publike. 
Tordinčevo zdravlje je već u Rimu bilo ozbiljno narušeno (obolio je još u 
Đakovu od upale porebrice što se pretvorilo u tuberkulozu). Na prijedlog 
liječnika da promijeni sredinu dolazi u Pečuh. Odmarajući se kod majčine 
rodbine počinje skupljati narodne običaje, pjesme i pripovijetke. One će biti 
tiskane u Budimpešti 1986. godine pod naslovom Hrvatski narodni običaji, 
pjesme i pripovijetke iz Pečuha i okolice. Knjigu je za tisak pripremio autor 
Ovog napisa. 

Đuro Franković 


Hrvatski katolički kalenclar 
Stovani Citatelji! 


Božić je pred nama pa smo ponovo skupa na stranicama 
Hrvatskog katoličkog kalendara. Prošla je jedna godina u kojoj 
je sudbina ovog kalendara bila neizvjesna sve do prije dva 
mjeseca. No, hvala Bogu, Savez Hrvata u Mađarskoj ipak je 
osigurao sredstva za ovogodišnji broj. Ta neizvjesnost utjecala 
je i na naš rad. Na žalost, ponovo nismo imali dovoljno 
vremena za doista temeljit rad. Ipak, trudili smo se da 
održimo prošlogodišnju kvalitetu. Što se tiče koncepcije 
kalendar slijedi praksu iz prethodne godine. Pokušavali smo 
tekstovima pokriti sve regije u kojima žive Hrvati, pružiti 
raznorodne napise po mogućnosti i na dijalektima kako bi 
svatko našao ponešto za sebe. 

Nadamo se da će kalendar ponoviti prošlogodišnji uspjeh 
i naići na dobar prijem kod hrvatskog življa te tako opravdati 
svoje postojanje. Zahvaljujemo se svima koji su poslali svoje 
tekstove i vjerujemo da ćemo i nagodinu imati priliku ponovo 
surađivati. Kontinuiranim  izlaženjem želimo stvoriti tradiciju, 
kako bi dolaskom Božića čitatelji imali potrebu i želju da 
nabave i čitaju Hrvatski katolički kalendar. 

U nadi da će i ovaj kalendar pridonijeti svečanom 
božićnom ugođaju svim našim čitateljima želimo sretan Božić i 
Novu godinu. 

Stjepan Blažetin ml. 
Ivan Gugan ml. 

Filip Grabobac (1699-1749) 


Ed narabi | ćudi arbacke 


Da b Pvati skladni bili, 
ne b ovako žalost pili: 
reko, da bi sklad imali, 
svim bi svitom ti vladali. 
Na oružju junak vrli, 

svaki kralj ji zato grli 

i na službi svojoj drže, 
pak s među se oni prže. 
Kad kralj oće da kog srve, 
tad Rvate meće prve, 

a dobitak kad se dil, 
tad pitaju: "Gdi ste bili?" 
Vino noge, vodu piju; 
zašto krvcu prolivaju? 

To goleme jesu stvari, 

al na njima jest grih stari... 
Među se se biju, kolju 

i u kući i na polju. 
Jednom lipo kako cvaju, 
sada kano psine laju. 

Ako to Pog ne prividi, 
evo gore sve to slidi. 
žalosni su kako slipi, 

ti pomozi, bože lipi! 

Dva mučenika katoličke crkve 


Kardinal Alojzije Viktor Stepinac 


Rodio se 8. svibnja u 
Krašiću. Pučku je = školu 
završio u Krašiću, a gimnaziju 
u Zagrebu. Bijaše sudionik I. 
svjetskog rata te su ga i 
zarobili. Od rane je mladosti 
ozbiljno razmišljao o životnom 
pozivu i u 26. godini se 
opredijelio za svećenički poziv. 

Bogoslovni studij završio 
je u Rimu. Tu biva zaređen 
za svećenika 26. listopada 
1930. Papa Pio XI. imenuje ga 
28. svibnja 1934. nadbiskupom 
koadjutorom. — Vrijeme svog 
biskupovanja proživio je pod 
geslom: 

"U Tebe se, Gospodine, pouzdajem!" (Ps. 31, 1). 

Hrabro se suočio s izazovima povijesti i bijaše vjerni 
sljedbenik evanđelja. Proročki je ukazivao na razorne moći 
onih ideologija čiji je cilj bio protivan časti pravoga Boga i 
dostojanstva ljudske osobe. Svi koji su prognani zbog rasne, 
klasne ili nacionalističke ideologije u njemu su imali svoga 
zaštitnika. Siromašnima i socijalno ugroženima darivao je sa 
svoga stola i od crkvenih dobara. 

Osnivao je nove župe i gradio pastoralna središta. Marno 
je promicao katolički tisak, nastojao urediti katolička društva 
prema načelima crkvenog učiteljstva, te prolazeći nadbiskupijom 
i domovinom tješio i duhovno podizao obespravljeni puk. 

Za duhovni preporod hrvatskoga naroda širio je duh i 
obvezu = zahvalnosti prema Bogu, = osobito — naknadnim 
pobožnostima za grijehe, psovke i pobačaje. Svjedočio je 

gorljivu pobožnost prema euharistiji i sinovljevu odanost prema 
Bogorodici. Sam je dnevno molio tri otajstva krunice. U 
njegovoj duhovnosti važne su značajke pobožnost prema Isusu, 
siromašnima i patnicima, te prema Gospi Žalosnoj. . 

Iz njegove predanosti Bogu bijaše vidljivo kako životnu 
snagu i nauk crpi iz Biblije. Do te mjere je bio uronjen u 
Sveto pismo da je sva zbivanja prosuđivao na temelju Objave 
i u svijetlu Božje providnosti. Utirao je put Crkvi u Hrvata k 
biblijskim izvorima propovijedanja. Zivio je. od Božje riječi i 
njome nadahnut druge hrabrio na časan život i evanđeosko 
poimanje rodoljublja. To ga je približilo njegovim vjernicima do 
te mjere da je Crkva u Hrvata živjela s njegovim uvjerenjem, 
prihvatila njegov stav i jačala s njegovom vjerom. 

U svakom je političkom sustavu branio slobodu : 
nadnaravno podrijetlo katoličke crkve. Kada zbog vjernosti 
svojoj savjesti nije dopustio da Crkva postane | robinjom 
komunističke ideologije, te da se otcjepljenjem od Rima stvori 
takozvana "Hrvatska nacionalna crkva", montiran mu je politički 
proces na kojem ga je komunistički sud osudio na 16 godina 
robije. Zbog svoje hrabrosti i trpljenja 12. siječnja 1953. godine 
imenovan je u Zbor kardinala. : X ' 

Njegov nastup pred sudom očitovao je živu i 
nepokolebljivu vjeru u Isusa Krista, djevičansko materinstvo 
Blažene Djevice Marije i vječni život čovjekov. Doživljavao je 
Crkvu kao mistično Tijelo Kristovo. To se vidjelo u njegovoj 
skrbi za Crkvu na svim stranama svijeta, u strpljivom 
podnošenju patnji i poniženja kao i u svijesti da ga molitva 
Crkve vezuje u neraskidivo jedinstvo s rimskim biskupom. 

Kroz cijeli život, a osobito u zatvoru i sužanjstvu, pokazao 
se kao vjeran sluga Božji. Vidjelo se da mu je Bog davao 
snagu za život u kojem je vjerom i druge poticao na 
evanđeoski oblik života. Neprestana njegova molitva, osobito za 
progonitelje crkve i njegove osobe, pozivi na opraštanje i 
vršenje kršćanskih kreposti odavali su čovjeka žive vjere, 
neslomljiva pouzdanja i velike ljubavi. 

Umro je na glasu kao svetac u Krašiću 10. veljače 
1960.godine. Pokopan je u zagrebačkoj katedrali. Njegov grob 
je mjesto neprekidne molitve i vrelo uslišanja. 


MOLITVA 

Gospodine Bože, ti si sluzi svome Alojziju kardinalu Stepincu 
udijelio milost ne samo vjerovati u Isusa Krista nego i trpjeti za 
njega neustrašivim apostolskim žarom i ljubavlju prema crkvi. Udijeli 
i nama jakost u ispovijedanju iste vjere i postojanost u trpljenju za 
nju. 

Proslavi Slugu svoga čašću oltara da nam bude primjer i 
zagovornik u borbama života na putu vječnoga spasenja. 

Po Kristu Gospodinu našem. Amen. 


Kardinal Jozsef Mindszenty 


Rođen je 29. ožujka 1892. u mađarskom selu Mindszent, 
pored austrijske granice. Roditelji su mu bili seljaci. Kako 
tjelesno, tako i duševno, više je nalikovao majci nego ocu. Ta 
je sličnost igrala značajnu ulogu u dubokoj povezanosti majke 
i sina za koju jedva da se može pronaći primjer u svjetskoj 
Povijesti ili u svjetskoj književnosti. Zahvalni je sin svojom 
knjigom "Majka" podigao toj mudroj, odlučnoj ženi nezaboravni 
spomenik. 

Njegovo je prezime bilo Pehm. On je međutim u znak 
svoga prosvjeda protiv Hitlerove propagande koja se već 
proširila i u Mađarskoj, promijenio to prezime koje je zvučalo 
njemački u Mindszenty, u znak sjećanja na rodno selo. 

Srednju je školu i teološki studij završio kao odličan 
student u Szombathelyu, glavnom gradu istoimene biskupije. U 
svoje slobodno vrijeme bavio se književnošću, sociologijom i 
poviješću. U njegovim se propovijedima, predavanjima i 
člancima objavljenim u dnevnom listu "Zala-megyei Ujs4g" i u 
katoličkim = časopisima — uvijek iznova — očitovalo — njegovo 
mnogostrano obrazovanje. On je kao župnik Zalaegerszega 
napisao i opširnu povijesnu monografiju. Na više od 500 

stranica zorno opisuje život i djelovanje Padanya Biroa koji je 
nakon protjerivanja Turaka obnovio  vespremsku = dijacezu. 
Mindszenty je 12. lipnja 1915. godine, u drugoj godini prvog 
svjetskog rata, postao svećenikom, a prvu je godinu djelovao 
kao učitelj vjeronauka u  Zalaegerszegu, glavnom gradu 
županije Zale. Za to vrijeme došlo je do sloma Austro-Ugarske 
Monarhije. U jesen 1918. godine prigrabili su vlast lijevo- 
ekstremni građanski elementi. U proljeće 1919. godine na vlast 
su došli komunisti. Mladi se učitelj vjeronauka hrabro i 
odvažno držao. Zbog svog stava bio je uhićen i prognan u 
svoje rodno selo. 

Nakon pada kratkotrajne 
vladavine komunista imenovan 
je župnikom  Zalaegerszega. 
Ubrzo — zatim — preuzeo = je 
vođenje = dekanata. — Nekoliko 
godina kasnije imenovanjem 
za = biskupskog = povjerenika 
dodijeljena mu je služba 
nadziranja i vođenja 
katoličkog života _ u čitavoj 
županiji Zali. 

U svakoj od navedenih 
službi stekao je trajne zasluge. 
Uz njegovo je ime vezana 
izgradnja brojnih crkava, župa, 
samostana i škola. Svojim 
Vjernicima pomagao je ne 
samo u vjerskim pitanjima 
nego i u rješavanju njihovih 
socijalnih i ostalih problema. Teško je povjerovati da je znao 
imena svih 12000 katolika i 2000 pripadnika drugih vjera koji - 
su živjeli u Zalaegerszegu. 

Papa Pio XII. imenovao ga je 1937. godine u znak 
Priznanja za njegove zasluge papinskim prelatom, a 4. ožujka 
1944. godine poveljom je imenovao prelata J6zsefa Mindszentyja 
na čelo biskupije Veszprćm u srcu zapadne Mađarske. Tako je 


kardinal J6zsef Mindszenty 

taj duhovni pastir nakon 27 godina. napustio grad Zalaegerszeg. 
Završne riječi njegovog oproštajnog govora bile su: "U duhu 
našeg Gospodina Isusa Krista pokušao sam služiti ljudima svih 
staleža i klasa. Ako sam nekoga povrijedio, onda je to bilo 
sigurno samo iz moje velike težnje da ono što vam činim 
bude dobro za vas. Ako sam u tome pretjerao, pokušao sam 
svoju grešku uvijek ispraviti." Mjesto biskupa je preuzeo u 
tajnosti, zemlja je bila u žalosti, jer su Hitlerove trupe deset 
dana ranije zaposjele Mađarsku. Za godinu i tri mjeseca koliko 
je bio biskup pola godine je proveo u zatvoru. Tako nije 
mogao ostvariti sve zamišljene planove. Za kratko vrijeme 
biskupovanja osnovao je 34 nove župe i 11 katoličkih škola, i 
sa svojim svećenicima obavljao ostale dušobrižničke zadatke s 
obzirom na tešku budućnost. 

7. listopada 1945. godine uveden je u svoju novu službu 
ostrogonskog nadbiskupa i primasa Mađarske. Zbog opće 
pobune Md4ty4s R4kosi je morao privremeno povući s dnevnog 
reda planiranu uredbu o nastavi vjeronauka. Kardinal je uhićen 
1949. godine. Kardinal-mučenik je preko trideset godina bio 
ostrogonski nadbiskup i primas Mađarske. Dvadeset i šest 
godina proveo je u zatvoru. Unatoč tome, teško da mu u 
povijesti Crkve ima premca po onom što je u to kratko 
vrijeme učinio po pitanju vjerskog života u svojoj nadbiskupiji 
i cijeloj zemlji. i 

Kardinal je boraveći u Kolumbiji obolio, vratio se u Beč, 
gdje su ga operirali. Prije operacije je pismeno izrazio sljedeću 
želju: "Budem li umro u izgnanstvu, želio bih biti privremeno 
sahranjen u crkvi Milosrđa u Mariazellu". Njegove zadnje riječi 
na operacionom stolu bile su: "Neka bude volja Božja." 
Operacija je uspjela, ali staro i napaćeno srce nije moglo 
izdržati podnesene napore. Preminuo je 6. svibnja 1975. godine 
i po svojoj želji pokopan je u Mariazellu, a njegov grob je 
postao mjesto hodočašća mnogih Mađara i Nijemaca. 

Danas počiva u rodnoj grudi, kardinal je pokopan u 
bazilici u Ostrogonu. "... I MRTAV JOŠ GOVORI". 


Eva Filaković 


BELA RUŽA, MARIJA... 


Bela ruža, Marija 
Zepisana na ruke 

Sveta Ana na obloku 
Anđeli su u budžaku 
Sam Isus na vracama 
Čuva nas do zore 

U zoru Isusa uhvatiše 
Ternovatom krunom okruniše 
Isus triput pokorači 

Tri karvi kapiše 

Mđeli pokupiše 

I u ladu zatvoriše 
Bveti Ivane Krstitelju 
Zdravoga Boga prijatelju 
Molji Boga, molji za nas 
U potrebe pomozi nas 
Kad ja budem umirala 
Gorku čašu ispijala 
Pomozite mi ispiti 

I rajska vraca otvoriti 

kazivač: Purdk Ldszilćnć (Bolvdri Mdria), Dušnok. 1922. g. 
sakupila: Ruža Begovac u Dušnoku 1979. g. 

Zvonici 


ADriazeći nekom mjestu 
prvo _ što ćete zapaziti, već 
izdaleka, jest obris zvonika. S 
radošću ćete  uzviknuti: "Eno 
tamo je moje selo, moj grad." 
Zvonici su znakovi 
raspoznavanja. Ali, ako želite 
zvonik iz blizine pogledati, 
morate podignuti glavu prema 
gore. Istim pogledom vidjet 
ćemo i zvonik i nebeske visine. 
Ako pogled  zadržimo — malo 
dulje gore imat ćemo divni 
osjećaj kao da zvonik putuje 
dok oblaci mimo njega prolaze. 

Vitki, visoki, stameni, na 
vrhu uglavnom nose križ, znak 
kršćanstva, znak našega spasenja. 

Imaju svoju — regionalnu 
posebnost, razlikuju se po stilu, boji, visini. Kad su velike kiše, 
oluje i grmljavine, gromovi najprije njih pronađu. Munjovodi 
sprovode snažne strijele u zemlju i duboko ih sahranjuju. 

Kapi kiše poput nebeskih suza slijevaju se niz obraze 
zvonika padajući poput bisera, razbijajući se o tlo, stvarajući 
pritom kišnu zvonjavu. 

Zvonici pamte i čuvaju povijest nekog mjesta i po 
nekoliko generacija. Oni su budni danju i noću. Istina, noću 
skrivaju svoje vrhove od prolaznika u dubokom mraku. 

Uglavnom se nalaze u središtu sela, naselja i grada, a po 
mogućnosti na nekom uzvišenom mjestu da se bolje vide. Oni 
su pristaništa za ptice nebeske kojima su potrebni daleki 
pogledi i vidici. Iako su uočljivi, nekim pogledima izmiču. 
Budući da oni podsjećaju na nešto, opominju, govore svojom 

šutnjom, neki ih zato nerado gledaju. Jedino ih možda 
pogledaju kod ukopa dragog prijatelja kad prolaze mimo crkve. 

Na njima se zaustavljaju golubovi, rode, a u njihovoj 
skrovitoj nutrini stanuju sove i šišmiši. 

Zvonari su osobe koje najmanje tri puta dnevno posjete 
zvonik, zvoneći na anđeoski pozdrav. Povlačeći ponekad već 
izlizanu užad pokreću klatna zvona da bi se po cijeloj okolini 
razlio mili zvuk. 

Kroz stoljeća zvonici odolijevaju burama i neverama te 
svakom nevremenu. 

Jedino kakav barbarin koji ne zna što je povijest, svetinja, 
može ga srušiti. . 

U novije vrijeme granatiraju, o 
bombardiraju, ranjavaju te mirne | 
i nepomične tvorevine koje 
dodiruju nebo. Kako je strašno 
gledati — ranjeni — zvonik! U 
Hrvatskoj, Bosni i Hercegovini je . 
ima ih na stotine takvih, X lis 
ranjenih. o o S ozna 

Građeni su od cigle, kamena, BE Fs 
drveta, betona. Uglavnom su u 
sklopu crkava, katedrala ili 
kapelica. Nerijetko su sami. 

Koliko je sati, već izdaleka 
se može vidjeti na velikim 
urama smještenim na pročeljima 


zvonika. Ure otkucavaju vrijeme, o ae;aemuem 
ali tuku i po savjesti, a Zvonik franjevačkog samostana u 


Vukovaru 


pogotovo kod onih kojima je 
nemirna. Graditelji su se u prošlosti nadmetali tko će ljepše, 
visočije, vitkije zvonike nazidati. To pokazuje da su ljudi 
nekada cijenili visine više nego danas, ne samo graditeljske, 
nego i duhovne. Zaustavili su svoje doba da ga mi sada 
možemo gledati. Putem zvonika oni nam govore, uče nas, 
svjedoče. 

Zvonici često bistre naše poglede. Podignute glave od 
zemlje, na tren zaboravimo naše brige, a zvonici koji su stalno 
pred našim očima upućuju nas k duhovnim stvarima. Glas 
zvona poziva vjernike na molitvu. Objavljuje smrt prijatelja, 
oca, djeteta, prati pogrebne povorke. 

Zvonici zvone na i 
lomače i kad su oluje, : 
rastjeruju ledene oblake. 
Vidimo da su neobično | 
važni i korisni. Na 
žalost u novije vrijeme 
pozivaju stanovnike u [iii 
skloništa pred bombama | 
i granatama. Što ćete, 
"novo vrijeme", pa_i: 
svrha zvonika je nova.  “ 

Zvonici se ljube sa 
oblacima i munjama. 
Cvrsti i čarobni spajaju nebo sa zemljom. Oni u svakom 
trenutku vide svoga susjeda, drugi zvonik. Razgovaraju uvijek 
u isto vrijeme i istim glasom. Rijetko kada promuknu. Njihov 
pogled seže veoma daleko, a pogotovo u ravnicama. Tu se oni 
ponekad prave važnima jer su iznad svega ostaloga. Iza njih 
sunce izlazi i zalazi. Snježne pahuljice na svome putu prema 
zemlji prvo se zaustave na njihovim ramenima. Pjesnici rado o 
njima pišu pjesme, a za slikare su nezaobilazna inspiracija. 

To su zdanja koja čuvaju pamet i povijest. Traju, i traju, 
a što su stariji to su sve ljepši, ponosniji i prkosniji. 

Čuvajmo ih da nam još dugo govore i zvone. 

Marko Bubalo 


Crkva 1 zvonik u Kukinju 
snimio: M. Dragovac 

MOŽE LI CRIKVA UMRITI! 


Ba ovo pitanje je vrlo lako odgovoriti. NE MOŽE! Ali 


ipak u nama ostaje neka sumnja, kad znamo da sve više svita 
napušta Crikvu, stupa van iz nje. A znamo mi iz povijesti da 
je u nekim pokrajinama, gde je Crikva cvala, potpuno nestala 
ili je ostalo samo malo kršćanov. Dakle, mi moremo govoriti, 
razmišljati o našoj Crikvi u Ugarskoj ili u našim hrvatskim 
selima. 

Kad govorimo o problemu Crikve, onda se automatski 
pojavljuje i problem vjere u Jezuša Kristuša. Koliko smo mi 
pripravni vjerovati Kristušu i njega slušati u Crikvi, jer je 
rekao: "Tko vas sluša mene sluša". 

Ako sebi postavimo pitanje: "Hoće li Crikva u našim 
krajevima preživiti sadašnju krizu" onda ovisno o jakosti vjere 
možemo reći da ili ne. Ako čvrsto vjerujemo u Kristuša ki 
djeluje po svojoj Crikvi onda smo i uvjereni da ne može 
propasti, ali ako ne vjerujemo da Kristuš djeluje u Crikvi onda 
je naša Crikva osudjena na propast. Kada govorimo o općoj 
Crikvi onda ne more propasti jer je Kristuš rekao: "I vrata je 
paklenska neće nadvladati". A s druge strani, ako promatramo 
mjesne crikve, Crikve u pojedim krajevima, narodima, onda je 
pak ova Crikva propadala, propada i danas. 


SITUACIJA: Čini se da je još uvijek vjera u Hrvata 
živa, usudim se reći dosta tradicionalna, s malo  dibine. 
Pohadjanje crikve je još prilično dobro, relativno mali broj ljudi 
stupi van iz Crikve. Na žalost se čini današnja Crikva u 
Ugarskom kao da ne more čuda dati današnjemu  človiku. 
Muži su malo angažirani u Crikvi, slabo uzimaju svoju ulogu i 
zadaću. Vjera nima dibokoga temelja. I kad dojde najmanje 
Pitanje i najmanja poteškoća, ona često umira. Utjecaj 
modernoga bezboštva i utjecaj "prosvititeljskih nauka" nakon 
francuske revolucije, jozefinizma i moderni žitak utiču da 
človik zgublja potrebu za Bogom i Crikvom i tako Crikva 
nestaje i umira. Sve manje se hasnuju sakramenti kao izvori 
žitka, a posebno sakramenat pomirenja, spovidi, koji je zapravo 

jedini put k Bogu. Kad sve ovo skupa uzmemo onda vidimo 
da je Crikva u našeg naroda jako betežna da ne kažem na 
smrtnoj stelji. Ipak, postoji još u ovoj Crikvi i zdravih mladica 
koje rastu iz staroga betežnoga panja. Molitvene zajednice, 
angažirani laiki, vjerniki i farniki koji su puni Duha Božjega, 
no veliko je pitanje hoće li oni biti sposobni ovo već zamrlo 
tijelo ponovno gori stati i vratiti u Žitak. 

NASA ZADACA: Ja sam diboko uvjeren da mi 
moramo polako pozabit na to da Crikvu činu čuda ljudi, 
velika masa. Ne. Svaki kršćan mora početi kod samoga sebe. 
Izgraditi svoju vjeru na primjer uključivanjem i to aktivnim u 
muško ili žensko katoličansko gibanje. Sam se potruditi da 
bolje upozna Bibliju, da se angažira u Crikvi. 

Sve učiniti da se obitelji uključu u aktivni žitak Crikve, to 
znači, probuditi vjeru i polako okupljati se u manje zajednice 
koje će onda uzeti odgovornost za vjeru u svojim familijama i 
u svojoj fari. 

Budućnost Crikve ja vidim samo u malim angažiranim 
grupama vjernikov koji će biti pravi apoštoli Kristuševi u 
današnjem vrimenu. Oni koji će biti spremni posluhnut rič 
Kristuševu. Ako hoćeš biti moj učenik, dakle, ako hoćeš. Pitanje 
je naše volje i naše osobne vjere i prihvaćanja Kristuševog 
poziva upućenog nama. Stojimo tako reći pred pitanjem biti ili 
ne biti. Ako se mi pojedinci angažiramo i po nami se angažira 
sve više ljudi onda nima ni straha da će Crikva u ovom 
narodu propasti, umriti, ali ako se mi pojedinci ne angažiramo 
onda se bojim da je Crikva počela umirati i da joj sami mi 
dajemo poslidnji udarac, a od toga nas ni Bog neće očuvati. 

CA NAS UCI POVIJEST: Sjetimo se riči Jezuševih: 
"Bog može iz ovog kamena podignuti Abrahamovu dicu." On 
je to rekao Židovom kad su se hvalili da su oni Abrahamovi 
potomci. A sjetimo se da je Jezuš plakao nad sudbinom 
Zidovov i Jeruzalema kad nisu htili posluhnut njegove riči. 
Nisu ga posluhnuli i izibrani narod je izgubio svoju ulogu 
izibranog naroda, to su postali drugi. 

Mi smo na neki način u sebi uvjereni da Crikva ne more 
propasti pa smo zaspali u tom uvjerenju. Pozabili smo na 

povijesnu istinu da ako se ne odgovori na Božji poziv u ovom 
vrimenu, Bog nam ga više neće uputiti i mi ćemo. se izgubiti. 
Crikva ovdje umire a Bog će "dicu Abrahamovu' zbudit na 
drugom kraju svita. 

Ovih sam dana bio u Budimpešti u crikvi svetoga 
Matijaša. Crikva puna turistov koji razgledavaju, ali vrlo malo 
onih koji molu. Bila je i maša, ali dice sam jedva vidio. Potom 
sam pošao u "Gradski vrt" z mojimi prijatelji i najdem stotine 
dice. Je li vam ovo ča govori. Ako ne razumimo poruku 
vrimena onda smo već betežni a naša Crikva je već na smrti 
jer se mogu reći riči Jezuševe: 'Prosili su ga, da im pokaže 
znamenja iz neba. Ali on im odgovori - "Kad se zamrači veli 
bit će godina s vjetrom, ar je nebo mutno." Tako, izgled neba 
znate  prosudit, ali znamenja časov ne morete  razumit? 
Nazlobno i hištolomno pokolenje potribuje znamenje, ali neće 
mu se dati znamenje izvan proroka Jonaša. I ostavši je otide. 
(Mate 16,3)  Potribujemo li koji drugi argument. Zato 
pročitajmo znak vrimena i zbudimo se da nam zutra ne bude 
kasno jer Bog može dicu Abrahamovu i iz kamenja podignuti, 
mi mu više nismo potribni. Kanimo se tim pomirit. 


Štefan Dumovits 


Jarnik 
"Ištite, i dat će vam se! Tražite i naći ćetel 
Kucajte, i otvorit će vam se!" 
(Matej 7,7) 
2 ro; “ “BG . 

Znate li da ima jedno brdo na jugu Mađarske koje 
poslije mnogo stoljeća još samo u legendama postoji? Kako je 
čovjek trošio kamen za izgradnju, za kreč i cement, nestala je 
i mediteranska klima. Odonda puše vjetar u selu Beremendu. 

Sa ostatka brda vidi se čak do Drave, do Osijeka južno, 
do vilanjskog brda sjeverno i tvrđave u Šiklošu zapadno. 
Stajati na "ranjenom" brdu i razmišljati o prošlosti i budućnosti 
trebao bi svatko: da tako očisti dušu, raširi srce i da misli o 
sudbini čovjeka ovoga kraja. 

Što se sve zbivalo stoljećima? Bijeg ispred Turaka, svjetski 
ratovi, razmjena stanovništva, protjerivanje Nijemaca, bijeg 
Hrvata, pa i ostalog življa. 

Kako je teško osjetiti, doživjeti granice razuma! Najprije 
onu s brkljom koja je razdvojila rodbinu poslije drugog 
svjetskog rata, razdvojila Branjin Vrh, Bengu, Luč, Petardu, 
Torjance od Semartina, Kašada. A od 1991. godine kako je 
teško gledati minsku granicu koja odvaja zemlju, kuću, crkvu 
od izbjeglih. Ovdje na ostacima brda su se skupljali da bi 
provjerili da li još stoje zvonici, krovovi njihovih sela. Ovdje 
na rubu brda će se graditi kapelica za spomen brdu, za 
sjećanje na burna stoljeća, za pomirenje. 

Sa čime se treba pomiriti? Oprostiti svima koji su nam 
učinili zlo, oprostiti sadašnju bijedu, ali ne i zaboraviti. Sjećati 
se treba i moliti. Kapelica se gradi i za jedno i za drugo. 

Ne zna se više tko je prvi izrekao misao o gradnji, ali je 
to odmah prihvatio svećenik, gradonačelnik, zastupnici, vjernici, 
stanovništvo sela. 

Plan je izradio poznati arhitekt Gyčrgy Csete. On je 
planirao gradnju od kamena s brda s dva ranjena zvonika. 
Jedno zvono će se liti u Mađarskoj, drugo u Hrvatskoj. Kroz 
razbijene rupe će zvoniti jedno prema jugu, drugo prema 
sjeveru i zvukom zvona spajati ljude, zvati ih na molitvu. 
Vrhovi zvonika planirani su u obliku pupoljka ruže koja nam 

ukrašava vrtove, uljepšava prirodu. Vitki bijeli cvjetovi kao da 
su iznikli iz kamena, kao sjeme iz zemlje, kao vinova loza 
koja je još nedavno krasila brdo. Ovim simbolom se želi reći 
da je život nepobjediv. 


Između zvonika je 
zatvoren prostor - 
kapelica. To je mjesto 
molitve, = meditacije, — tu 
svatko može ostati sam s 
Bogom. 

Oko = kapelice je | 


otvorena "terasa" gdje se 
mogu paliti svijeće za 
mrtve, nestale, mučene, za 
naše najdraže. Tu se 
mogu = okupiti — vjernici 
prilikom = hodočašća ili 
praznika, jer se i izvana 
može pratiti sveta misa. 


Vrhovi križa pred 
zgradom isto imaju oblik | 
pupoljka. Popeti se na 
brdo _ i sići dolje je 
Kalvarija. 

Na Tri kralja - 6. M] 
siječnja 1993. godine | 
pečuški = biskup, — mons. | 
Mih4ly Mayer, posvetio je 
kamen temeljac kapelice 


Uz prisustvo predstavnika 


Ministarstva za = zaštitu 

okoline, Ureda za 

nacionalne i etničke 

manjine, mnogobrojnih Pečuški biskup, Mih4ly Mayer, 
Vjernika, i stanovnika sela posvećuje kamen temeljac Kapelice 
koji su bili = sudionici pomirenja 


burne povijesti. 

Kamen i strojeve za izgradnju kapelice dat će cementara 
što je velika materijalna pomoć. Selo će osigurati zemljište, a 
župa će pomoći u prikupljanju novčanih sredstava. 

Selo i katolička župa očekuju pomoć od svih Vas koji ste 
za pomirenje, koji poznajete tešku prošlost, bilo domaćeg 
stanovništva bilo izbjeglih, prognanih, mučenih, nemoćnih. 

Anica Torjanac 


Račun na koji možete uplatiti svoj prilog je: 
558-000961-6 Megbćkćlćs Ka4polna Beremend 
Uplaćeni iznos može se otpisati od porezne osnovice. 


PA. LL Abreiji 
a PJ RILKE => zam 
DAG (A \ re P4 Ma; mi f Ck ' 

DEAN J Ilača Sa ' 

Proštenje 


dJroštenje je na selu pravi blagdan na koji se staro i 


mlado već danima unaprijed priprema. Svatko rado _ očekuje 
veliki događaj. Nekada je to bio dan bogobojaznog značaja. 
Danas je proštenje više obiteljski praznik. | 

Prema starim običajima, ljudi se toga dana opuste, vesele 
a to veselje traje cijeli dan. ' 

Proštenje u našoj domovini kao blagdan mjesnog značaja 
spominje se već u Szelepchenyjevu kodeksu, a potom pak u 
Kalendaru božje službe, u Prayevu kodeksu. Blagdan je zatim 
dobio mjesto u liturgijskim knjigama. 

Ovaj se događaj može naći 
na skupu slika što na glavnom 
oltaru katedrale u = Košicama 
prikazuju Isusov život i na 
pojedinostima baroknih drvenih 
kipova u Zalaszentbal4zsu koji 
nas istodobno sjećaju i na 
vinogradarsku kulturu sela. 
Prema > vjerovanju, ovog dana 
dobiva svoju boju šljiva i 
grožđe. Grožđe što sazrije za 
čavoljsko proštenje još i danas 


nazivaju "ranka" ili 
"Preobraženje". Žitelji Cavolja od 
osnutka sela bave se 


vinogradarstvom, te nije čudo 
što su oko cijelog naselja sadili 
vinovu lozu. Danas se vinogradi, 
oni = najbolji, = prostiru = na 
Pješčanom tlu udaljenom 7 km 
od sela. Kažu da je svećenik 
nekada s povorkom isto tako 
išao svetiti vinograd kao danas žito. 


Vitraž iz crkve u Cavolju 
snimio: dr. Mišo Mandić 

U vinorodnim naseljima na više su mjesta podigli kapele 
u čast Preobraženja. Toga dana slave proštenje da bi se poslije 
radovali bogatom urodu i berbi. O liturgijskim pojedinostima 
nažalost nemamo dokumenata. Ime jedne rane sorte grožđa u 
Sićag4rdu također je "preobraženje". 

Biskup Milašin - svojedobno glavni vojni duhovnik - 
održavao je vezu i sa svojom rodbinom, te je ispunjena 
njegova volja prilikom davanja imena  čavoljskoj crkvi 
"Preobraženje Gospodina našega"  (1783.). Današnju sliku 
glavnog oltara naslikao je Mih4ly Kuczka. 

Ljudi to danas već i ne spominju. Toga dana najvažnije 
je bilo veselje. Poslije ovog malog uvoda pogledajmo u čemu 
se sastojalo ovo veselje. 

Cijelo se selo uljepšalo, kuće su se dotjerivale, jarak pred 
kućom se očistio a put pograbljao. Sve je okrečeno. Ljudi su 
se podšišali, žene pravile nove frizure i šile novu odjeću za 
sebe i svoju djecu. Tako su se čekali gosti. Toga dana nije bilo 
siromašnog čovjeka. Preko cijele godine se štedjelo za ovaj 
dan. 

Žene bi već u srijedu počele peći kolače. Kako u selu 
nije bilo slastičarnice, najčešće su se pekle kifle s orasima ili s 
makom i "gurablice" s raznim figurama (zvijezda, čizma, zvonce 
itd.) U subotu su se klale kokoši, a meso se donosilo i iz 
mesnice. Muškarci su pripremili rakiju, vino i kod bunjevačkih 
Hrvata već uobičajeno janje. 

Gosti iz obližnjih naselja stizali su već u subotu navečer. 
Dolazili su pješice ili iskićenim kolima. Na "kandžiji" (bič) su 
uvijek visile šarene vrpce a na sjedala su pak prostrli svečane 
"ćilime" (prostirači). Najviše gostiju stizalo je u nedjelju na 
doručak. Domaćini i gosti zajedno su odlazili na veliku misu i 
propovijed. Ljudi su se, prema svojoj dobi, okupljali na trgu 
pred crkvom. Prije 40-50 godina stariji su muškarci imali crno 
odijelo i čizme, a mladi su se odijevali više po gradskoj modi. 
Djevojke su u prekrasnim svilama, čipkastim košuljama čekale 
treće zvono. Kada je zazvonilo, svi su krenuli u crkvu, gdje je 
svatko imao svoje mjesto. Muškarci su nakon mise navratili u 
mijanu" (krčma), a djevojke i djeca su pak razgledali i 

obilazili šatore "proštenjara", koji su dolazili već početkom 
tjedna. Najveću privlačnost imao je "ringišpil' (vrtuljak). Satori 
su podignuti već u subotu navečer. Svi su oni dobili mjesta u 
"Grobljanskom sokaku" (Temet6 u.) jer u neposrednoj blizini 
crkve nisu imali mjesta zbog cvijeća i vrta. Bilo je tu buke i 
gužve. Od pucnjave i glazbe odjekivalo je cijelo selo. To je 
trajalo čak do ponedjeljka. 

Danas nisu samo  "'ringišpili" 
motorizirani, tehnika je prodrla i 
među ostale "proštenjarske" vragolije 
(zvučnici, pojačala, disko itd.). Može | 
se pucati na papimate figure i 
razne lutke. To je jedna velika j 
kavalkada kiča. Pravim umjetnicima 3#4 
ni traga. Prodavači danas dolaze & 
osobnim kolima i još imaju dobru ž 
zaradu. Sve se proda, kao da se gigm 
besplatno dijeli. Svatko nosi kući m 
neki poklon ili uspomenu s x" 
proštenja. a 

Oko podneva ulice se isprazne 
(još i "mijane'). Selom se širi # 
ugodan miris pečenice_ i ovčjeg | = 
paprikaša. Svatko sjedi za == 
MErćem solom, Poslje muči BE. kui, da Milo Mint 
odlazilo u krčmu "na čašu 
razgovora", gdje se kuglalo i kartalo. A bilo je i takvih koji su 
zaplesali. Domaćice su dotle prale posuđe. Stariji bi obično 
odlazili na popodnevnu litaniju, a oni najstariji pak sjeli na 
ulicu i pričali o svojoj mladosti. Gosti su nekako pred večer - 
kada dođe vrijeme da se stoka nakrmi - polako odlazili svojim 
kućama. Danas u motorizirano vrijeme vraćaju se ranije. Ali 
često se dešava da kuća ne dobije nijednog gosta. 

Navečer slijedi ples. Tu se ističu mladi koji ponekad i 
sutradan ostaju zajedno. Hrvati su igrali uz pratnju tamburice, 
a Nijemci pak uz pratnju puhačkog orkestra. 

Danas je proštenje uglavnom obiteljski praznik. To je 
povoljna prilika da se rodbina okupi. Zato proštenje i dan- 
danas ima kohezionu snagu jer jača rodbinske odnose i 
prijateljstvo među ljudima. Ako crkveni god ne pada na 
nedjelju, nego na obični dan, onda se proštenje održava 
sljedeće, prve nedjelje iza blagdana. 


Malo proštenje - Miholjdan (Miholje, 29. rujna) slavi se 
kod čavoljske kalvarije. To je bilo proštenje bez gostoprimstva. 
Kapela u groblju posvećena je sv. Mihajlu. Ovom se prigodom 
kod ulaza u groblje podignu šatori u kojima se poglavito prodaju 
svijeće, očenaši i molitvenici, a za djecu i bomboni. Počev od 
toga dana zvono zvoni uvečer u 7, a ujutro u 6 sati. 

Imamo mi još jedno proštenje u vinogradu na dan Male 
Gospojine (8. rujna). Čavoljska Vodica - "Kapelica" je prema 
legendama izgrađena (1874. g) u spomen čudotvornom izvoru. 
Vjernici godišnje tri puta (Na Duhove, Veliku Gospojinu i Malu 
Gospojinu) dolaze  hodočastiti Ni ove godine nisu izostali 
"šatorski" prodavači. Krajem mise u prirodi su dobro došli fini 
zalogaji kotlića, a nakon podnevnog zvona i "užine" pronašli su 
se i instrumenti te se plesalo sve do mraka. 

Ove (1993.) godine na dan katoličkoga proštenja u Čavolju 
(6. kolovoza), pošto su crkvene vrijednosti ponovo oživjele i 
naselje ponovo ima (od 1991. g.) svoga samostalnog župnika, 
došlo je do izvanrednog događaja. Posvećen je novi oltar u 
mjesnoj katoličkoj crkvi. Novi oltar je poklon bivših stanovnika 
Čavolja. Istina je da se u nas već više godina ne održavaju mise 
na "bunjevačkom". 

Sastav čavoljskog življa poslije svjetskog rata korjenito se 
Promijenio. Od toga vremena većinska mađarska nacija zajedno 
obitava u miru i ljubavi s još uvijek brojnim - na žalost u sve 
manjem broju bunjevačkim i njemačkim življem. 

Današnji  Čavoljci se  usrdnim molitvama zahvaljuju na 
novom oltaru i ponosni su na sve ostale postojeće crkvene 
relikvije. Bunjevci se nemaju čega stidjeti. U svako doba bilo je 
odakle su mogli darivati. Danas to čine na skroman način. 
Njihove narodne tradicije i običaje prožima katolička vjera stoga 
se čvrsto vezuju uz katoličku crkvu. 

dr. Mišo Mandić 

HYMNUS 


Zdrava budi, o devica, 
Jezuševa zaručnica, 
Paradiščomska rožica, 
Lepe duhe fiolica. 


Zdrava, deva izebrana, 
Barbara imenuvana, 
Svojum krvjum vsa oprana, 


Nam na vernu pomoč dana. 


Zdrava, deva odičena, 
Vsum lepotum nakinčena, 
Dostojna vsega poštenja 

I po vsem svetu zvišenja. 


Kak liliom čista, bela, 
Med devicami precvela, 
Greh vu tebe nema dećla, 
Vsu si dobrotu imela. 


Ti si dragi demant-kamen, 
Svetla kak ognjeni plamen, 
Vu nevolje smrtne turen, 
Pri kom je grešnik seguren, 


Ježuševa, ti, koruna, 
Ljubavi čiste vsa puna, 
Svetoga Duha posuda, 
To svedoče vnoga čuda. 


Gda si telo na smrt dala, 
Bogu žitek alduvala, 
Rumenu krv prelejala, 
Tu si zmožnost zaiskala. 


Da bi z grehov svojih stali, 
Božje telo prijimali, 

Prvo neg' mrtvi opali, 

Ki te budu poštuvali. 


O, Barbara, na vse strani 
Nas na smrti naše brani 

I božjim telom nahrani, 
Da nas huda smrt ne rani. 


Hvaleie, verne dušice 

I blažene vse device, 

Boga, Barbaru presvetu 

Dičite vsi po vsem svetu. 
Amen. 


Dušni vrt (1644) 

Vodica u Sgntovu 


Marijina hodočasnička mjesta su vrlo lijepa. Nalaze se u 
lijepom dijelu prirode i tako su od Neba izabrana da se ondje 
čovjek sabranije može moliti a tamo hodočastiti osvježenje je 
za dušu, za duh, i za tijelo. 

Gospina mjesta su i romantična. 

Takva čuvena mjesta su Lurd, Fatima, Međugorje i druga 
a u našoj domovini Jud, razne Vodice i tako dalje. 

' u Za Bačvane je najpoznatije 

| hodočasničko mjesto bajska Vodica 

kamo se ide na Malu Gospu, 8. 

rujna, odnosno, ako taj dan ne 

padne na nedjelju onda u nedjelju 
poslije Gospinog rođendana. 

Više sela u Bačkoj ima svoju 
Go Vodicu pa tako i moje rodno 
Bi mjesto Santovo. Zapisanih podataka 
nako santovačkoj Vodici nisam našao 
pa se zato oslanjam na usmenu 
predaju. 

Vodica se nalazi u istočnom 
hataru = sela, = udaljena = otprilike 
kilometar od njegova ruba, na obali 

: kanalčića Igala. Ima ondje jedan 
Kip Majke Božje s Isusom = križ s kipićem Majke Božje koji su 
za vrijeme komunizma porušili i tek nedavno obnovili i 
Posvetili. Malo dalje nalazi se natkriven Gospin kip s Isusom u 
naručju i kapelica s ograđenim vrtićem, križem i bunarima te 
kapelom iznad vode u kojoj se nalazi mali Gospin kip. 

O Vodici mi je moja mama rekla sljedeće: 

"Kad sam ja bila mala cura na Vodicu su me vodile moja 
stara majka ili tetka i tamo smo se moljili i zagrabili vode iz 


bunara, pa sam je ja uvik pitala o Vodice. One su mi 
Pripovidale: 

Kadgod je tu bila velika livada 
di su ljudi čuvali stoku: ovce i 
krave, a napajali su ju iz bunara 
na Vodice. Jedanput kad su tamo 
ljudi travu kosili jedan pobožan 
čovek, koji se u podne uvik moljio, 
ošo je na onaj bunar zarad vode. 
Baš je bilo prid Malu Gospu. On je 
pomoću = štrandžice  spušćo svoj 
koršovićak da izvadi vode. Sagnio 
se, kad odjedanput viđe da se voda 
u bunaru zaljuljala. Uplašio se. Na 
vode je ugledo niku svitlost i u 
njoj sliku koja je ličila na Majku 
Božju s Isusom. No ta se slika 


prominjila i vidio je da jedna žena — xyz na putu prema Vodici 
u svojem naručju drži curicu. Oma S. ' 
se vratio i ljudima koji su kosili reko šta je vidio. Svi su oma 
ošli do bunara, ali u njemu ništa nisu vidili, samo su osićali 
niki blagi mir. Čovek se malko zastidio što je on to u bunaru 
vidio, a ostali ništa. Kod kući su svi ispripovidali šta je taj 
čovek vidio. Jedni su povirovali, drugi nisu. Taj čovek noćom 
nije mirovo pa je sutradan ošo na Vodicu da iz bunara izvadi 
vode jel je mislio da je ono što je jedan dan prija vidio samo 
priviđenje bilo. No vidio je opet istu onu sliku ko i prvi put. 
Razmišljo je. Sitio se da je bio blizu blagdan Male Gospe pa 
mu je sinilo u pamet da je u bunaru vidio sliku sv. Ane, 
Isusove bake, sa malom Marijom, Isusovom majkom, u naručju. 
Ukupno je tri puta vidio tu istu sliku. U znak toga je 
zasadio jednu vrbu i reko i mnogima drugima šta_je vidio. 
Bunar su ogradili, uredili, sagradili su i jednu kapelicu. Otada 
su počeli dolaziti tamo sa razni mista, i na paorskim kolima: 
iz Koluta, Bezdana, mista iz Jugoslavije, Catalije i drugi mista 
pa su se tamo moljili, pivali, prinoćili i tako slavili Gospin 
rođendan. . ama 
Vrba je narasla na veliko i kad su ljudi tili odrizati 
njezine suve grane, svakom je zabolila ruka. Nidavno se 

osušila i istrunila pa su umisto nje usadili drugu koja lipo 
raste. 

U komunizmu su misto malko zapustili, iako su ljudi 
tamo uvik išli moljit se, ali su ga nidavno opet obnovili i sad 
je Vodica opet lipa. 

Kad smo se prija tamo na Malu Gospu moljili uvik smo 
otpivali i ovu pismu: 


Sveta Ana, al' si srićna postala, 
Kad si taku blagu divu rodila. 

Na lipoj zorici Ana ju je rodila, 
O da ste vidili kako ju je grlila. 


Zna se i za jedno čudo koje se na Vodice desilo. Jedno 
dite koje je slabo vidilo njegov dida je deset put jedan za 
drugim odvejo i svaki put kad se moljio opro mu je oče u 
vode iz bunara u kojem se Gospa ukazala. Nakon desetog 
hodočašća na Vodicu, vid diteta je posto redovan." 

Bezbožnički režim je, hvala Bogu pao, te svi mi, ako 
želimo, slobodno možemo otići na Vodicu pomoliti se i ondje 
zadobiti unutarnji mir. 

Pođimo, znajući da će onom tko moli Gospin zagovor 
kod Boga, molba biti uslišena, ako je ona u skladu s Božjom 
voljom. 


: Živko Gorjanac 
Jotografije: Živko Gorjanac i Ildiko Ostheimer 


Kapelica s križem 

Kratka povijest vršendske crkve 


Điršendska crkva svetog arhanđela Mihaela, druga po 
redu, sagrađena je 1772. godine u današnjem centru sela. Na 
tom mjestu prije gradnje crkve nalazilo se srednjovjekovno 
groblje. Selo je imalo i u srednjem vijeku crkvu, ostaci te 
crkve su i danas vidljivi. 

Kada pišem o vršendskoj crkvi svakako moram spomenuti 
susjedna naselja Babrac i Sajku. Vršenda nije imala svog 
svećenika, svećenici su dolazili iz susjednih naselja u selo. U 
ono doba nije svako selo ovog kraja pripadalo pečuškoj 
biskupiji, iako su se nalazila na ovom području. Na ovom 
području ukinut je rad opatije benediktinaca, zato su neke 
župe priključene ostrogonskoj biskupiji i odandje se upravljalo 
njima. Među ova sela su pripadala Sajka i Vršenda. 

Od 1754. godine ' 
vršendska župa priključena 
je babračkoj, a od 1885. 
godine sajkskoj župi. 
Ožujka 1775. godine ovim 
selima već upravlja 
pečuška = biskupija. 1881. 
godine je prvi — puta 
renovirana crkva, tada 
dobiva novi zvonik i križ. 

Spomenula bih samo 
jednog svećenika, K4Im4na 
Keletija, pod — njegovim 
župnikovanjem = je 1932. 
godine = počela — ponovna 
obnova crkve i izgradnja 
župnog ureda. 


Vršendska crkva 
snimila: M. Balatinac 

Novi župni ured gradili su vršendski tesari, no radovi su 
prekunuti 1944. godine zbog sovjetske okupacije. 

1972. godine povodom dvjestote obljetnice crkve, uz pučko 
slavlje postavljena je na zid spomen ploča, a prije nekoliko 
godina postavljene su još dvije spomen ploče, na kojima su 
navedena imena onih koji su umrli ili su nestali u drugom 
svjetskom ratu. 

Crkva je iznutra ukrašena freskama, na kojima su 
prikazani trenuci iz života ovdašnjih ljudi od njihova rođenja, 
preko prve pričesti, krizme, vjenčanja pa sve do smrti. 

Nepoznati slikar naslikao je naše kraljeve i prizore iz 
Biblije. 

Ove godine je renoviran crkveni zvonik, a crkva je dobila 
i jedan novi. Uz veliko slavlje na seoski "kermez", crkveni god, 
koji se održava 26. rujna, u nazočnosti pečuškog biskupa, 
monsinjora Mih4lya Mayera, posvećen je zvonik i križ. O tome 
svjedoče i sljedeće fotografije. 

Marijana Balatinac 


Novi križ vršendske crkve 
snimila: M. Balatinac 

"NA MESTU STARE PIJEKOVE HIŽE, 
NAŠA SE CIRKVA VU ZRAK DIŽE." 


Vrijeme, vječiti svjedok zbivanja, vječna rijeka izvora 
bitisanja, ovih je zadnjih dana rujanskog rumenila (jabuke su 
narumenile svoje obraze poput mladih djevojaka, grožđe je 
obuklo svoje žutilo i plavilo, lišće se obavilo u žutosmeđe 
kostime) s  neshvatljivom brzinom  jurilo da sazrije naš 
zajednički plod od sjemena zasijanog još u drevna vremena sa 
željom i nadom da nam izraste i sazrije, da oplemenjuje 
ljudske duše, da pruži mir i pomirenje, da bude dom izvora 
života, riznica međusobnog štovanja i ljubavi, i tako stiglo do 
datuma kada će se blagosloviti "CIRKVA" u Serdahelu. 

Pozivnice za praznik  blagoslovljenja  "CIRKVE SRCA 
JEZUŠOVA" prešle su i državne granice dospjevši u Hrvatsku, 
Sloveniju, Austriju pa i Belgiju, Njemačku kao i na kontinente 
izvan Europe, u Afriku, Ameriku, Australiju... 

Očekivanja i neka nesigurnost s pitanjima tko će doći, i 
hoće li doći, da li ćemo uspjeti dovršiti radove, inspirirale su 
mještane i stanovnike okolice. A VRIJEME, svjedok zbivanja, 
nije nas mazilo svojim stalnim promjenama: čas vihor, čas kiša, 
vjetar, pa i tuča... 

Unatoč svemu, jer nam se htjelo, jer se moralo htjeti, 
datum blagoslovljenja upio se duboko u svijest i srca ljudi, 
bodrilo se, nagovaralo, predlagalo i gotovo danonoćno radilo... 

Sve su se misli, sva su se htijenja, svi su se napori, 
usmjeravali jedinom cilju: do tog dana treba radove dovršiti, 
treba scenarij svečanosti izraditi, uvježbati... Izmjenjivali su se 
Prijedlozi, alternative, varijante, uljepšavali i dopunjavali smo 
scenarij iz dana u dan. 

Kako smjestiti tolike ljude? Kako i gdje održati posvetu 
zvona, vanjskog dijela "CIRKVE", kakve da se pjesme pjevaju, 
kako održati dvojezičnu misu i zahvalu Bogu,..? Hoće li na 
Vrijeme stići novi kajkavski molitvenik tiskan potporom Saveza 
Hrvata...? : 

"Mnogi nisu vjerovali da ćemo za mjesec dana obaviti 
posao vrijedan pola godine" objašnjavao je nakon posvete 
župnik Viljem  Harangozo, Hrvat, rodom iz Petrovog Sela 
(Danas Sveto Petrovo Selo) iz Gradišća, motorna snaga 
izgradnje, prozvan kao "GRADITELJ CRKAVA". 

Mnogi su tražili odgonetanje zagonetke: zašto baš za 26. 
rujan? Običaj je za proštenje ili za veće praznike blagosloviti 
"CIRKVU'.No tajnu su shvatili samo oni, koji poznaju ljudsku 
psihologiju: UKOLIKO PRED NAMA STOJE KONKRETNI 
CILJEVL, ZA _ NJIHOVO — OSTVARENJE SNAGE SE 
UMNOGOSTRUČE, STANU SNAGOM POLETA! 

I osvanu dan, 26. rujan. Još se i prije podne radilo, 
uljepšavalo. Oko trinaest sati pristižu gosti iz Hrvatske. 
Prepoznajemo gospodina Telišmana izaslanika Sabora Hrvatske. 
Vodimo ga u zgradu Samouprave. Stižu župani varaždinske 
županije, međimurske županije, urednik TV postaje Varaždin, 
izaslanik kardinala Kuharića, Ivan Godina, puhački orkestar i 
Pjevački zbor iz Goričana, poslanik područja Robert Rudič, 
izaslanik Županijskog sabora zalske županije, gospodin Varga, 
Janja Horvat, suradnica Ureda za etničke i nacionalne manjine, 
Mijo Karagić tajnik SHM. Tu je i stari nam prijatelj profesor 
dr. Bartolić, zastupnik hrvatskog Sabora. 
> Na privremenom parkiralištu oko školskog centra i Ureda 
samouprave registracije Slovenije, Hrvatske, Belgije, Njemačke. 
Ogromni broj oznaka s početnim slovima ČK (Čakovec). Tu je 
gotovo čitavo Međimurje, znanci, prijatelji, rodbina... Došlo je 
gotovo tri i pol tisuće ljudi... Potvrđujemo: "katedrala" - kako 
ju nazivamo u odnosu na ostala slična zdanja okolnih sela 
danas će biti premalena... 

Nakon pozdrava gostiju uz razgovore o suradnji, situaciji i 
stanju u Hrvatskoj, Rusiji, žurimo ka novom zdanju "CIRKVI 
NA MESTU STARE PIJEKOVE HIŽE". Prepuna je. Jedva 
stižemo do za nas osiguranih mjesta u blizini oltara. Kiša 
lijeva. Ljudi stoje. Stiže i biskup sa sedamdesetak svećenika 
pred "CIRKVU". Stoje zvona ispred zvonika. Posvećuju se. 
Krsni kumovi, bračni par Čerčič, Marica Fabič-Čerčič, nastavnica 
i njen suprug Jani Čerčič, Gradišćanac iz Narde, koji se je 


98 


Hrvalski katolički kalenclar 


prilikom gostovanja ansambla Mura zagledao u "Joči zelene" 
Maričine još u ona lijepa vremena moje mladosti. 

Vjernicima — dupke — puna —"CIRKVA" = očekuje = ulazak 
svećenika pretežno iz susjednih župa, Međimurja, Slovenije, 
Austrije na čelu s biskupom Istv4nom Konkoly. 

Scenarij počinje posvetama unutarnjeg dijela oltara, kipa 
Isusova, umjetnice Marije Tčrley iz Budimpešte, (Isus stoji 
raširenih ruku: "Dođite k meni svi potišteni.."), vitraža sa 
sjeverne strane u okvirima prozora (IZVOR ZIVOTA) u 
simboličnom stilu umjetnice BIRGIT KOBLITZ iz Njemačke. 
IZVOR ŽIVOTA I SVJETLOSTI - MIR I POMIRENJE NAŠE. 

Pomolimo se. 

"MOLIMO ZA _ SVE _ ONE KOJI SU BILO KAKO, 
MATERIJALNO ILI MORALNO, ILI SAMO SA ŠIRENJEM IDEJE 
IZGRADNJE OVE KATEDRALE —POMURSKIH — HRVATA 
POMOGLI... 

o RIJEC GOSPODNJA I NA MAĐARSKOM I NA 
HRVATSKOM JEZIKU. 

Zbor iz Goričana pjeva višeglasno, prekrasnu melodiju s 
riječima mira i pomirenja ljudi i života: Glori, glori aleluja... 

Pomolimo se za sve graditelje... i za one koji više nisu 
među nama. (Jože Markan, Đula Fabič, Verona i Štef Balažin, 
Marija Kotnjek i drugi) 

Biskupova riječ zvoni: VJERNICI SERDAHELA! SAGRADILI 
STE PRAVO ČUDO! Pjevajte, molite se i na svom maternjem 
jeziku a u tomu će vam pomoći i novi molitvenik na 
kajkavsko-hrvatskom jeziku, koji je priredio vaš župnik Viljem 
Harangozo, a Jolanka Tišler, Erika R4cz i Marica Prosenjak su 
pomogle u sakupljanju materijala. 

Sveta pričest. Pričešćuju svećenici gosti. Goričanci pjevaju... 
Zadivljujući ugođaj. 

Nakon pričesti darivanje: Arhitekt Đula Kaldi predaje i 
službeno "CIRKVU" uz želje da uvijek bude puna. 

Župnik iz Dekanovca (Međimurje): "En  csak  keveset 
tudom magyarul. Csak azt, hogy dicsćrtessćk a Jćzus Krisztus. 
Ončk itt igy imđtkoznak: Hiszek egy Istenben... Hiszek egy 
haz4ban..." 

I mi se u Hrvatskoj molimo: 
"VJERUJEM U BOGA. U DOMOVINU! U HRVATSKU" 


Osuđujemo ZAPAD koji je nijem i slijep i ne vidi 
stradanja, rušenja crkava, škola, bolnica, umor dječice, staraca i 
starica, nevinih ljudi... 

Srca nam se raduju gledajući ovu lijepu crkvu. Čestitamo 
vašemu župniku. Malo je takvih župnika i u vas i u nas. 
Cijenite ga i podržite ga! Čestitajući vam svima od srca, kao 
predstavnik susjednog Međimurja, u ime Hrvata, pozivam vas 
da zapjevamo našu lijepu pjesmu: 


RAJSKA DJEVO, KRALJICE HRVATA, 
NAŠA MAJKO, NAŠA ZORO ZLATA... 


Grmi "CIRKVOM' prelijepa melodija. Odlična akustika nosi 
zvukove pod vrh kupole, u drveno-staklenu ružu te pod 
nebesa. Veličanstven doživljaj... Stojim... Oči mi se napuniše 
vlagom. To su suze ushićenja... Srce dršće... kuca napetim 
ritmom... Sjetih se rodnog mi kraja, dalekog Santova i naše 
crkve... Djetinjstva... Boravka u zvoniku dok smo za ljetnih 
mjeseci stražarili s vatrogascima, izlazeći kroz otvore visokog 
zvonika na bridove izvana, jer je samo ONAJ BIO PRAVI, koji 
je to smio učiniti... Sjetih se Marka Bubala, svećenika misionara 
među izbjeglicama i njegovih misa... pjesama Santovčana... 


"RAJSKA DJEVO, KRALJICE HRVATA, 
NASA MAJKO, NASA ZORO ZLATA..." 


Vrhunac svečanosti. Župnik,  Viljem  Harangozo, uz 
najtopliju zahvalnost mještanima Serdahela, susjednim župama, 
fondacijama, Savezu Hrvata, mjesnoj Samoupravi objavljuje da 
je za izgradnju crkve sakupljeno devet milijuna forinti i 14 
milijuna samodoprinosa. 

Kao završnicu, najavljuje pjesmu Stipana Blažetina, koja je 
napisana za ovu prigodu u interpretaciji studenta glazbenog 


60 


7 


Hrvatski katolički kalenclar 


odgoja i hrvatskog jezika Visoke škole "Danijel Berženji' u 
Sambotelu Stjepana Prosenjaka... 


Na mestu stare Pijekove hiže, 
Nova se cirkva vu zrak diže. 
Temelji njeni, kak trsa koren, 

Z dalekih leta, čuvaju spomen. 
Turen gliboko, vu zemli stoji, 
Kak večni stražar, vure broji. 
Čerlena kupola, do njeg je sjela, 
Kak ruža dišeča, zagorela. 

Trde temelje, Mura je dala, 
Šoderom, peskom, vu beton stala. 
Brvna, brodski pod, klupe i vrata, 
Rasla su v lugam vu Hrvata. 
Mramor je došel prav iz Grcije, 
Prešani stubi iz Austrije. 

Vu njoj je zaprav Europe pola, 
Od stekla, čavla, pleja, do stola. 
Fnogo su žula, znoja i muke, 
Zdržale naših zemljaka ruke. 
Sakoga dena, dva i pol leta, 
Cirkva je rasla, kak ruža cveta. 
I da nam budu zvonila zvona 
Budemo znali: TO JE ONA! 

K sebi nas zove da se molimo 
Od Srca Jezuša blagoslov prosimo. 
Na mestu stare Pijekove hiže, 
Naša se cirkva vu zrak diže! 


Za 26. rujan, dan blagoslovljenja cirkve vu Serdahelu. 


Znoj me oblio. Svi stoje. Gotovo isti osjećaj kao prigodom 
Pjesme "Rajska djevo"... Slike stare hiže putuju putem mašte 
ljudi... temelji... sastanci, putovanja po bakreni omot, brodski 
Pod, staklo, mramor, drvene stubove. Katolički kalendar... Prvi 
stihovi pjesme... te nakon toga stih po stih uz novije podatke, 
informacije... I napokon zvona... 

Prva čestitka profesora Bartolića. Izlazimo iz "CIRKVE... 
Svećenici iz Hrvatske traže pjesmu... Fotokopiranje... 

Ljudi na ulicama. Gozba u školi i domu kulture za sve 
sudionike svečanosti... Prilazi mi žena uz čestitke. Nikad ju još 
nisam vidio. 

"Znate ja sam mati Domjanova iz Donjeg  Šenika. 
Pozdravlja vas..." 

Sjetih se mladog Slovenca. "Lijepa je crkva... Lijepo je 
bilo..." - veli mi uz oproštaj. 

. Napet od umora ne sklapaju mi se oči. Misli vrludaju. 
Toliko ljudi... Selo se iskazalo kako treba, rame uz rame, 
snagom prvenstveno žena (kažu da su prsti Marice Prosenjak 
stigli gotovo svuda). 

Zalagati se za postavljene ciljeve... 

Ne bismo trebali sada stati... 

Gradimo dalje..! 

Slijedi kanalizacija, plinovod, a potreban nam je i bazen u 
školskom centru... 

Pokazali smo: "IMA SAMO JEDNA ISTINA": 

INICIJATIVA + ZALAGANJE + KREATIVNOST + 
DOBRA VOLJA I BLAGOSLOV BOŽJI = REZULTAT 


Stipan Blažetin 

Molitva Srcu Isusovu 


Presveto Srce Isusovo, izvore svakog dobra, 

ja Ti se klanjam, vjerujem u Te, ufam se u Te, 

ja Te ljubim i kajem se za sve svoje grijehe. 

Tebi poklanjam ovo moje siromašno srce, 

učini ga poniznim, strpljivim, 

čistim i da u svemu odgovara Tvojim željama. 

Daj o dobri Isuse, da ja živim u Tebi i Ti u meni. 

Štiti me u opasnostima, tješi me u nevoljama i žalostima. 
Udijeli mi zdravlje tijela, 

blagoslovi sav moj rad i daj mi milost svete smrti. Amen. 

Sjećanje 


IJrijavim li boravak, odjavim li ga, pravim li putovnicu ili 
obavljam ostale osobne poslove svaki put mi postave pitanja: 
ime, ime majke, adresa, zanimanje, školska sprema. Spomenute 
rubrike sam ispunila bezbroj puta, znam i njihov redosljed, 
ipak, svaki put zastanem kada me pitaju ili kada moram 
upisati mjesto rođenja: Semartin (Als6szentm4rton). 

I gan ae U županiji Baranji na to 

br Š svatko pripazi, opipa me očima, 
; prosudi mi lice, odijelo, boju 
kože. Neprijatan je to osjećaj, 
jer već unaprijed znam da ću 
izazvati senzaciju. Da se stidim? 
Trebala bih se ispričati? Nešto 
reći da ne zbunim posmatrača? 
g Odakle da počnem priču... Da 
se izjasnim da nisam Ciganka? 

Bilo je tamo Cigana, kažu, 
da se nastanilo nekoliko obitelji 
još prije dolaska Šokaca, koji su 
s poslije 1690. godine bježali pred 
š Turcima, bježali na sjever iz 
Bosne i Hercegovine. Naselili su 
se u sedam sela. Dokaz toga su 
narodna nošnja, vunene zimske 
suknje, ljetne "vezenke" i "jasprenke", "šare" i običaji. Žitelji 
ovih sela su se međusobno ženili, inače bi se trebalo 
rasšremiti" da su se mješali sa drugim Šokcima, Bunjevcima i 
Mađarima. 

Od sredine 1700-ih godina u crkvenim matičnim knjigama 
ima traga o tome koliko ih se krstilo, vjenčalo, zakopalo u 
katoličkoj vjeri. Cigani su sve doskora održavali pravoslavnu 
Vjeru. Stara crkva je sagrađena u groblju, a selo u "Duzluku", 
kraj ciganskih koliba. Selo se kasnije širilo prema zapadu, ali 


Nošnja iz Semartina 

još u mom djetinjstvu 1950. godine stanovalo je tamo Šokaca. 


Oni su prvi počeli bježati, u "selu" kupovati kuće. Nr 

Oko 1940. godine - po sjećanju starih - u selu je bilo 500 
Cigana i 700 drugih stanovnika: oko 600 Sokaca, 22 obitelji 
Nijemaca i 9 obitelji Mađara. Mađar je bio učitelj, dva kovača, 
dućandžija, krčmar, "šuster" (postolar), babica je bila Nijemica. 
Oni su dakle poslom došli u selo. Sokački je svatko znao, to 
je bio i službeni jezik. U miru su živjeli, cijenili su rad, 
poštovali običaje drugih. 


snimio: M. Dragovac 

Moja je omiljena priča: dvije starice sjede pred kućom na 
"klupčici" i razgovaraju. Jedna njemački pita, druga hrvatski 
odgovara. Dobro su se ispričale. i > 

I zabave su bile lijepo organizirane: jedanput u njemačkoj, 
drugi put u šokačkoj krčmi, plesali su i polku i kolo. Cigani se 
nisu miješali jer su bili siromašniji, nisu imali lijepo odijelo a 
ni novac za zabavu. Ni zemlje nisu imali. Bili su nadničari, 
pleli su košare, prosili na onom jeziku u čiju kuću su ušli. Bili 
su jezični geniji? I među njima se znalo i danas se pamti 
dobar radnik, pošten čovjek, dobar učenik, zanatlija. Samo po 
rasi se nikad nije sudilo. i : 

S vremenom se razvila podjela rada: Šokac i Svabo je bio 
zemljoradnik, Mađar zanatlija, Ciganin  nadničar. Kada su 
Cigane pokupili u jesen 1944. godine, svatko je znao što ih 
čeka: utovar na put za neki logor. I savjest gazda se 
69 


Hrvatski katolički kalendar 


probudila: tražili su i našli su način spašavanja Cigana. 
Potpisali su molbu u kojoj su tražili nadničare za sebe. Tako 
su spasili sve Cigane. Još prije 1940. godine dobili su novu, 
cigansku školu i učitelja. 

Poslije 1945. godine su se zatvorile granice, a od sedam 
srodnih sela u Mađarskoj su ostali Semartin i Kašad. I obitelji 
su razdvojene. Od 1948. godine i jezik i narodna nošnja pa i 
pjesme postale su nepoželjne! 

Još 1930. godine je postala moda samo jedno dijete, 
važnija je zemlja od djece, a kod Cigana što je veći broj djece 
to je veći rang. 

Poslije rata šest njemačkih obitelji pobjeglo je ispred Rusa, 
jedna mađarska i dvije šokačke obitelji su deportirane u 
Hortob4gy, tri Šokca su zatvorena na osnovu lažnih dokaza. U 
kojem se selu nije dogodilo slično? 

1950. godine su osnovane prve zadruge, nestala je moć 
zemlje. Svako zdravo dijete je pošlo na školovanje, godišnje po 
dvoje-troje. Poslije srednjih škola upisali su se u razne škole, 
za medicinsku sestru, odgajateljicu, učitelja, nastavnika, liječnika, 
pravnika, novinara. Kući se nitko nije vraćao. Tko od njih 
danas zastane pri ispunjenju podatka: rođen u Semartinu. 
Koliko uče svoju djecu šokački-hrvatski? Koliko ih se prigodom 
zadnjeg popisa stanovništva izjasnilo kao Hrvat ili u rubriku 
materinski jezik upisalo hrvatski?! 

Otišli sa u Pečuh, u rudnik, tražili druga radna mjesta. 
Sve se više kuća prodavalo, sve ih je manje bilo. "Duzlukom" 
je počelo, prvo je on napušten, zatim kuća po kuća, kasnije 
cijele ulice su postale ciganske. 

A država je davala kredit - za Cigane jako povoljan. Gdje 
su jednu kuću kupili Cigani, pojavila se mnogobrojna rodbina. 
U noći bi se pjevalo i svađalo. Postali su bezobrazni. Krali su 
iz vrtova, iz dvorišta, iz kokošinjca. Više nitko nije bio siguran. 

Otišli su mladi i nisu se vraćali (migracija) i naposlijetku 
pobjegli su svi ostali. Prodali su kuće, prodali su selo. Susjedi, 
osamdesetogodišnjaci s djecom iz malih kuća, preseliše se u 
stanove. I moja baka, koja više nikada nije mogla reći da je 

doma, baka, koja je mrzila izaći iz dvorišta, jer nije dobro 
znala mađarski. 

Od onda je dobro naučio 
mađarski i onaj koji se još 70-ih 
godina hrvatski igrao na ulici, a i 
ja sam postala nastavnik mađarskog 
jezika, ja, koja sam u svojoj šestoj 
godini počela učiti mađarski jezik. 
Kasnije sam završila narodnosne 
škole, moja je mama u školi samo 


vjeronauk učila hrvatski, u 
Hortijevom i Rakošijevom režimu 
učitelj je bio Mađar, ali među 


franjevcima i među svećenicima se 
uvijek našao netko tko je znao “# 
hrvatski. | 

I danas se Semarćani sastaju 
na hrvatskim misama, i sve češće 
na sahranama. Poslije  napuštenja . 
sela 1977. godine preminuli su zakapani u Salanti, Siklošu, 
Bremenu,  Kašadu, = Kištapolci, = Egyh4zasharasztiu, = Mohaču, 
Pečuhu. 

Koliko mađarskih sela ima istu sudbinu?! 

Ali selo je ostalo u jeziku. Živi Semarćani pozdravljaju se 
u crkvi i kada prevlada nostalgija pjevaju hrvatski, Mađari 
vjernici tada pođu kući. 

Koliko ih je koji još pjevaju hrvatski? Onoliko koliko ih 
čisti grobove svojih predaka? Dvadeset, trideset? 

Zašto toliko boli raseljenost? 

Od 1974. godine, od naše selidbe samo sam dva puta 
putovala kroz Semartin. 

Toliko me to boli... 

Odlučite, da li da se 
Semartinu... 


snimio: M. Dragovac 


stidim podatka: rođena u 


Anica Torjanac 
bivša Semarćanka 

Mučenik Sveti Vinko 


1o kršćanskom kalendaru 22. siječanj je dan mučenika 
Svetog Vinka koji je rođen u španjolskom gradu Zaragozi. 
Poznat je kao najveći mučenik među Isusovim pristalicama. 
Pošto ga je biskup tog grada, Valerije odgajao u kršćanskom 
duhu i u pokornosti, iako je još bio mlad, ipak ga je posvetio 
za svećenika. Tada je namjesnik Španjolske bio Dacije koji je 
nemilosrdno proganjao kršćane. 

303. godine su Dioklecijan 
i car Maksimilijan izdali 
nekoliko uredbi protiv kršćana 
kojima su najprije napali samo 
svećenike a iduće godine već 
napadaju i vjernike. Čini se da 


je namjesnik prije = izdatog 
naređenja = uhapsio = biskupa 
Valerija i svećenika Vinka. 


Prvo su ih odveli na mučilište 
u Zaragozu _ a poslije u 
Valenciju gdje su zatvoreni u 
najstrašniju tamnicu. Tamo su 
ih okovali i mučili glađu. 
Prokonzul je mislio da ih je 
stalno mučenje slomilo, stoga je 
izdao naređenje da ih izvedu 
pred njega. Veoma se začudio 
kada _ ih je vidio, njihova 
hrabrost je bila nepokolebana, a iz njih je izbijala snaga. Mislio 
je da čuvari nisu izvršili dato naređenje. Obratio se vjernicima 
i pokušao ih zadobiti prijetnjom i obećanjem. 

Pošto je Valerije teško mogao govoriti, Vinko mu se 
obratio  zapitavši: "Oče, ja ću dati odgovor ukoliko to 
naređuješ!" "Sine, reče Valerije, tebi sam povjerio da širiš božju 
riječ. a sada ti dajem pravo da podigneš riječ za vjeru koju 
branimo." Sveti Diocenije je tada progovorio i rekao: "Oni su 

obadvoje kršćani, jednog pravednog Boga mole, Isusa Krista, 
našeg gospodina, jedinog Sina s Ocem i Svetog Duha, oni su 
u njegovo ime primili sve muke. 

Valerije je bio osuđen na progonstvo, a Vinko je mučen 
na sve moguće načine koji su tada bili upotrebljavani. O tim 
mučenjima Sveti Augustin je rekao: "Toliko su bila strašna da 
čovjekova narav bez vanjskih prirodnih moći nije mogla sama 
to izdržati." 

Istovremeno je Nebeski Otac dao duboku mirnoću i 
nepokolebljivo strpljenje Svetom Vinku koji je time izazvao 
divljenje krvnika. Dacije je gledajući njegovu nepokolebljivost 
postajao sve bjesniji. 

Vinka je namjesnik najprije odveo na mučilište i naredio 
krvnicima da mu noge i ruke nategnu konopcima. Krvnici su s 
takvom snagom izvršili dato naređenje da su mu se udovi 
izmaknuli. Vinko se unatoč strašnom mučenju šalio s 
krvnicima. Dacije, sumnjajući da ga mučenici ismijavaju, 
naredio kaznu batinjanja što je za njih bio odmor u odnosu 
na prethodne muke. Poslije batinjanja krvnici su dvostrukom 
snagom nastavili mučenje. Mučenje je postajalo sve snažnije. 
Cijelo tijelo su mu toliko rastrgali da su mu se vidjele kosti i 
crijeva. Sudac se veoma začudio kada je vidio da se mučenik 
nije pokolebao iako mu je tijelo potpuno oblila krv. 

Pošto se malo smirio a i bijes mu je popustio, Dacije je 
izdao naređenje da prestanu s mučenjem u nadi da će tako 
postići cilj. "Budi prema sebi milosrdan" - rekao je Vinku. "Daj 
mi popis kršćana koji po najnovijoj naredbi treba da budu 
spaljeni." Odgovor sveca je bio sljedeći: "Prijetnja nije toliko 
strašna a bičevanje se da izdržati". Dacije je tada postao još 
bjesniji. Naredio je da ga stave na užarene rešetke. Vinko, koji 
je u mučenju našao svoju radost, hrabro je stao na to užasno 
sredstvo mučenja iz kojeg su virili šiljasti klinci. Onaj dio tijela 
koji je bio spašen od užarenog željeza, bičem su bičevali. Rane 
su posipali solju koja se na velikoj toplini još dublje uvlačila u 
tijelo. Tako su ga mučili neprestano. Pod užasnim mukama se 
vidjela hrabrost božjeg sluge koji je u svojoj vjeri postajao 
čvršći što su ga više mučili, što više, bivao je sve rumeniji i 

veseliji. Sudac, izvan sebe od bijesa, stalno je pitao namjesnika: 
"Sto govori i što radi Vinko?" "On je isti" - bio je odgovor. 

Vinko ni na trenutak nije izgubio pitomi duševni mir 
očima je duboko gledao u nebo i putem molitve bio je stalno 
u besjedi s Bogom. Namjesnik, koji je sumnjao u očekivan 
uspjeh, dao je naređenje neka vjernika odvedu u tamnicu i 
neka ga povale na polupane crijepove a noge neka mu svežu 
u križnice tako da one budu silom na dvije strane raširene. 
Istovremeno nikom nije dozvolio da zarobljenika posjeti. Jedino 
Bog nije ostavio svog sina: anđeli su se spustili s neba da bi 
ga tješili i s njime vječne pjesme pjevali. 


rapa a 
snimio: M. Dragovac 
Namjesnik tamnice vidjevši preko vratnih pukotina da 
Vinko obasjan svjetlošću hoda po ćeliji i slavi Boga, toliko je 
bio dirnut da je odmah primio kršćanstvo. Te vijesti su Dacija 
pogodile kao grom iz vedrog neba: Vinka je ostavio na miru. 
Vjernici su dobili dozvolu da ga posjete: ljubili su mu rane, 
krv su mu hvatali u maramu i nosili svojima da bi se tako 
branili od zlih duhova. Poslije su ga stavili u meku postelju u 
kojoj je uskoro, 22. siječnja 304. godine svoju dušu predao 
Bogu. 
22. siječnja, na dan Svetog Vinka naši Hrvati slave 
Vincecu. Na taj dan se gatalo kakav rod grožđa se može 
očekivati te godine. Ovaj običaj bio je poznat kod mnogih 
naših etničkih skupina: naročito je bio poznat među pečuškim 
TO 

Bošnjacima, "mohačkim Šokcima _ i u ostalim selima naše 
županije. Na taj dan vinogradari iz Pečuha odlazili su na 
Đikiško brdo u kapelu Svetog Bartola. Za vrijeme mise 
svećenik je posvetio kulen koji su donijeli sa sobom. Poznato 
je vjerovanje prema kojem su poželjeli da grozdovi grožđa 
budu veliki kao što je kulen. 

Već su poslije doručka krenuli u svoje podrume (klet) da 
slave dan vinove loze. Moj se naraštaj još dobro sjeća kako su 
nam djedovi i očevi odlazili u podrume s torbom u koju su 
stavili kruh i kulen. Susjedi i prijatelji su često puta od kuće 
odlazili zajedno. Stigavši do vinograda svaki je domaćin krenuo 
k svom podrumu a neki su poveli sa sobom svoje najbolje 
prijatelje. Najprije su naložili vatru da bi susjede i posjetitelje 
mogli dočekati. Svaki domaćin je izvršio obavezni obred vezan 
za vinovu lozu: kulen je svezao na jedan čokot, vratio se 
natrag u podrum, nakon kratkog vremena izašao je s bukarom 
vina, kleknuo pred čokot i molio se Bogu za bogat urod. Tada 
je ustao, obišao cijeli vinograd, posvetio ga s vinom i vratio se 
u podrum gdje je načeo kulen i sjeo da jede. Pazilo se da li 
kaplje s krova, odnosno, kako se otapa snijeg, jer se vjerovalo 
ako na Vincecu mnogo kaplje s krova, te godine će biti puno 
vina. 

Poslije jela su odlazili u posjete jedni drugima - išlo se 
od podruma do podruma. Svuda su kušali kulen domaćina, 
jelo se i pilo. Isto tako se puno pjevalo: bilo je slučajeva da 
su poveli sa sobom i gajdaša. U predvečerje su skupa krenuli 
kući. Ovaj običaj su najduže sačuvali mohački Šokci - nije bilo 
vinogradara koji na taj dan nije bio u podrumu. 

Po našim vinogradima ni jedna kapela nije podignuta 
Svetom Vinku. Sam običaj nema nikakve veze s najvećim 
kršćanskim mučenikom. Kult mučenika se po Srednjoj Europi 
proširio u XI. stoljeću ali se on nigdje ne vezuje za vinograde 
ili za vino. Korijene treba tražiti u starim panonskim običajima 
koji su se ranije slučajno održavali na isti dan. 

dr. Đuro Šarošac 
etnolog 

Mohaču u dar 


Mohač slavi 900 godina postojanja. 

Napretku grada pridonijeli su i hrvatski žitelji. I ne samo 
napretku grada, nego i okolice. U svom sakupljačkom radu iz 
narodnog stvaralaštva naišla sam na više potvrda o tome. 

Poklade i pokladni običaji koji su u prošlosti bili ponekad 
i zabranjivani, ostali su sačuvani do danas i postali atrakcija, 
obilježje grada Mohača. Taj običaj se održao i u selima uz 
rukavac Dunava u hrvatskoj Baranji:  Duboševici, Topolju, 
Gajiću, i Dražu. 

Na te dane promeću se strašne buše koje nose drvene 
buše s rogovima i svojim izgledom i velikom bukom plaše i 
straše svakoga, a najviše uzročnike svih zala. U tom kraju živa 
je i legenda o izgonu Turaka. 

"Lipe buše", koje svojom umilnom pjesmom dozivaju 
proljeće, novo godišnje doba, među svojim likovima imaju 
skupinu "Muvačkinja". One bi obukle suknje koje su inače 
nosile mlade žene nakon udaje. Uz suknju bi obukle oplećak 
"po muvački', a i glavu bi uresile poput žena u "Muvaču". Te 
"lipe buše" su nazivali i lončaricama. Idući selom, one bi 
pjevale pjesmu o ribi. Pjevale su starinski, otegnuto. 


Zatužila tužna riba 
u jezeru zelenom 
"Ko bi mene ufatio 

i mene se okusio, 

taj b' rodio zemlje cara 
i careva gospodara." 
To dočula lončarica 
pa isplete tanku žicu 
pa ju stere po jezeru 
pa ufati tužnu ribu 
i skuva ju za večeru 
pa doziva lipu Maru, 
lipu Maru na večeru. 

Lipa Mara čorbu srče, 
lončarica dilje vadi. 

Kad je došlo do poroda 
lipa Mara čedo rodi, 
lončarica zmiju rodi. 
Juče, plače lončarica, 
njoj govori ta zmijica: 
ne plač, ne plač, mila majko, 
evo ide Đurđev danak, 
sve će druge u igricu, 
a ja mlada u travicu, 
pa ću ugrist zemlje cara 
i careva gospodara. 


kazivala: Manda Benak, Draž 


Još mnoge pjesme u tim selima pjevaju o "Muvaču'". Evo 
jedne zanimljive: 


Okrunjeno nebo zvizdama 
ko Muvačko polje ovcama 

a med" njima nema čobana, 
samo jedno, mlado mlađano, 
i to jedno mlado zaspalo. 
Došla ga je majka buditi, 
ajd ustani sine Ivane. 

Ne mogu ti majko ustati 
noćas su me vile morile, 


kazivala: Klara Filakov, Gajić 


U prošlosti su stanovnici tih sela kupovali u Mohaču 
kožuhe, opanke, čizme, šešire. Stolari su izrađivali sanduke, 
"škrinje za ruho", a lončari "koršove" i vrčeve. U gradu su 
kupovali sve potrepštine. Kad su žene počele skidati oglavlja tj. 
kapice, povezivale su glavu "po muvački ostrag'. Dolazeći u 
grad, upoznali su i njegove negativnosti. Evo jedne šaljive 
Pjesme o tome: 

DB 

Kad sam išo u Muvač na vašar, 
a taj vašar bio jako strašan, 

iđe birtaš pa mi nosi pivo, 

došla cura, sela mi u krilo. 

Ja joj psujem, materinog oca, 
osetila j* da ja imam novca. 

Ja ufatim onu čašu plavu, 

pa udarim divojku u glavu. 


kazivala: Eva Golubov, Gajić 


I veseli bećarac spominje Mohač. 


Grlo moje jače od kovača 
kad zapevam, čuju do Muvača, 


Ako se dogodi svađa među susjedima ili ukućanima, ljudi 
govore: "..ajuj, to ti je Ko u Lajmiru. Zlo, veliko!" 


Boraveći u Mohaču, naišla sam na staru, vrlo otmjenu 
pozivnicu, sročenu u pjesmu, poziv na proslavu poklada. Ona 


odražava, kako se vidi, plemenitu i vedru dušu Hrvata-Šokaca, 
stanovnika Mohača. 


T4 

Poziv na zabavu! 


S milim Bogom počimljući, 

Pozdravljamo Šokce sve u kući. 

Oca, majku i svekrve, 

Strica, strinu i jetrve. 

Braću, sestre i ostale, 

Sve velike i sve male. 

Pozdravljamo sve u slozi, 

Svakom velimo Bog pomozi. 

U nedilju i baš na poklade, 

Skupite se ljudi a i mlade. 

Pa dođite u kuću varošku, 

Da slavimo zabavu šokačku. 

U osam sati početak će biti. 

Al nemojmo priko mire piti. 

Čuvaj svaki svoj pošteni glas, 

Neka niko ne sramoti nas. 

Skupimo se što u većem broju, 

Dozivamo svaki braću svoju. 

Živili mi mohački Šokci, 

Bog nam bio vazda u pomoći. 

Narednici. 

Fridrich, Mohacs. 


Pjesme sakupila i tekst napisala: Jelka Mihaljev 


nastavnica iz Draža 

PROBUDIO JE VJERU U NAMA 
SVETA MISA MATURANATA U PEČUHU 


€ crkvi nas je nažalost malo, ali velečasni Marko Bubalo 
propovijeda kao da nas ima na tisuće. Kažem, malo nas je, a 
moglo bi nas biti i više. No, za početak nije ni to loše. Mi, 
Hrvati u Pečuhu, doživljavamo nešto novo, vrlo lijepo. Poslije 
dugo-dugo godina vraćamo se vjeri, vraćamo se Bogu. 
Privikavamo se ovom novom stanju jer je vjera bila mrtva ili 
jako prigušena proteklih 50 godina. Znamo, da privikavanje 
nije uvijek tako lako i ne ide brzo. 


ih 


Stjepan Zagorac i Marko Bubalo 
pričešćuju maturante 

No, zahvaljujući dobrom i plemenitom svećeniku Marku 
Bubalu iz Hrvatske, koji je kod nas u Pečuhu stekao 
privremeni dom, (nažalost, zbog ratnih razaranja i nadalje je 
prinuđen ostati u Mađarskoj) mi se polako vraćamo vjeri, 
crkvi, Bogu. 

Znamo, da je njegov rad jako težak, mukotrpan, mogli 
bismo reći misionarski rad, ali on ga obavlja oduševljeno, 
uvijek s dobrom voljom. Znamo, da je prepun briga, brine već 
godinu i pol dana o izbjeglicama, on je za njih sve: i otac, i 

majka, i brat, i svećenik. Pomogao je svim ljudima koji su mu 
se obratili za pomoć. ' BN 
Nikoga nikada nije odbio - ma u koje doba dana zatražio 
pomoć ili mu se obratio. U gradu, pa i u široj okolini, postao 
je poznat njegov zeleni kombi, uvijek na putu, njegov vjerni 
pratilac i pomagač, spas za mnoge tisuće ljudi, za prognanike. 
Velečasni Marko Bubalo na molbu ovdašnjih Hrvata obišao 
je cijelu Mađarsku, od Martinaca do Budimpešte, od Aljmaša 
do Koljnofa u Gradišću. Služio je svete | mise, obavljao 
sprovode, krstio, vjenčavao, sve to na našu veliku radost. > 
Prve = svibanjske — nedjelje ove = godine, zahvaljujući 
velečasnom Marku Bubalu, koji je mnogo truda uložio da i 
našu djecu obrati k Bogu, maturanti Hrvatske Simnazije 
"Miroslav Krleža" svoju maturu započeli su slavljenjem svete 
mise.  Okupilo se mnoštvo ljudi, crkva časnih sestara 
Notredamki je postala pretijesna, stigli su Hrvati iz cijele 
Mađarske (jer ovu hrvatsku ustanovu pohađaju djeca iz cijele 
naše zemlje) i svi su se zajedno molili i pjevali na 
materinskom jeziku. 
Bilo je to pravo slavlje, veliki blagdan za sve nas. 


Maturanti na svetoj misi 
U misnom slavlju su sudjelovali maturanti, ženski pjevački 
zbor kluba "August Šenoa" pod ravnanjem zborovođe Ladislava 
Matušeka, bez kojega je nezamislivo bilo kakvo slavlje Hrvata 

u Pečuhu, te tamburaški orkestar "Barania" j 
+. anja od ravnanjem 

Vjekoslava Filakovića. dake I 
Teško 


m je opisati radost i ushićenje djece i njihovih 
roditelja. Taj doživljaj se ne da opisati, to se samo doživjeti 
moglo. Zajedno s djecom slavili su i njihovi nastavnici 


razrednik Stanko Kolar se na kraju misnog slavlja obratio 
toplim riječima maturantima, i zahvalio se velečasnom Marku 
Bubalu što je sve nas, a pogotovo ovu djecu, doveo do oltara 
U ime maturanata zahvalila se Valerija Horvat, najprije 
roditeljima što su se brinuli o njima, a zatim velečasnom što 
ih je usmjerio na pravi put. 

Blagoslovljen mu bio svaki korak, svako djelo koje čini za 
dobrobit hrvatskog pučanstva u Republici Mađarskoj. Nadamo 
se da će se velečasni Marko Bubalo uskoro vratiti na svoje 


ognjište i da pritom neće zaboraviti nas Hrvate u Mađarskoj 
da će i nadalje slaviti svetu misu s nama. 


U ime roditelja, u ime svih Hrvata koji žive u Pečuhu 


zahvaljujemo mu se na njegovom trudu i zalaganju želeći mu 
dobro zdravlje, mir i svako dobro. 


Marija Bošnjak 


Branko Klarić: 


NEBO 


Bog oko mojeg srdca 

u zlatnim krugovima kruži 

i moli: 

sinko, svoj uzhit prema meni 
samo malo produži. 


Nebo odviše visoko nije, 
razsvjetljujem zakutke srdca i gle: 
iz svakog jedna zviezda mi se smije. 


Nebo se u našem srdcu krije. 

Uloga bajskih franjevaca 
u vjerskom životu bunjevačkog puka grada 


đA XVIII. stoljeću, dok su središnji dijelovi Ugarske bili 
pastoralno područje franjevačke provincije Bosne Srebrene, a i 
u novoformiranoj provinciji sv. Ivana  Kapistranskog nakon 
1757. godine, redovnici hrvatskog podrijetla unutar tih 
franjevačkih zajednica bili su u većini. Od XIX. stoljeća, kada 
su se ubrzali asimilacijski procesi hrvatskoga puka u Mađarskoj 
i njihov broj je smanjen, ali čak i u XX. stoljeću je bilo u 
Mađarskoj franjevaca hrvatskog podrijetla koji su svoje 
sunarodnjake pastorizirali na materinskom jeziku. Tako godina 
1781, kada je kalački nadbiskup Adam Patačić oduzeo bajsku 
župu franjevcima, predstavlja ujedno i početak mađarizatorskih 
težnji u crkvi, ipak ne možemo reći da su se franjevci bajskog 
samostana prestali brinuti o bunjevačkim Hrvatima bajskog 
Donjeg grada i okolnih naselja. Njihova  požrtvovna 
dušobrižnička djelatnost i njihov srdačan i neposredan način 
komuniciranja s vjernicima ostali su u živom sjećanju 
najstarijih bunjevačkih žitelja Baje i okolnih bunjevačko- 
hrvatskih naselja. 

Za bunjevačko-hrvatsku zajednicu bila je od prvorazrednog 
značenja prisutnost hrvatskog jezika - i to njima vrlo drage 
ikavice. Franjevačku crkvu sv. Antuna Padovanskog puk 
bajskog Donjeg grada smatrao je svojim još i u XX. stoljeću. 
Bunjevci su u toj crkvi imali određene "privuilegije", koje su 
ljubomorno čuvali, a eventualne pokušaje ukidanja hrvatskog 
(bunjevačkog) karaktera liturgijskih događaja smatrali napadom 
na čitavu zajednicu. Tako se stari Bajci sjećaju nekog 
gvardijana, Mađara iz vremena prvog svjetskog rata, koji nije 
trpio Bunjevce, pa nije mogao dugo uzurpirati mjesto i 
funkciju tako slavnih predaka kao što je bio npr. Grgur 
Peštalić. 

Još i u dvadesetom stoljeću u franjevačkoj zajednici Baje 
uvijek je bilo fratara bunjevačkog podrijetla, ili bar Mađara koji 
su dobro znali hrvatski i bili voljni koristiti hrvatski jezik ne 
samo za vrijeme obreda, nego i u osobnim kontaktima s 

vjernicima. Prilikom svakog susreta fratri bi se upustili u 
razgovor s vjernicima, znali su za njihove privatne probleme i 
nastojali im pomoći, davali im savjete, hrabrili potištene. Nisu 
pravili razlike među ljudima po položaju ili bogatstvu, družili 
su se sa "svitom" i svesrdno "podivanili" sa svima. 

Naravno, u razdoblju prije drugog vatikanskog koncila, 
stalni dijelovi mise izgovarali su se na latinskom jeziku, pa se 
bunjevački karakter mise ograničavao na pjevanje pjesama i - 
što nije nevažno - na održavanje propovijedi na materinskom 
jeziku vjernika. Po drevnom običaju u bajskoj crkvi sv. Antuna 
Padovanskog još i u našem stoljeću zornica u 6 sati ujutro za 
vrijeme Došašća bila je uvijek bunjevačka. Također je početno 
slavlje božićnih blagdana - "ponoćka" - obavezno morala biti 
bunjevačka, a mađarski vjernici su svoju "ponoćku" imali u 11 
sati navečer. U XX. stoljeću novogodišnja "velika misa" služila 
se već na mađarskom jeziku, ali tada, pa i svake nedjelje u 6 
sati ujutro Bunjevci su imali svoju misu. Od 1922. godine, 
kada su franjevci ponovo dobili župu, velika misa se služila 
svake treće nedjelje na bunjevačko-hrvatskom jeziku. Prilikom 
najveće crkvene slave donjogradskog puka, na dan sv. Antuna 
Padovanskog bile su čak dvije bunjevačke mise: prva u 6 sati 
ujutro, a druga je bila svečana misa u deset sati. Isto je tako 
bilo i na dan Božića, ali svečana uskrsna misa u našem 
stoljeću već je bila mađarska. Za vrijeme Korizme, propovijed - 
"pridika" - na bunjevačko-hrvatskom jeziku održana je svake 
nedjelje u 3 sata poslije podne, a također i svakog petka 
Prilikom obreda križnog puta pjevalo se na bunjevačkom. 

Na Veliki petak išla je procesija na brdo Kalvariju, a 
putem se pjevalo na bunjevačkom jeziku. Prilikom blagdana sv. 
Roka u kapeli tog sveca u 8 sati ujutro bi počela bunjevačka 
misa, a obavezno je održana i propovijed. Na osnovu zapisa iz 
ljetopisa bajskog samostana, znamo, da ta tradicija seže u 
XVIII. stoljeće. Franjevci su predvodili i hodočašće bunjevačkog 
puka u obližnju Vodicu, ali i u daleki Jud (Đud - M&riagydid), 
gdje je isto bilo hrvatske mise. Franjevci su vjernike 
opskrbljivali i vjerskom literaturom na hrvatskom jeziku. 

Već na osnovu ovog nepotpunog nabrajanja može se 
vidjeti kakvu su ulogu igrali franjevci u očuvanju identiteta 
bunjevačkih Hrvata u ovom dijelu Bačke. Nakon drugog 
svjetskog rata, 1950. godine, komunističke vlasti su odlučile 
udaljiti franjevce iz Baje. Njihovi agitatori su na sve sSKE 
pričali da su fratri "privarili svit, drugo divanili, a drugo činili. 
Narod je međutim dobro poznavao život svojih omiljenih 
fratara, pa je odgovorio: "Nije istina, što vi divanite! .. 

Ipak, neki Bajci su nasjeli lažnoj propagandi, pa su svojoj 
rodbini govorili: "Virujete što oni (tj. fratri) divatna, a idite 
molit se, al nećeju dugo, jer neće imat šta žderat! Zene su 
međutim odmah imale odgovor: "Imat će, jer ćemo od nas 
raspolovit kruh, al nećeju ostat gladni!" ' 

Komunističke vlasti su međutim zatvorile franjevce. 
Delegacija donjogradskog puka je otišla tražiti da ih puste na 
slobodu, međutim komunisti su protjerali fratre iz grada, a 
samostan pretvorili u stambenu zgradu, a pri tome uništili 
vrijedni barokni namještaj. Još veći je gubitak bio nedostatak 
fratra koji su stoljećima pastorizirali hrvatski puk ovoga kraja 
na materinskom jeziku. Bajski okrug je morao čekati sve do 


. godine da ponovo dobije svoga hrvatskoga fratra. | 
mm : Dinko Sokčević 


Fra Petar Anđelović, provincijal Bosne Srebrene služi misu u 
franjevačkoj crkvi sv. Antuna Padovanskog u Baji 
snimio: S. Balatinac 

"Drugi nam može pomoći da uspješno skočimo, 
ali ni najiskreniji ne može mjesto nas skočiti." 
(J. Jurjević: Zimzelene starine) 


Žočetkom mjeseca travnja 1993. godine došao sam u 
Baju, država Mađarska. Dekretom moje uprave franjevačke 
provincije Bosne Srebrene, imenovan sam za dušobrižnika 
Bunjevaca, Sokaca i Raca na području nadbiskupije Kalocsa. Na 
učestale molbe i vapaje vjernika iz ovih krajeva, provincijal fra 
Petar Anđelović je odlučio dati jednog svećenika za potrebe 
duhovne naravi Hrvatima Bunjevcima, Šokcima i Racima u 
ovim krajevima. 

Predugo su Bunjevci, Šokci i Raci bili prepušteni samima 
sebi. Kad to kažem onda mislim posebno na vrijeme od 
drugog svjetskog rata pa do sadašnjeg ponovnog dolaska 
jednog svećenika, franjevca, da bude na duhovnoj usluzi 
ljudima koji se osjećaju Hrvatima, koji govore hrvatski i koji 
žele obnoviti i osvježiti svoju vjeru, kulturu i tradiciju koja ih 
veže za zemlju iz koje su nekad davno - prije 300 godina - 
morali otići i nastaniti se upravo u ovim krajevima. U zadnje 
dvije-tri godine održani su simpoziji i predavanja o prošlim 
vremenima u kojima su Bunjevci i Šokci prošli kroz velike 
teškoće i iskušenja i uza sve neprilike i nedaće, ostali vjerni 
Bogu, a mnogi i svom izvornom porijeklu, svjesni veličine i 
dostojanstva svoga materinskog jezika, kulture i tradicije. Na 
području koje mi je povjereno, bilo je puno katolika hrvatskog 
porijekla, Bunjevaca i Šokaca a i Raca, kako ih se uobičajeno 
naziva i na taj način razlikuje. No s vremenom je taj broj 
postajao sve manji i manji a osobito u zadnjih 70-50 godina, 
kada je na njih vršen veliki pritisak s namjerom da zaborave 
tko su, što su, odakle su došli i mora se reći da su mnogi 
tom pritisku podlegli. Mnogi su mijenjali svoja imena i 
Prezimena, među njima je bilo i svećenika. To je donekle i 
razumljivo, jer su znali da samo tako mogu opstati u zemlji u 
kojoj žive. Taj pritisak je dolazio od državnih vlasti ali i od 
ovdašnje Crkve. U razgovoru s ljudima raznih narodnosti čuo 

sam od ljudi kako nisu smjeli govoriti materinskim jezikom. Ty 
se odnosi posebno na Hrvate i Nijemce koji su imali majku ili 
oca Nijemca ili majku Hrvaticu a oca Mađara ili obratno, 
Danas je to drukčije ali sada je već dosta teško buditi Svijest 
u ljudima o tome tko smo i što smo. Ipak, bolje ikad, nego 
nikad! 

Ovo nije mjesto gdje bi trebalo kritizirati Hrvatsku zato 
što je zanemarila Hrvate u ovim krajevima ili predbacivati 
hrvatskoj Crkvi što je tako dugo čekala sa slanjem svećenika 
koji će na materinskom jeziku slaviti svetu misu, kako to 
Bunjevci i Sokci kažu "od početka do kraja." 

Nakon šest mjeseci mog pastoralnog djelovanja u ovim 
krajevima; Baji, Santovu a u zadnje vrijeme i u Dušnoku, 


mogu reći da je zavladalo veliko zadovoljstvo i radost među 


žiteljstvom zbog dolaska svećenika koji nedjeljom drži svetu 
misu na hrvatskom jeziku i što odlazi u škole i pronalazi 
djecu koja znaju hrvatski kako bi im držao vjeronauk na 
jeziku njihovih predaka. Puno lakše i jednostavnije ide s 
održavanjem svetih misa u raznim mjestima nego _ s 
vjeronaukom, ali ni jedno ni drugo nije baš tako jednostavno. 
Kad su u pitanju mise za Hrvate i njihovo održavanje, mora 
se dobiti suglasnost od mađarskih župnika koji su pomalo 

iznenađeni takvim željama i zahtjevima a i sami vjernici 
Hrvati su navikli slušati svetu misu na mađarskom te se pitaju 
kako će pratiti svetu misu na materinskom hrvatskom jeziku. 

Što se tiče dopuštenja za 
održavanje mise na hrvatskom 
jeziku, mogu reći da je od 
kaločkog nadbiskupa dobiveno 
generalno dopuštenje za 
održavanje službe Božje na 
hrvatskom jeziku. No, ipak, 
kad se krene u realizaciju 
toga onda to ide negdje lakše 
a negdje teže i S 
nepovjerenjem. Do sada 
držim službu Božju u Baji, 
Santovu i jednom mjesečno u 
Dušnoku. Pokušao sam i u 
Bikiću ali do. realizacije nije 
došlo iz razloga što u tom 
mjestu ne uče u školi 
hrvatski jezik i što sami 
odrasli vjernici slabo znaju 
hrvatski i ne usuđuju se 
postaviti taj zahtjev svom župniku. Ja sam u dva navrata o 
tome razgovarao sa župnikom. Pokušaj svakako treba obnoviti. 
Mnogi Bunjevci su zaboravili hrvatski, mnogi se stide, mnogi 
ne znaju, mnogi neće i kad se to sve sabere onda ostane malo 
onih koji to znaju i hoće. Mnogi me pitaju koliko ima 
Bunjevaca i Šokaca u ovim krajevima. Iz gore rečenog je jako 
teško reći i dati približno točan broj. Neki tvrde da ih na 
ovom području ima 20 do 25 tisuća a neki opet da ih ima 
Puno manje. Svakako da je svijest Bunjevaca i Sokaca o 
njihovoj pripadnosti hrvatskom narodu smanjivana kroz sve 
Ovo vrijeme kada su bili prepušteni samima sebi, a to je bio 
dug period. 

U zadnjih nekoliko godina i laici-vjernici čine pokušaje na 
Osvješćivanju i buđenju hrvatskog jezika i svijesti. Nastoje 

e. 
ostvariti svoja etnička, vjerska i kulturna prava te u tu svrhu 


organiziraju svake godine pokoji simpozij ili j jski 
razgovori) na kojima se Moa oo : Boa leio o i: 
naš narodni status u državi u kojoj živimo. Aktivnost laika. 
2 a k- on i u organiziranju takozvanog "Bajskog prdeh 
gdje se ljudi sastanu, vide, ju i j 
roša j Porazgovaraju i razvesele pjesmom 
Što se tiče Šokaca u Santovu, mo reći i 
velikoj prednosti što žive na jednom ai e; alena 
iz. tog razloga im je lakše biti jedan uz drugoga i 3 Š 
osjećati dovoljno jakim i svjesnim. No i njihov je broj opao : 
zadnjih 20-30 godina. Bilo ih je znatno više nego što ih ja 
danas. Imaju svoju hrvatsku školu u kojoj se uči hrvatski jezik 
i na njemu se predaju svi predmeti, imaju i svoju misu u 
10.30 sati svake nedjelje, primaju vjerski tisak: Glas koncila i 
Svjetlo riječi. 

. Napominjem da je ovo početak pastoralnog rada za 
Bunjevce i Šokce na području kaločke nadbiskupije i trebat će 
puno vremena da se dođe do vidnijih rezultata i uspjeha 
Zajedničkim snagama trebamo raditi na buđenju svega ono a 
što je lijepo i plemenito u duši hrvatskog bića. : 

fra Ivica Alilović 

Možda niste znali 


Drvatski su franjevci u 18. stoljeću izabrali budimski samostan 
za školsko središte cijele provincije franjevačke. Franjevački kulturni 
krug karakterizira vrlo živa izdavačka djelatnost. Knjige tiskane u 
Budimu dospjele su u mnoge krajeve: Pečuh, Mohač, Baju, Segedin, 
Osijek, Viroviticu itd. čak do Jadrana. U ovom napisu registrirat 
ćemo samo dio knjiga tiskanih u Budimu, a radi se o knjigama 
duhovnog karaktera. | 

Godine 1736. Šimun Mecić tiska u Budimu molitvenik "Cvitak 
pokornih" a 1732. u Budimu je tiskana knjiga Jerolima Filipovića 
"Put križa". Lovro Bračuljević je u Budimu tiskao dvije svoje knjige 
duhovnog karaktera: "Dobar put putovanja krstjanskoga u raj višnjega 
uživanja" 1730. godine i "Uzao serafinske naški goruće ljubavi" 
također 1730. Jedno od značajnijih djela Stjepana Vilova koji je rođen 
u Budimu, bio je njegov "Razgovor prijateljski među krstjaninom i 
tistjaninom" tiskan 1736. godine. (U toj svojoj knjizi kroz dijalog 
katolika i pravoslavnih želi udomaćiti pozdrav "Hvaljen 1sus"!) 

"Istina  katoličanska" Antuna Bačića tiskana je 1732. Nikola 
Kesić je 1740. u Budimu tiskao "Epistole i evanđelja priko sviju 
nedilja i blagi dneva svetih godišnji" a Marijan Lanosović 1794. 
izdaje "Evandjelistar ilirski". Franjevački mariolog Antun Papušlić 
1751. tiska u Budimu svoje djelo "Dužna slava  sinovskoga 
bogoljubstva". Jerolim Lipovčić je pored drugih u Budimu tiskao svoje 
dvije knjige duhovnog karaktera: "Dušu čuvajuće pohođenje" 1750. 
godine i "Treći sad iliti istomačenje Trećega reda" 1769. godine. 

Istaknuti franjevački duhovni pisac Emerik Pavić je u Budimu i 
Pešti tiskao niz svojih duhovnih knjiga. Godine 1754. tiska "Jezgra 
nauka kerstjanskoga" a 1755. "Oprisni nauk kerstjanski". "Ogledalo 
temelja vire" tiskano je 1759. godine a "Jezgra rimskoga pravovirnoga 
nauka kerstjanskoga za mladež" 1769. Godine 1755. odnosno 1762. i 
1778. objelodanio je knjige: "Tri dana duhovnoga s govorenjem 
predikaturskim", "Prisašće" i "Kratki nauci". Svoje knjige "Ogledalo 
događaja svetog Pisma", "Epistule i evanđelja priko godišnjih nediljah 
i svetkovina" tiskao je 1759. odnosno 1764. "Molitvena knjiga 5 
nikim pismam duhovnim" Emerika Pavića tiskana je također u 
Budimu 1769. godine. 

Stipan Filaković 

VJERSKE TRIBINE U BUDIMPEŠTI 


qi organizaciji Hrvatske katoličke župe u Budimpešti 


kulturne i sveopće = izobrazbe 
budimpeštanskoj regiji i hrvatskoj župi. 


vjernika 


Prvu takvu tribinu održao je 15. i 16. listopada 1993. 


godine dr. Nikola Dogan, profesor teologije iz Đakova. 


Predavanje za odrasle, na sredini dr. Dogan 
snimila: J. Horvat 


Tema tribine je bila: "Crkva i škola u odgoju mladih - 
konkurencija ili suradnja." Tribina je održana u prostorijama 
Saveza Hrvata u Budimpešti, a prisutno je bilo 32 sudionika 
(poglavito nastavnici Hrvatske škole, odgojitelji, kulturni radnici 
i članovi Veleposlanstva Republike Hrvatske u Budimpešti). S 
velikim zanimanjem praćeno je izlaganje dr-a Dogana, koji se 
u uvodu svoga predavanja osvrnuo na protekla vremena koja 
su onemogućavala suradnju Crkve i škole, posebno vjeronauka, 
koji je u školama bio zabranjen. Tako je veliki dio djece i 
mladih ostao po strani od vjerske naobrazbe, što je rezultiralo 
odvraćanjem od Crkve, od vjere, od tradicije. Ako se tome 

doda i sveopća sekularizacija današnjeg vremena, onda je 
krajnje vrijeme, da danas i Crkva i škola, kad već imaju tu 
zakonsku mogućnost, krenu zajedničkim putem ne samo u 
vjerskom, nego i kulturnom i odgojnom podizanju mladih 
generacija. Dakle, Crkva i škola ne bi smjeli biti konkurenti, 
nego suradnici na istom poslu, ukoliko želimo imati zdrave, 
kulturne i religiozne mlade generacije. 

Nakon izlaganja predavača, do kasno u noć se razvila 
živa i plodna diskusija koja je posebno obradovala predavača. 
Mnogi su iznosili svoja životna iskustva u radu s djecom i 
mladima. Neki su se kajali za svoje propuste, a svi su 
zaključili da je potrebno mnogo više raditi na tom polju, 
žrtvovati i međusobno surađivati. 

16. listopada prije podne dr. Dogan je održao predavanje 
za mladež u prostorijama Hrvatske gimnazije na temu "U 
potrazi za smislom". Mladi danas, možda više nego ikada, 
lutaju kroz život tražeći svoj mir, tražeći sreću, zadovoljstvo, 
smisao svoga postojanja, tražeći odgovore na pitanja tko sam, 
što sam, odakle sam, zašto postojim, kamo idem. Odgovore, na 
žalost, pokušavaju tražiti na krivim mjestima kao što su npr. 
alkohol, droga, seks, kriminal. 

Jedini pravi odgovor mogu naći u Bogu, koji je uvijek bio 
i jest najbolji i najiskreniji prijatelj mladih. Njemu se treba 
prepustiti, predati, onda će život biti puno ljepši, sretniji, 
bogatiji i imat će svoj pravi smisao. Iako je bila subota, okupio 
se vrlo lijep broj zainteresiranih mladih, koji su nakon 
predavanja dugo ostali u razmišljanju, svatko o svom životu. 

Sljedeća tribina će biti u mjesecu studenome. Predavač će 
biti mr. Marko Jerković, profesor katehetike na = Višoj 
bogoslovnoj školi u Đakovu i održat će predavanje o 
vjeronauku u školi. Na proljeće se tribine nastavljaju u ožujku, 
travnju, svibnju, na teme iz crkvene povijesti, s posebnim 
Osvrtom na povijest Hrvata u Mađarskoj, a zatim teme iz 
Obiteljskog pastorala i na kraju teme iz biblijske teologije, 
upoznavanje s Biblijom. 

No, s ovim se neće završiti. Tribine bi trebale postati 
tradicija u životu Hrvata-katolika u Budimpešti i održavati se 

kontinuirano. Predavači će biti s raznih strana i iz raznih 
područja vjerskog, kulturnog i znanstvenog područja. 

Bilo. bi zanimljivo i korisno da se ovakva iskustva | 
ovakva duhovna osvježenja ukorijene i u drugim hrvatskim 
sredinama u Mađarskoj. Mi Hrvati-katolici, vjernici smo Preko 
13 stoljeća. Takvi trebamo i ostati i sačuvati baštinu koju su 
nam naši stari predali. 


4 


Tribina za mlade u hrvatskoj školi 
snimila: J. Horvat 

Ako budemo znali očuvati ono što su nam naši preci 
ostavili kao najsvetiju baštinu, onda ćemo i mi našim mladim 
generacijama ostaviti nešto što je vrijedno i za što vrijedi 
živjeti. A čovjek kao božje biće, vrijedi samo toliko, koliko sav 
svoj život. Sav svoj smisao stavlja u Božje ruke i njemu se 
predaje. 

Ako su ikoga protekla desetljeća uništila u vjerskom 
pogledu, onda su uništila Hrvate. Sada nam je jedinstvena 
prilika da se probudimo, da okrenemo list u svojoj knjizi 
života, da se trgnemo iz sna u koji smo se uljuljali i da 
krenemo naprijed - obraćeni, učvršćeni u svojoj vjeri, da 
budemo ono što smo oduvijek bili: Hrvati-katolici. 

Budimpešta, 20. listopada 1993. g. 
Antun Knežević 
Hrvatski dušobrižnik u Budimpešti 

HRVATSKA KATOLIČKA ZAJEDNICA 
U BUDIMPESTI 


Ra inicijativu Hrvatskog veleposlanstva u Budimpešti, 
Regionalne organizacije Saveza Hrvata u Budimpešti, Hrvatske 
osnovne škole i gimnazije u Budimpešti, krajem 1992. godine 
upućena je đakovačkom biskupu msgr. dr-u Čirilu Kosu molba 
da se vjernicima Hrvatima u Budimpešti dodijeli iz đakovačke _ 
biskupije jedan hrvatski svećenik. Odavno postoji potreba za 
hrvatskim = dušobrižništvom u glavnom gradu Mađarske, 
osebno radi vjeronauka u hrvatskim školama. 

Đakovački biskup je početkom 1993. godine pozitivno 
riješio molbu i budimpeštanskim Hrvatima poslao svećenika u 
osobi Antuna Kneževića koji je od 1. veljače 1993. godine 
preuzeo brigu za vjernike Hrvate u Budimpešti. 

Odmah po dolasku u Budimpeštu, vič. g. Antun Knežević 
predvodio je delegaciju - sačinjenu od predstavnika Saveza, 
veleposlanstva i škole na audijenciju kod uzoritog gospodina 
kardinala,  ostrogonskog nadbiskupa, primasa, dr-a  Laszla 
Paškaija koji je tom prigodom dopustio dolazak i rad hrvatskog 
svećenika u njegovoj nadbiskupiji i odredio da crkva u kojoj 
će se vjernici Hrvati okupljati bude crkva sv. Mihaela 
(Angolkissasszonyok templom) u Vaci ulici 47b. Ta se crkva 
nalazi na veoma povoljnom mjestu, tako da je vjernicima vrlo 
lako do nje doći iz svih pravaca u gradu, budući da se tu 
križaju prometni pravci. 


Prva sveta misa 

7. veljače održana je i prva sveta misa koju je predvodio 
vič. Antun Knežević, a slavlje su svojim prisustvom uzveličali 
franjevci provincije Bosne Srebrene na čelu s provincijalom fra 
Petrom Anđelovićem. Bila je to slučajnost, ali ne i posve 
Slučajna, što više, događaj sa simboličnim značenjem. Ne 
smijemo zaboraviti da su upravo franjevci prije 300 godina 
utemeljili budimsku franjevačku provinciju sv. Ivana Kapistrana 
i u samostanima diljem Mađarske djelovali do prije 70-ak 
godina. 

Na svetoj misi su se okupili brojni vjernici kako iz 
samoga grada tako i iz Tukulje a pjevanje je uzveličao muški 
Pjevački zbor iz Tukulje i časne sestre franjevke iz Bosne. 

Novoosnovanoj zajednici Hrvata-katolika dali smo i ime. 
Ime je dobila po poznatom prosvjetitelju mađarskih Hrvata i 
franjevcu, koji je i pokopan u franjevačkoj crkvi u Budimu, po 
fra Matiji Petru Katančiću. 


Vjeronauk 

Glavna briga svih, a posebice novoga župnika je 
vjeronauk u Hrvatskoj osnovnoj školi i gimnaziji Odmah po 
dolasku u novu sredinu, tj. s početkom drugog polugodišta 
počela je i redovna nastava vjeronauka. Iznad 
očekivanja veoma veliki broj djece odmah se upisao na 
vjeronauk. Rezultat redovnog pohađanja vjeronauka bio je 
vidljiv već 6. lipnja, kada su 24 naša prvopričesnika prvi puta 
u svom životu pristupila Stolu Gospodnjem. Bila je to 
nezaboravna svečanost, uz djecu i njihove roditelje, bake, 
djedove i mnoge druge goste, tako da je te nedjelje crkva bila 
Pretijesna da primi sve vjernike. Za kraj školske godine 1993- 
94. priprema se veći broj kandidata za Svetu Krizmu. 


Crkveni odbori 

Kako to nalažu crkveni propisi, svaka crkvena zajednica 
mora imati i crkvene odbore. Organizirali smo Pastoralni i 
Gospodarski odbor u koje je uključeno 20 naših vjernika. 
Odbori redovito održavaju svoje sjednice gdje se donose 
prijedlozi za buduće akcije, proslave, hodočašća, tribine i sve 
ono što je vezano uz jednu vjersku zajednicu. 


Crkveni zbor 

Da bi liturgijska slavlja mogla u potpunosti funkcionirati, 
da bi naša nedjeljna okupljanja imala svečaniji ton, osnovali 
smo i crkveni pjevački zbor, koji također nosi ime po Matiji 
Petru Katančiću. U zbor su uključeni svi oni koji vole pjevati, 
kojima je na srcu liturgija, a poglavito naši nastavnici iz 

hrvatske škole. Zbor je već imao nekoliko zapaženih nastupa i 
izvan naše crkve, a priprema se i za buduća. 


Hodočašća 

Svoj .prvi veći javni nastup, naša je zajednica doživjela 
prilikom hodočašća u Pilissszentićlek 1. svibnja 1993.godine na 
ruševine starog pavlinskog samostana "Maria nostra". Hodočašće 
je bilo "internacionalnog" značaja jer su se na njemu okupili 
vjernici Slovaci, Nijemci, Mađari i PRVI PUTA Hrvati. Kolika je 
radost bila prvi puta gledati iznad oltara izložen hrvatski 
barjak uz druge barjake, kolika je bila radost slušati pjevanje 
na hrvatskom jeziku koje je predvodio zbor naše zajednice. Na 
okupu su se našla četiri stara, kršćanska, kulturna europska 


naroda. 


snimila: J. Horvat 
Odmah iza ovoga hodočašća naša je zajednica sudjelovala 
na hodočašću gradišćanskih Hrvata u Đuru na čast Majci 


Božjoj Đurskoj. Slijedila su i druga hodočašća, kao npr. 
hodočašće na bajsku Vodicu, gdje je naš zbor pjevao na 
svečanoj hrvatskoj misi, a odmah iza toga i na Jud. 

Najveću radost doživjela je skupina naših vjernika, 
nastavnika i učenika koji su u srpnju hodočastili u Rim. 
Vrhunac ovog hodočašća bila je audijencija kod Svetog Oca 
koji nas je pozdravio na hrvatskom jeziku, a mi smo njemu u 

znak zahvalnosti otpjevali pjesmu "MIR" koja je pobrala najveći 
pljesak i istoga dana emitirana na Radio Vatikanu. 


Budimpeštanski hodočasnici kod Svetog Oca u srpnju 
1993. godine na čelu sa župnikom Antunom Kneževićem 
Hodočašće u Rim trebalo bi postati tradicionalno i kao 
nagrada onoj djeci koja su preko godine redovito pohađala 
vjeronauk i sudjelovala na svetim misama. 
Za sljedeću godinu planiramo i hodočašće u Lurd. 


Pohod đakovačkog biskupa dr-a Marina Srakića 

Naša zajednica doživjela je izuzetno veliko slavlje i radost 
29. rujna 1993. godine, kada je ovu zajednicu posjetio 
preuzvišeni gospodin dr. Marin Srakić, pomoćni biskup 
đakovački i srijemski i tom zgodom u našoj crkvi odslužio 
svečanu svetu misu u čast sv. Mihaela arkanđela, zaštitnika 
naše crkve. U koncelebraciji su sudjelovali msgr. Geza Varga, 
kanonik iz Đakova, msgr. B4rdos Ferenc, župnik centralne 
peštanske župe (u koju pripada i naša zajednica), vlč. Kov4cs 
Istvin rektor crkve, vič. Antun Knežević, župnik za Hrvate i 
drugi. 

Među brojnim uglednim — gostima, svetoj misi su 
prisustvovali i veleposlanik Republike Hrvatske dr. Aleksandar 
Solc kao i svi članovi Hrvatskog veleposlanstva, ministar 
prometa i veza Mađarske dr. Schamschula Gyčrgy, dodržavni 
tajnik Janos B&thory, provincijalna poglavarica sestara engleskih 

gospođica i drugi. Naš je zbor pjevao na hrvatskom, 
mađarskom i latinskom jeziku, jer su na slavlju bili nazočni i 
vjernici. Mađari, a za orguljama je bio poznati peštanski 
orguljaški umjetnik gosp. Kalacsai. 

Regionalna zajednica Saveza Hrvata, koja i inače jako 
dobro surađuje sa župom, u čast gospodina biskupa i ostalih 
gostiju priredila je svečanu večeru. Ovo je bila prigoda da se 
otac biskup pobliže upozna sa  peštanskim vjernicima, s 
njihovim problemima, obećao im je i dalje svoju osobnu 
svesrdnu pomoć. 


Vjerske tribine 

Naša župa u suradnji sa Viskom bogoslovnom školom u 
Đakovu, organizira u Budimpešti mjesečno jedanput Vjerske 
tribine koje vode i na njima predaju profesori sa VBS u 
Đakovu. Jedna je već održana na aktualnu temu o suradnji 
Crkve i škole, a druge će se kontinuirano održavati svakog 
mjeseca. 


Planovi 

Kao svaka živa zajednica, tako i naša ima planove za budućnost. 
Posebna zadaća svih sadašnjih članova naše zajednice je "traženje i 
okupljanje" novih članova "izgubljenih" širom ovog velikog grada. Također 
planiramo uspostaviti i tješnje veze s matičnom crkvom u Hrvatskoj, 
organiziranjem raznih susreta mladih, djece, zborova, hodočašća... 

Na proljeće organiziramo  orguljaški koncert poznate đakovačke 
orguljašice, Mo. s. Svjetlane Paljušević i gostovanje nekoliko crkvenih 
zborova iz Hrvatske. 

Najveća nam je želja, a nadamo se da će se uskoro ostvariti, da 
nam u našu sredinu dođu hrvatske časne sestre sv.Križa, koje bi preuzele 
brigu oko manje djece, kako u vrtiću tako i u školi i koje bi preuzele 
zbor naše crkve. 

I na kraju, posebna briga nam je naći prikladan, vlastiti prostor, za 
tad i djelovanje naše zajednice, prostor, u kojem bi se mogli okupljati i 
u kojem bi bili svi "kao kod svoje kuće". 

Potrebno nam je svima žarko moliti da ovo djelo koje smo započeli, 
S Božjom pomoći i milošću, možemo uspješno nastaviti na dobrobit 
našega hrvatskoga naroda u Mađarskoj. 


9% 


Hrvatski katolički kalencdlar 
ODNOS CRKAVA I DRŽAVE 


Međunarodna konferencija u Budimpešti 


go ii Ea 4 Koncem svibnja 1993. u Budimpeštu 
a“ KA se je tri dana uselila Europa, europsko 
S f e razmišljanje o zajedničkim problemima i 
mj = rješenjima. 
2 zi "Odnos europskih zemalja i crkava u 
%, i & promijenjenom Svijetu" puni je naslov 
Map EK konferencije koja se je između 25-28. 
“ea, ONAL CO 65 svibnja održala u Budimpešti. Pozvano je 


* MAY 1993. BUSY 


trinaest zemalja, 15 diplomatskih misija i 
150 domaćih uzvanika. Na 
preuzvišeni pomoćni biskup dr. Đuro Kokša iz 
nadbiskupije dok je rad konferencije pratio i 
veleposlanik Republike Hrvatske dr. Aleksandar Šolc. 

Budući da bi nabrajanje visokih gostiju zauzelo mnogo 
prostora napomenimo da je na uglednom skupu koji je 
organiziralo Tajništvo vlade za vjerska pitanja, bila nazočna cijela 
biskupska konferencija Mađarske katoličke crkve, zastupstvo s vrha 
ostalih većih crkava u nas te više ministara mađarske vlade. 
Pozdrav nazočnima pismeno je uputio i premijer J6zsef Antal. 

Pored uvodnog izlaganja državnog tajnika dr-a  Miklćsa 
P4losa o pravnim i političkim aspektima reguliranja odnosa crkve 
i države, održano je niz važnih predavanja na plenarnom dijelu 
susreta. Rad je potom nastavljen u sekcijama, na tri jezika s malo 
predaha a mnogo rasprave. Na koncu, bilo je o čemu raspravljati! 
Naime, kada gospodarske prilike, stanje u društvu a time 
razmišljanje ljudi dožive više nego oštar zaokret, postavlja se 
Pitanje kako to sve mogu pratiti ustanove poput crkve, koja treba 
biti snažna i u službi nadgradnje čovjekove vjere, duše i duha. 
Znači, suđeno joj je, da zajedno sa svojim vjernicima "prebrodi" 
makar i veće izazove, potrese, i kušnje. U našem okružju upravo 
se to i događa. 

Najprije su oduzeta dobra, škole i ustanove. Zatim je 
slijedilo djelovanje pod strogom partijskom i državnom kontrolom, 
gubljenje naraštaja vjernika, redova, svećeničkog podmlatka... A 
onda danas, stvaraju se mogućnosti ponovnog preuzimanja nekih 


zagrebačke 
opunomoćeni 

skoro zaboravljenih funkcija i službi. Kako ocijeniti autonomnost 
crkava kada se zna da u novonastalim, pa ni u drugim, bogatijim 
sredinama crkve ne izdržavaju same sebe, nego ih se podupire iz 
državnog proračuna. Da li se to može smatrati određenom 
ovisnošću ili je to samo dugotrajniji oblik korektne suradnje? Gdje 
su granice kad Crkva može preuzeti na sebe inače državne 
obveze, kao što su na primjer njega socijalno ugroženih 
društvenih slojeva, povećana karitativna djelatnost, a o crkvenim 
školama da i ne govorimo. Kakav treba biti odnos crkve prema 
manjinama? Kako udovoljiti njihove specifične i opravdane želje? 


2 

Biskup dr. Đuro Kokša u razgovoru sa 
sudionicima konferencije 


Ta i još mnoga druga, nimalo laka pitanja i pokušaj 
odgovora na njih bili su na dnevnom redu pa ni življe rasprave 
nisu bile rijetke. U neki puta "usijanoj" dvorani impozantnog 
hotela "AGRO" u Budimu zalazilo se je duboko u raspravu o 
budućnosti crkava, poglavito u sredinama koje su se pokazale 
otuđene i daleke od svega izuzev vlastitog probitka i materijalnog 
dobrostanja. Davale su se usporedbe, primjeri i protuprimjeri. 
Izlaganja su bila do te mjere različita da se je posumnjalo neki 
puta u točnost prijevoda... Jasno, ovoga puta bilo je riječi o tome 
da se naša surova stvarnost i različitost životnih okolnosti i 
društvenih sredina doista markantno razlikuje od one na Zapadu, 

no to ne znači da u crkvama nije potrebno razmotriti mogućnost 
boljeg prilagođavanja k nastalim prilikama. 

O referatima izdaje se posebni zbornik. Značaj susreta 
odrazio se je i u tome što su svi sudionici pozvani na prijem u 
zgradu Parlamenta. Domaćin večeri u Lovačkoj dvorani bio je 
ministar inozemnih poslova Gćza Jeszenszky. 


Biskup dr. Đuro Kokša u društvu Ferenca ]6zsefa Nagya, 
ministra za manjinska pitanja mađarske vlade 
Među mnogobrojnima koji još nisu sudjelovali na skupu gdje 
se tako otvoreno, iskreno i dinamično raspravljalo o 
gorenavedenim pitanjima ostaje mi kao laiku zaključiti: koje su 
najveće pouke? Kada se sve mijenja nikome nije lako. Svatko je 
primoran razmišljati, a dobro je da to čini zajedno s ostalima koji 
mu u tome bilo kada mogu postati partnerima. Tako je to i u 
životu čovjeka pa i društva. Kada ga muče poteškoće s kojima se 
ne da lako raskrižiti obraća se nekome ili nekamo. Dobro je da 
je to utočište i mjesto gdje se o svemu može iskreno govoriti i 
pomoć potražiti najprije obitelj, pa neka uža zajednica, a onda i 
šira. Kada jedna od tih spona nedostaje traži se spas drugdje. 
Kod današnjega svijeta lako se događa - na krivom mjestu. I 
onda obično ne pomaže ni obitelj, ni društvo, ni svijet koji 
nekamo žuri, pa ostaje spas u vjeri. A Crkva? Ona je i pored 
stalnih promjena u društvu bila i ostala utočište svima koji su je 
potražili, koji su vjerovali u njezina učenja, poruke i pomoć. 
Janja Horvat 

Marija Vargaj: 
DUHOVI 


Kad je Isus uskrsnuo 
Svoje ljubljene j' tražio 
Da pronesu cijelom svijetu 
Kršćansku istinu svetu, 
Da tek onaj čovjek umre 
Koj u Boga ne vjeruje. 
Apostolima se javlja 

Još četrdest dana 

Obdari ih svojom snagom 
Da pođu Njegovim tragom 
Među ljudima ljubav šire, 
Da se bez vjere ne umire. 


Dovršio je misiju, 

Na očevid tada sviju, 
Uzdignu se u nebesa, 

Sjedi svoga Oca s desna. 
Obećavši: "mir nek je s vama, 
Doći ću sudnjega dana, 

Po dobre i milostive 

Da sa mnom u raju žive." 


Dođi Isuse, što prije, 

Dok još za nas kasno nije. 
Spusti se na zemlju Hrvata, 
Svoj nam mir daj mjesto rata. 
Kunemo Te vjerni Tebi, 

Uzmi nas, o uzmi k sebi! 

Legenda o Nestalovima 


Meni su moja stara i moga oca tetka, to su stare žene 
koje su bile rođene 1848. godine, pripovijedale da su one kada 
su bile divičarke u Kozaru poznavale jednog momka koji se 
zvao Marko, Marko Gojak. Bio je vrlo lijep, imao je kovrčastu 
kiku i vrlo je lijepo znao pjevati. Jednom ljeti on je vozio 
đubre na leniju koja se zvala Pustara. K njemu je uveče 
dolazila vila. Njekada su momci i djevojke u ljetno doba 
najviše spavali na sijenu. Kada bi on otišao leći njemu bi 
dolazila vila, a on bi je pitao: tko je ona? A ona njemu kaže 


da je ona vila. Njemu se to nije sviđalo što je vila. Šta je ona , 


rad s njime? Ona je htjela biti njegova žena ali se to njemu 
nije nikako sviđalo. Onda se on potuži materi: ne zna što da 
radi jer se nikako ne može od nje otresti. Mati mu kaže neka 
legne u sobicu, jer njekada je tako bilo da su imali veliku 
sobu, pored nje je bila kuhinja gdje se pekao kruh, a pokraj 
kuhinje bila je sobica. Kaže mati tu se mora zatvoriti, tu vila 
neće doći. 

Bio je u selu i kada je došao doma otišao je leći, bilo je 
to u devet sati, a vila opet ide i kaže: Ej, Marko, pred vilom 
se vrata ne zatvaraju! Takve ti ključanice nemaš da vila neće 
ući! 

Opet mu nije bilo pravo. Kada se otišao u Bogad 
ispovijedati kaže popu da mu dolazi vila a njemu se to ne 
svida. Volio bi je se riješiti ali mu to nikako ne uspijeva. Pita 
ga pop: Da li se vila da svugdje dirati? Svugdje - kaže Marko. 
Na to će pop: Znaš, sine, vile su po prsima rundave. Pušiš li? 
Pušim. I na lulu? I na lulu. Znaš šta? - kaže pop. Ti metni 
žar u lulu i povlači da se žar ne strne dok ona ne dođe. Kad 
ona dođe ti onda rastvori njezina njedra da možeš ubaciti žar 
a kada je ta žar opeče, neće više doći. 

Marko je tako i uradio. 

Kada je vila došla on se sigra s njom, jednom rukom joj 
otvara njedra a drugom rukom ubaci žar. A ona cikne: Pamti, 
Marko, što si uradio! I ti i onaj tko te je naučio! 

E, sad to je trajalo. Kad se vozilo đubre, vozio Marko 
đubre u Pustaru a kada se s Pustare izađe, u Kozaru ima 
jedno krstapuće. Tu se križa put koji ide od Ritića i od 
Putare. I ima u blizini jedan salaš. Kada je Marko stigao tamo, 
odjednom se digao veliki vijar i svrtak digne i kola i njega i 
odnese ih. Ruda se isčupala a volovi su ostali. Kad je kiša 
stala i to čudno vrijeme prošlo, volovi su došli doma s rudom 
a domaćini su se: pitali: A di je Marko? 

Marko je bio jedinak u majke. "Pa valjda će doći" 
Čekaju, čekaju, nema ga. Pođu ga tražiti onim putem, kojim je 
vozio đubre, jer su znali kojim putem ide. A njega nema. 
Pitaju čeljad na salašu koja se sklonila od kiše. Oni rekoše da 
je došao vijar, podigao i kola i Marka i odneo ih onamo 
prema Lipiku. Sad kud ćeju? 

Pod selom ima jedna livada koja se zove Podšanac. Tamo 
su našli kola ali su kolesa bila širom razbacana. Kojekako su 
ih pokupili, ali Marka nije bilo. Više ga nisu našli. Ne znaju 
kuda ali nestao je. Nestao je, nema ga. Mati nije imala više 
djece nego tog jedinog sina pa plače, ali njega nema. Nema 
ga. Kažu: nestao je i tako su oni postali Nestalovi. 

Potli jedno dvanaest godina jedan čovjek, Garo su ga 
zvali a pisao se Marko Vranešić, vozio je na istu Pustaru 
đubre. Tamo di se od Pustare sniđe dol prema Ritiću, ispod 
Ritića bio je jedan red jablanova. Tamo su svinjari uvijek 
plandovali. Bila je tamo jedna bara u koju je uticala voda. Još 
i danas ima tamo vrelo što ide dol prema Šarošu. Tu od tih 
jablanova, iz tog dola, ide Marko van, ide kotim Marki pa će: 
"Kako je, baća Marko? Sta radite?" - pita. "Pa vozim đubre. A 
otkale ti?" "Eto otale - kaže - iz Vilinske bare." "Pa di je ta 
bara?" "Tu je Vilinska bara di su ti jablanovi." Marko pita šta 
njegova mama radi? Ovaj mu odgovara:"Plače siromaška za 
tobom. Misli da si umro." "Kažite joj neka ne plače, ja sam još 
živ, nisam umro, samo mi baš ne ide najbolje. Bolje bi meni 
bilo pokraj moje mame. Kažite joj da je ja neću moć sahraniti. 
Živ sam ali je sahraniti neću moći." 

Išli su oni tako od tih jablanova nuzbrig prema salašu, 
kad su došli do onog puta di je on nestao, a on onda kaže: 

"Baća Marko, sad se žurite jer vrlo će velika kiša doći, veliko 
nevrijeme, a ja idem s tim nevremenom. Kad budete vidili 
crni oblak, u tom oblaku ću ja biti. Tako sam proklet. Kažite 
mojoj mami da me je vila proklela, pa moram ići oblacima i 
nevremenom. A sad požurite." 

Garo je požurio, ćerao je volove a kada je došao tu gdje 
je sad ta tvornica voćnih sokova, kiša je začela padat a on ne 
zna kud će s volovima. On sam bi se i sklonio al kud će s 
volovima? Tako je prokisao do kože. Kada je prošao pored 
Markove kuće nije stao zato što je bio mokar, otišao je doma. 
Onda potli je došo pa kaziva Markovoj mami što mu je njem 
sin još kazao. Rekao je još: Kod Isika isički spahija je imao 
mnogo vinograda. Ona strana tamo od Zidine to su sami isički 
vinogradi bili. Isički spahija je imao tri topa pa kad bi se 
približavali crni oblaci, onda bi uvijek pucali sa tri topa da bi 
oćerali nezgodu. A on je još kazao tom Vranešić Marki, starom 
Gari, doduše onda nije bio star već kad sam ga ja poznavala, 
kaže mu: "Badav pucaju na mene. Imam ja toliko pameti da 
neću ići na njihov vinograd već odem na Sentkut, na njihovo 
žito se istresem." 

Kažu da je tako bilo. Kad je nevrijeme, kaže, ja s tim 
nevremenom moram ić, tako su me prokleli. Taki je moj život, 
nikaki. 

Moji stari su kazivali da je i onaj pop što je Marka učio, 
koji mu je rekao što da radi, išao iz Pečuva, vozio ga kočijaš, 
kod bogadske šume stigao ih je vijor, izvrnuo je kola u šanac 
pa je pop prebio vrat i umro. 

pripovjedač: Kata Palijan - Ražić 
(rođena 1908. u Velikom Kozaru) 
zapisao: Stipan Filaković 

Bilješka o autoru 


Anton Leopold o sebi: 


šfođen sam 13.06.1928. u Frakanavi, Gradišće, Austrija. 
Živim u Beču a dijelom u Frakanavi, u Beču imam stan, u 
Frakanavi kuću. Nisam studirao, završio sam samo osnovnu 
školu, jer sam dijete rata, koje je moralo ostati kod kuće i 
pomagati. Radio sam u građevinarstvu, poljodjelstvu, u tvornici 
metala, a od 1958. oko 30 godina u Beču, u uredu kao 
državni činovnik. Znanje za rad u uredu stekao sam kroz 
večernje tečaje i položio razne ispite. 1988. godine sam 
umirovljen. Oženjen sam od 1958. i imam dvoje djece, kći 
Gabrijelu i sina Mihaela... Književnošću se bavim od 1946. 
godine, pišem pjesme, pripovijesti, priče i novele. Suradnik sam 
svih izdanja i časopisa gradišćanskih Hrvata. Tiskali su mi tri 
zbirke pjesama i proze "Cvijeće iz Gradišća" (1954.), 
"Gradišćanski hrvatski gaj" (1967.) i "Štorice i pjesme" (1989.). 
Izdali smo sa Franjom Frantom skupa brošuru "Hrvatske 
povidajke iz Gradišća", za koju sam ja sakupio 24 narodnih 
priča, što se povida u selima gradiščanskih Hrvata. Clan sam 
PE.N. Kluba Austrije i Društva hrvatskih književnika. Dobio 
sam nagradu Zem. poglavara Theodor Kery i Nagradu bivšeg 
zemaljskog poglavara Lovre Karalla. Uz književnost bavim se 
još amaterskim fotografiranjem, skupljanjem starih fotografija i 
narodnih priča. 


Anton Leopold 
1110 Wien, Bleriotgasse 27/16/3 
(A-7361 Frankenau 146) 


Austrija 
«= 

Anton Leopold: 


HRVATSKI PLAJGOR 


Na Plajgoru trubi rog: 
Pomozi nam, dobri Bog! 
Zatvoreni smo med plot, 
Ograničen naš život! 


Spraznit će se Plajgor naš, 
Neće dušat već gulaš! 
Mladi idu “z sela van, 
Ter se ruši već ki stan! 


Selo tiho, mladih nij, 

Nij hrvatskih melodij, 
Zatvara se grob uz grob, 
Za nas ovde skradnja dob! 


Zdviznut će se stan po stan, 
Plajgor će bit vrijed prazan, 
Gušćara će postat svit, 

I Hrvatov neće bit! 


No još turam viri van, 
Lipo zvoni zvon u dan, 
A na turmu križa znak, 
U tom je ufanja trak! 


Dojt će jednoč novi maj, 
Opet procvast lipi gaj, 
A na turam past svitlost, 
Jedna nova budućnost! 

Anton Leopold: 
U ZIMI 


Zima praši 
I strovaši 
Snig. 
Blijed na rebru 
Kot u srebru 
Brig. 


- 
- 

Pahuljice 

Kot zvjezdice 
Sjaj. 

Pokrov bijeli 

Ima cijeli 
Kraj. 


Zemlja spava. 
Zima dava 
Dar. 
Po svem seli 
Blista bijeli 
Čar. 


Lipo v hiži, 


| 
Tiho biži : | :. 
Čas. WD \ Ž, 
2 Bata LI 
Oganj Kklije, £ SAX 
A peć grije 2 
Nas. Ponnić 


crtež: Luj Brigović 

DAJ MI, BOŽE, DA RAZUMIJEM 


(Šetnja poetskim vrtom Branka Klarića) 


Daj mi, Bože, da razumijem 

Sjaj smrti lista, što pada žut, 

i srdce svoje u žrtvi zemlje umijem 
te čist i jak pođem na svoj put. 


Branko Klarić pjesnik je nesretne i tragične sudbine, 
Dalmatinac, rođen 12. kolovoza 1912. u Jesenicama (između 
Omiša i Splita) i jedan iz, nažalost, preduge povorke onih koji 
su 1945. godine nestali (ubijeni na mračnom i za hrvatski 
narod pogubnom blajburškom putu). Pučku školu pohađao je u 
svom rodnom mjestu, franjevačku gimnaziju u Sinju, zbog 
obiteljske tragedije (smrti starijeg brata) napušta Franjevačko 
filozofsko učilište u Sinju, kasnije studira filozofiju i hrvatsku 
književnost na Filozofskom fakultetu u Zagrebu. Od 1942. 
godine s obitelji (otac je četvero djece) živio je u Zagrebu. 
lako je, za svoja pjesnička promišljanja, živio u nesklonu 
vremenu objavio je nekoliko zbirki pjesama - MISSA POETICA, 
DAROVI = VJEČNOSTI,  SKLOPLJENIH RUKU, = SLAVA 
KATEDRALE, SREBRNI KOVČEG, a zbirka SVEČANO 
BOGOSLUŽJE bila je uništena iako pripremljena za tisak 1945. 
godine. Ipak, sačuvao se jedan neuvezani primjerak i Dragutin 
Tadijanović poklonio ga je autorovu sinu 1978. godine. Pjesme, 
objavljene u ovom prilogu poslije dugog razdoblja prešućivanja, 
izdvojene su iz izbora što ga je načinio Anđelko Novaković u 
knjizi TRI ZBIRKE, TRI SUDBINE (Zagreb, 1993.). U knjizi su 
uz Branka Klarića predstavljeni Srećko Karaman i Jakša 
Ercegović - pjesnici iste zavičajnosti i zajedničke nesretne kobi. 
Srećko Karaman preživio je Bleiburg, a umro 1964. godine u 
Buenos Airesu kao emigrant, a Jakša Ercegović ubijen je 1945. 
godine u Beogradu, prema izjavama nekih svjedoka. Pjesništvo 
ovog nesretnog trolista u proteklom vremenu bilo je da 
citiramo - "posudimo" jedan Klarićev stih "obdareno zaboravi 
darom" i nepravedno prekriveno neprozirnim velom šutnje, a 
danas su svjedočanstvo i zrcalo hrvatske duhovnosti. 

Bog je velika i ishodišna tema Klarićevih pjesničkih 
promišljanja i u središtu njegovih pjesmotvora je vječna i 
začudna relacija Boga i čovjeka. Zapitan, preplašen, nesiguran, 
začuđen čovjek sučeljen Bogu kao vječnoj i velikoj _ tajni. 
Pjesnikov odnos prema Bogu obilježava lutanje neistraženim 


prostorima ljudske duše, otkrovljenje vlastite duhovnosti, Bog je 


u “ Klarićevim — pjesmama okupljalište misli, . epicentar svih 
doživljaja, pronađeni izlaz i odgovor na sva njegova pranja, i 
utjeha za sve sumnje i strahove (Daj mi Bože da razumijem ). 
Bog kao sveprisutni lajtmotiv u ovim pjesmama je katalizator 
naših življenja - kroz njega izražavamo i smijeh i suze, i 
ushićenje i nesreću, i strahove i nade, i radosti i tuge (pjesma 
U kruhu i vinu). Taj odnos vječnog Boga i prolaznog čovjeka 
za našeg pjesnika je i mjesto s kojeg se kreće i mjesto 
dolaska, polazište i cilj životnog putovanja, mogućnost 
ispunjenja ("Gospode, daj, da večeras bar malo bogatiji uđem u 
srdca svoga stan"). Istinu i odgovore koje trebamo neće nam 
pružiti različite ideologije ni daleka putovanja nego je trebamo 
tražiti u područjima vlastite duhovnosti, u zagledanosti u same 
sebe ("Nebo se u našem srdcu krije.'). Prepoznatljivo je owo 
mjesto hrvatskog pjesništva - i Ujević je pjevao o duši koje 
"Zublja u dnu noći", a Gustav Krklec se u pjesmi Srebrna cesta 
ovim stihovima obraća nepoznatom prijatelju: 
" Ti znadeš i sam da svjetove nosiš 
u samom sebi, i da na dnu duše 
sja jato zvijezda, ponori se ruše 
i - ako hoćeš - oluji prkosiš 
olujom koja u tvom bili huji. 
U "zakutcima srdca" kriju se neslućene mogućnosti a 
pjesnici kao vječiti sanjari i tragači vjeruju da ih može 
mobilizirati jedino snaga volje. .. 
Ono što posebno fascinira u poeziji Branka Klarića je 
njena današnja aktualnost. Pjesme napisane prije gotovo .50 
godina (npr. Svieću smo ugasili, Pred Gospom od Kamenitih 
vrata, Mir velikom bolu) poslije svega što se s nama događalo 
u pola stoljeća danas zvuče jednako istinito, bolno i tragično. I 
danas, nažalost, živimo u vremenu u kojem se Gospi od 


Kamenitih vrata obraćamo "iz biede svoga jada" u molitvi = 

se "odvrati ovo zlo što na nas je palo", da "kušnje ove ratne i 
nevolj skrati". Klarićeve pjesničke slike odraz su istog duševnog 
krajolika - magla krvava koja vidike sutonske briše, poplave 
bola što rastu i šire se sve više i težka noć koja se duša i 
srdaca hvata i trublje što kroz tmine sablasno  trube.. 
Otkrivamo istu upućenost "na vječno vjernu i blagu Kraljicu 
Hrvata" u isto ratno, mračno vrijeme, istu skrušenu molitvu da 
se osvijetle u mraku zalutali puti i "da anđela mira žuđenog 
sretnemo na prvom večernjem koraku". U pjesmi Mir velikom 
bolu pjeva o miru svima - oblacima srebrnim, vodama 
podnevnim, čempresima crnim, mislima što u daljini "plove, 
pučinama što se bore za tišinu i toliko potrebnom miru 


"velikom bolu ove zemlje jadne" Time se samo potvrđuje , 


činjenica da je prava poezija uvijek živa i sveprisutna, ona je 
umjetnički, lirski oblikovan izraz života pojedinca i naroda, ona 
je molitva i pjesma, vapaj i tajna, utjeha i mir i istina. 

Klarićev pjesnički jezik je jasan i artikuliran, slikovit i 
prepun lijepih pjesničkih slika. Metafora kao oblikovno načelo 
nazočna je u njegovim pjesmama i raspoznatljiv je znak 
njegova pjesničkog govora. On nije pjesnik slobodnog stiha 
(iako se ponekad pojavljuje u njegovim pjesmama), ali ni 
Pjesnik točno uređenog vezanog stiha. Rima je uvijek prisutna 
i pojavljuje se zasebno u svakoj pjesmi, a ovisi o strukturi i 
obliku strofe (nekad su to strofe od dva, tri, četiri ili više 
stihova), nekad je paralelna, nekad naizmjenična, ali je uvijek 
ima i ona daje Klarićevim pjesmama suptilnu muzikalnost. Vrlo 
je upečatljivo, posebice u prvom susretu s ovim pjesmama, 
korištenje starih oblika korijenskog pravopisa npr.  srdce, 
grjehota, radostnog, sladki, bliedi, smieška... Isprva neobični ovi 
oblici daju Klarićevim pjesmotvorima poseban ritam i boju, 
postaju dio jedinstvenog pjesnički oblikovanog govora. 

lako  prešućivan_ i u kontekstu povijesnih zbivanja 
prepušten zaboravu glas ovog pjesnika i nakon 50 godina 
dopire do nas i danas ga osjećamo kao dio vlastitog svijeta i 
sudbine. 

Poezija Branka Klarića, poezija utjehe i praštanja, smiraja i 
smirenja, poezija vjere u dobro i u Boga. 

Katja Bakija 

Branko Klarić: 


SVIEĆU SMO UGASILI 


Svieću smo ugasili 

i krunicu molimo u mraku 

u kišno veče 

na dušni dan, 

dva moja sina sjede uz baku 
i tepaju koju rieč 

kroz polusan. 


Krunicu smo izmolili 

i litanije 

i Otčenaše, 

a zatim je moja majka dodala: 
izmolimo još jedan Otčenaš 
za one drage naše, 

koji su za našu obranu pali. 


Gospode, Ti koji vidiš tugu i radost 
osamljenih humaka, 

znaš, kako su u taj čas 

srebrni žižci, kao kriesnice ivanjske 
nad poljem klasja žrtvovanog 

sjali. 

o a čka ja doii," g.Ć,(. "NINU... M 
Branko Klarić: ; 

O Gospe od Kamenitih vrata, 


PRED GOSPOM OD KAMENITIH VRATA kušnje ove ratne i nevolje skrati 
o * da nam sa neba svietlo 
Evo nas pred tvojom čudotvornom slikom, od sjajnosti Božje i tvoje sine 
Gospe od Kamenitih vrata, i da nam se ukažu neba svietle modrine 
klečimo pred Tobom i molimo, i da angelus ovaj skrušen, 
ne darove bogatstva, ni zlata, Na. što pjeva Ti večeras s praga Kamenitih vrata, 
već svaki od nas Tebi se iz biede svoje jada, naviesti oslobodjenje, koje za djecu svoju je izmolila 
Jer noć se spušta, mrak nad gradom pada, vječno vjerna i blaga Kraljica Hrvata. 


i dok magla krvava vidike sutonske briše, 
poplave bola rastu i šire se sve više. 


Krovovi u mraku tonu, ulice u tami se gube 
i kroz tmine te trublje mnoge sablastno trube 
i cvieće pod prozorima žalostno umire 

i gasi zadnja se luč, što na uglu ulicnom tinja, 
0 Gospe od Kamenitih vrata, 

Gospe od Trsata, Olova, Sinja, 

težka se noć duša i srdaca hvata 

i svietlo po svietlo pred našim očima se gusi, 
zato ovi bezkrajni vapaji i uzdasi 

i ove suze, što pred Tobom se rone, 

i ovaj angelus skrušen, 

i zvona, što kroz maglu večernju zvone, 

i ove ruke k nebu i k Tebi uzdignute. 


Osvietli, Gospe, u mraku zalutale pute, 

užeži luč na uglovima svima 

i podaj svietla tvoga nam malo, 

kojeg u srdcu tvom majčinskom za sve nas ima, 
odvrati ovo zlo, što na nas je palo, 

da smieh opet se zažari na dječjim obrazima 

i da svietlom tvojim se naliju svjetiljke u mraku, 
glasbu radosti mrtve probudi u zraku 

i daj, da anđela mira žuđenog sretnemo 

na prvom večernjem koraku ' 
i da Bog se, putujući zemljom žalostnom večeras, “KAMENITA. VRATA 20 
u domove naše, u tugu zavijene, svrati. adio za E 

Albe Vidaković, hrvatski kompozitor (1914-1964) 


IBoraveći u Zagrebu na Međunarodnom seminaru katoličkih 
novinara, na jednoj zgradi nedaleko prvostolne crkve zagrebačke 
ugledao sam spomen-ploču postavljenu u čast Albe Vidakovića. A 
kada su svi sudionici seminara otišli u franjevačku crkvu na 
zajedničku molitvu za mir, crkveni pjevački zbor je, pored drugih, 
izveo i jednu Vidakovićevu kompoziciju. Budući da je i kod nas u 
Mađarskoj prezime Vidaković dosta poznato (u Sentivanu, Gari itd.) 
zainteresirao sam se za ličnost Albe Vidakovića. 

Moja slutnja se pokazala točnom. Naime, da je Albe Vidaković 
bunjevačkog podrijetla. Rođen je 1914. godine u Subotici a osim 
Subotice školovao se u Travniku, Zagrebu i Rimu. Svoj vrlo plodan 
stvaralački život proživio je u Zagrebu sve do svoje smrti 1964. 
godine. Ove godine navršava 80. obljetnica njegova rođenja i 30. 
obljetnica njegove smrti te se i zbog toga treba sjetiti tog vrlo 
značajnog predstavnika hrvatske duhovne glazbe. 

Albe Vidaković je niz godina bio profesor na državnom 
konzervatoriju, bio je dirigent, skladatelj i urednik glazbenog časopisa 
"Sv. Cecilija". Njegov stvaralački opus uglavnom obuhvaća duhovnu 
glazbu. Uglazbio je 7 misa. Od ovih svakako treba spomenuti 
njegovu staroslavensku misu iz 1950. godine koja se temelji na 
hrvatskom narodnom melosu. Njegova treća staroslavenska misa 
smatra se najboljom a komponirao ju je 1953. godine. 

Albe Vidaković je harmonizirao mnogo pučkih pjesama, litanija, 
moteta i himni Budući da je u svojim kompozicijama obrađivao 
pučke pjesme, postavlja se pitanje: da li se bavio sakupljanjem 
folklorne građe? Odgovor je potvrdan. Sakupljao je narodni melos i 
vrlo ga je uspješno ugrađivao u svoje skladbe. 

Godine 1947. Vidaković je komponirao svoje najveće, no 
nažalost nedovršeno djelo duhovne glazbe. Radi se o oratoriju 
"Tužba u hramu" koji je dovršio poznati umjetnik na orguljama (u 
više navrata gostovao je i u Mađarskoj) Anđelko Klobučar. 

Božji dar Vidaković je ponio iz ravne Bačke a taj dar je u 
glavnom hrvatskom gradu dobio puni sjaj. Zahvalni potomci postavili 
su Albi Vidakoviću spomen-ploču u Zagrebu koja nas podsjeća na 
tog velikana hrvatske duhovne glazbe XX. stoljeća. 

Stipan Filaković 

LDL. __ ______—————-—-————————————— 


Prognano selo 


Selo tužno, selo mrtvo, 
bez osmijeha, bez radosti, 
nigdje zbora, nit govora, 
tihe noći bez radosti. 


Gdje su igre, gdje su ljudi? 
Ne čuju se, uspavanke, 
nigdje vriska novog čeda, 
nit“ blaženstva mlade majke. 


Gdje je pravda, ime Božje, 
topli pozdrav sa ognjišta? 
Nit" zvon zvona, nit zvonika, 
samo jecaj sa stratišta. 


Hladne zvijezde - mrtve oči, 
puste staze bez sretanja, 
prazne kuće ni psa nema, 
umiranje bez nadanja. 


Eno žene u crnini, 

u očima tuga skrita, 
obitelj je u tuđini, 
sumanuta selom skita. 


LI sobičku kuće male, 
dvije se stisle djevojčice 
da ti mislit pamet stane, 
otkud ove sirotice?! 


Jedna svoga djeda pita, 
još je mala, u kikama: 
Veliki ste, valjda znate, 
što se ovo zbiva s nama?! 


 Pričali ste o jedinstvu 


suživotu zemlje naše, 
a sad gledam selo moje 
tuđi ljudi poharaše. 


Zar i meni udes stoji 

da me hladno Sunce grije, 
da mi tuđin pravdu kroji, 
da me zlotvor ubit“ smije? 


Šuti djeda blijeda lika 
grč u grlu, srce boli 
dijete čeka, hajde djeda, 
istinu mi odgovori. 


Istina je tamo negdje 

u vremenu i prostoru, 
Istina je dijete moje, 
samobitnost spasit svoju! 


Molimo se, Bog će dati! 
I trpljenju ima kraja. 
Dočekat ćeš toplo Sunce 
i slobodu zavičaja. 

Svojim sunarodnjacima 
(ulomak) 


Bspovijedati vlastiti život, govoriti o = neostvarenim 
snovima, željama, priznati svoje propuste - nije ni jednostavno 
ni lako. Pisati o prolaženju vremena u kojemu se može mnogo 
toga sačuvati npr. nacionalna svijest i ponešto izgubiti, možda 
ne vlastitom krivnjom, npr. maternji jezik, teško je. Ipak, u 
ime Božje, da pokušam. ' 


Siromaštvo nas je potjeralo 
iz rodnog sela Olasa. Najprije 
smo živjeli na  vlastelinskim 
pustarama da _ bismo idući 
"trbuhom za kruhom" dospjeli 
u Mohač. Moj otac je bio 
nadničar_ a ja sam nekim 
čudom dospio u  mohačku 
gimnaziju. Možda je za to bio 
najzaslužniji ravnatelj gimnazije, 
gospodin Kuzmić, koji je znao 
da je to jadno dijete, taj 
nesretni Jerko, šokačkog 
podrijetla. Četiri godine učio 
sam u mohačkoj gimnaziji a 
kao odlikaš, da bi se prehranio, 
\ učio sam bogatašku djecu. Moji 
roditelj, koji su živjeli u 
podstanarstvu, nisu mogli 
e plaćati skupu školarinu. Iako 
sam živio u velikom siromaštvu i bijedi, nisam primljen u tzv. 
narodni kolegijum" mada sam bio odličan učenik. Vjerojatno 
zato jer u ono doba nije bilo poželjno zvati se Jerko Balatinac 


114 


Vitraž crkve u Gari 
snimio: M. Dragovac 

i biti hrvatske nacionalnosti. U Mohaču sam imao neke školske 
drugove koji su zapravo bili hrvatske nacionalnosti ali su 
pomađarili ime i zatajili svoje nacionalno podrijetlo. 

No, u Mohaču sam kao petnaestogodišnji mladić upoznao 
oca Remiga, Bunjevca iz Baje, zatim Unji Bernardina, učenog 
fratra. Oni su me materijalno pomagali, oblačili me i hranili. 
Kao dobar učenik i primjeran đak poslan sam u franjevačku 
gimnaziju i đački dom u J4szberćny. Tu sam konačno mogao 
bezbrižno učiti, posvetiti se učenju, pripremati se za život. 
Počeo sam se pripremati da kad-tad zamijenim  ostarjele 
hrvatske franjevce. Nakon mature, ali još prije no što su došli 
Rusi, najprije u Szćcsćnyu, a 1946. u Gyčngyčsu studirao sam 
teologiju. Već tada sam posumnjao u sebe: da li ću moći 
udovoljiti strogim zahtjevima svećeničkog poziva? O tome sam 
često razmišljao u asketskom okruženju koje mi je, međutim, 
omogućilo da se posvetim znanosti. 

Ovdje moram reći da su za mene bili. vrlo _upečatljivi 
susreti u Olasu i Udvaru. U Udvaru sam upoznao čuvenog 
svirača Stipu Pakovića. Okruženje koje je voljelo ovozemaljski 
život, pjesme, ples i veselice. U zatvoreni, asketski svijet vraćao 
sam se pun sumnje. Još nečega se sjećam. Jednom zgodom 
sam, sjedeći sam u samostanskom klubu, slušao radio. Slučajno 
sam našao radio-postaju Zagreb. Emitirali su vesele narodne 
pjesme i poskočice koje ja već davno, odavno nisam čuo. Duša 
mi je uzdrhtala, osjećaji se uzburkali, krv uzavrela. Bio sam 
takorekuć u transu. Poslije tog svog doživljaja došao sam do 
konačne spoznaje da sa ovom svojom rapsodičnom, osjećajnom 
slavenskom prirodom ne mogu postati svećenik. Bog neka mi 
oprosti! 

Moram reći da sam u Gyčngyosu imao divne učitelje, 
ugledne profesore. Oni su me pokušali usmjeravati kao i moji 
školski drugovi. Među njima je bio i sadašnji mađarski 
kardinal dr. L4szl6 Paskai. I dok sam se tako borio sam sa 
sobom, skrhala me je teška bolest: tuberkuloza. Nakon kakvog- 
takvog ozdravljenja (franjevci su mi mnogo pomagali) upisao 
sam se u Debrecinu na sveučilište. No, nakon dvije godine 
sam isključen. Bilo je to doba "narodne demokracije" u 


115 


Hrvatski katolički kalenclar 


Mađarskoj. Prema svom — imovinskom stanju i prema 
imovinskom stanju mojih roditelja bio sam jadni proleter ipak 
sam isključen sa sveučilišta jer su moje tijelo i dušu godinam 
hranili “klerikalci", franjevci. Ali imao sam i jedan dodatni 
grijeh: kao pripadnik hrvatske nacionalne manjine bio sam 
sumnjivi titovac'. Bilo je to 1954. godine. Isključen sam uz 
vrlo ozbiljnu opomenu da niukom slučaju i nikome ne 
upućujem nikakve molbe jer će me internirati. Tako 


TI .(. * . . .“v sam 
postao 'nekvalificirani radnik, nadničar, pomoćni traktorist". 


Jerko Balatinac 


+23) 


mn 


CRVE 
Ša g 9 Tei 


2 
SC 
pi s TII 
UZA? šsiii 
de d<> Va PRA 
S < VaNENICIEPS ze 


bed 


DCE 
Ea 


No 


a ka Đ&. 


puna 2 
u. Pon SP GEKA] 
LN ae e Pa Te 


Vitraž crkve u Aljmašu 
snimio: M. Dragovac 

"Zlato ( grebro grada Zadra" 


Zadar, grad u srednjoj Dalmaciji s izvanrednim morskim 
položajem koji mu je osiguravao u prošlosti vrlo važnu ulogu 
u pomorskom prometu. O tome svjedoče i neprestane težnje 
Mletaka da se domognu grada što im i uspjeva 1409. godine, 
kada grad biva prodan Veneciji. 

Još su stari Liburni osnovali naselje poznato pod imenom 
Jadera. U srednjem vijeku Zadar je razvijena autonomna 
gradska komuna, s naprednim gradskim statutom koji nam 
danas svjedoči o demokratskom mentalitetu grada. 

Povijesne prilike mu nisu uvijek bile naklonjene, sjetimo 
se samo križarskog pljačkanja i razaranja, = strahovitog 
bombardiranja u drugom svjetskom ratu te njegovog sustavnog 
razaranja u ovom ratu, kada su se tisuće tona olova i mržnje 
sručile na njega i njegove žitelje. I danas je još uvijek u 
neprestanoj brizi, živi u polumraku, sa sirenama koje 
upozoravaju da je neprijatelj vrlo blizu. 

Grad je povijesno smješten na poluotoku, na kojem se i 
razvila gradska jezgra, okružena munumentalnim bedemima 
koji su dovršeni u XVI. stoljeću u svrhu obrane. Stara gradska 
jezgra bogata je  kulturno-povijesnim spomenicima različitih 
umjetničkih stilova koji svjedoče o sjaju grada kroz stoljeća i 
daju mu poseban izgled. Zadar je grad vrlo vrijedne 
umjetničke baštine, važno kulturno središte srednjodalmatinskog 
prostora. Unatoč svemu što je preživio i preživljava Zadar 
cijelo vrijeme aktivno živi prkoseći svim nedaćama. 

Tko nije čuo za zadarske crkve bez kojih se Zadar ne da 
zamisliti? Prekrasna katedrala sv. Stošije, romanički zvonik 
katedrale, renesansno pročelje crkve sv. Marije, sv. Krševan 
(romanička) građevina na kojoj mogu pozavidjeti i mnogi 
europski gradovi, sv. Donat, monumentalna crkva-rotunda koja 
je postala znakom raspoznavanja Zadra, raka sv. Šime iz 1380. 
godine najpoznatiji rad srednjovjekovnog zadarskog zlatarstva. 
Zadarsko zlato i srebro vidi se na svakom koraku a mnoge 

dragocjenosti, predmeti umjetničke vrijednosti nalaze se po 
zadarskim crkvenim riznicama, samostanima, sakristijama. 

CIBORIJ (PIKSIDA) 
Zadarsko zlatarstvo, 
prva polovica XV stoljeća 


1976. godine u Zadru je 
otvorena stalna postava Muzeja 
sakralne umjetnosti poznata pod 
nazivom "Stalna izložba crkvene 
umjetnosti" koja prezentira 
umjetničke — predmete crkvenog 
karaktera kao svjedočanstvo o 
bogatstvu i kulturnom = životu 
grada i njegovih žitelja kroz 
minula stoljeća. Zadrani su rado, 
često i bogato darivali svoje crkve, 
samostane, štovali svoje = svece 
zaštitnike... 

Zadarske benediktinke preko 
900 godina čuvale su skupocjene 
predmete i dragocjenosti koji su 
bili pohranjeni kod njih. I danas 
je zbirka smještena u samostanu 
benediktinki sv. Marije (samostani 
su kroz stoljeća bili prostori 
kulture) i odlikuje se bogatstvom i 
raznovrsnošću izloženih predmeta 
koji su vlasništvo zadarskih 
crkvenih i samostanskih riznica, ali 
ima izložaka i iz okolnih župa. 
Izložba je uređena po 
kronološkom principu i nalazi se 
na tri nivoa. Umjetnički inventar 
obuhvaća predmete iz ranog 
srednjeg vijeka do kasnog baroka. 
Najveći broj kiparskih radova je iz 
vremena romanike i baroka. Djela 
romaničkog zadarskog kiparstva su 
vrlo brojna, a motivi koje 
nalazimo su likovi Bogorodice, 

RUKA - RELIKVIJAR NEVINE DJECE 
Zadarsko zlatarstvo, 1558 god. 

Krista, svetaca, naročito likovi svetaca zaštitnika (sv. Stošija, sv. 
Krševan). Od slikarskih radova nalazimo predstavnike zadarske 
slikarske škole (Blasius de Jadera - Blaž Jurjev) koji nose u 
sebi originalnost ali i slike iz zadarskih radionica nastale pod 
talijanskim utjecajem, npr. poznati poliptih s oltara sv. Martina 
iz katedrale koji je naslikao mletački slikar Vittore Carpaccio 
krajem XV. stoljeća. Iako prevladavaju kiparski i slikarski 
radovi, nalazimo veliki broj zlatnih predmeta - od relikvijara u 
obliku  škrinjica, lopatica, ruku, stopala i bista svetaca, do 
prekrasnih zlatnih vezova, čipki, ophodnih križeva. U Zadru je 
zlatarstvo bilo razvijeno, njegovao se zlatarski i filigranski rad. 
Zlatni i srebreni predmeti su bogato ukrašeni reljefima svetaca 
i apostola, raznolikim ukrasima i ornamentima od dragog 
kamenja. Brojni su i zanimljivi relikvijari u obliku ruku s 
reljefnom izradom i velikim brojem motiva i simbola. Na njima 
često nalazimo ugravirana imena darovatelja te grbove viđenijih 
zadarskih obitelji. Brojni su predmeti iz perioda romanike i 
gotike, barok je zastupljen s manje originalnih domaćih radova 
(ratovi s Turcima koji su na neki način paralizirali kulturni 
razvoj u ovom dijelu Hrvatske). Slike, kipovi i predmeti od 
zlata i srebra donosili su se uglavnom iz Venecije. Jedan od 
najpoznatijih a ujedno i najstarijih izložaka je Križić iz VII- 
VIII. stoljeća poznat kao Čikin križ (po opatici Čiki), palestinski 
ili egipatski rad od lijevanog pozlaćenog bakra s motivom 
razapetog Krista na prednjoj strani a na krakovima su poprsja 
svetaca. Ističu se radovi originalnog zadarskog zlatarstva. Jedan 
od najljepših radova te vrste je bista sv. Silvestra koju su 
izradili domaći majstori 1367. godine. 

Darovatelji najstarijih predmeta su nepoznati dok za 
predmete iz XII. stoljeća uglavnom znamo ime darovatelja kao 
i onoga kome su darivani. To su bili ugledni građani iz 
bogatih obitelji, različite bratovštine, pučani, ljudi iz svih 
slojeva. Zahvaljujući njima Zadar danas ima u svojoj baštini 
zbirku kojom se može nadaleko ponositi, a zlato i srebro 
Zadra danas sjaji, sjajnije nego ikada prije. 

Branka Blažetin 

LDL. TNE. Re 
Josip Gujaš - Džuretin: 
"Akordi" o Hrvatskoj 
(ulomak) 


Hrvatska : 

f odavno je samo reč 
- kažu 

Ima i takovih 

koji joj pogrebni venac 

slažu 

Ali ja znam 

da će nam ona 

i ovako bleda 

po celom svetu 

razastrta 

oko svoje jezgre 

još dugim vekovima 

živeti 

kao 

Hrvatska 


II, Jedan razgovor 

nije mnogo 

jedan buket reči 
toliko je bilo sve 

ali je bilo baš dosta 
da se u meni 

potom 

probude 

sve domaće boje. 

Ono veče osećao sam 
da neko misli na nas 
da smo narod i mi 

a ne tuđa stoka. 
Osećao sam negde pod pepelom 
negde duboko 

u dnu duše 

da postoji Hrvatska. 
Jedan razgovor 

nije mnogo 

ali ja sam osećao 

da je u meni na dnu duše 
jedan izvor proplakao. 
Svest moja 

već odavno zna 

da Hrvatska 

živi 

ali sam je ja 


do sada 

samo retko osećao. 
Jedan razgovor 

nije mnogo 

ali svakako 

nije bez interesa 

da je na tlu Mađarske 
takav trag 

ostavio. 


IV. Gledao sam 


kao dečak 

sa nasipa kraj 

našega sela 

kako se preko Drave 
naselja od vatre crvene 
kako se žuta polja 

u plamenu žare 

i pitao sam se 

da V odavde smo mi. 
Gledao sam 

kao dečak 

sa nasipa našeg 

kraj sela 

kako Drava 

u koritu svom vrbake ostavlja 
i čudio sam se 

zašto me ona 

od crvenih polja odvaja. 
Gledao sam kao dečak 
sa nasipa 

kraj sela našeg 

kako dolaze 

izbeglice 
iskorištavajući 

iznad Drave led. 
Posmatrao sam to 
stalnim čuđenjem 

a nisam znao 

da se 

tamo preko 

Nova Hrvatska 
stvara. 

TA DJECU 

Danas dan, 


Sutra dan 
Prikosutra 
Badnji dan! - Kota 
Brojalice i bajalice iz zbirke Đure Frankovića Cavolj 
"Taši, taši, tanana..." koja je u tisku 
Sveti Petar igle kuje 
Spavaj mirno, moje čedo milo, Njega jea maja 
Spavaj mirno, moje čedo milo. su E e a si dato . : 
Cerko draga, moje desno krilo, da ša se "x ama 
Cerko draga, moje desno krilo. ou . te # . Ž : 
Oj, ne tiši, majko, tako mene, Ja ću fea za Zar besi . 
Oj, ne tiši, majko, tako mene, sta će m2 oo 
oo Ta pranja se, moa tebi site svinje? 
Drvo, lišće i šareno cveće, vat ki I ia» 
Pa nas nikad rastaviti neće, 18 “> DAJ KO, salo “a . 
Pa nas nikad rastaviti neće! a kei dag eon ' 
a ću, ; . 
oi "Šta će tebi, sine, kola?" 
"Ja ću, majko, kamen vozit." 
Spavaj, spavaj, "Šta će tebi, sine, kamen?" : 
Laku noć, "Ja ću, majko, crkvu gradit. 
Bog ti bio u pomoći "Šta će tebi, sine, crkva?“ , 
Vršenda "Ja ću, majko, Boga molit. 
"Šta će tebi, sine, Bog?" 
Otkide se tanka dlaka, 
Božić, Božić, bata, Ode majka na dno pakla. : 
Nosi bublju zlata, Semelj 
Da pozlati vrata 
I svu kuću do kraja 
I stazicu do raja! 
Čavolj 

Grličica grče 

Za njom Petar trče 
"Daj mi, majko, palicu 
Da ubijem grljičicu!" 
"Neka, neka, sine, 
Grljičica sol da. 

Ja sol kravi dam 
Krava meni ml'jeko da. 
Ja mljeko cici dam, 
Cica meni miša da. 

Ja miša orlu dam, 
Orlo meni pero da. 
Ja pero đaku dam, 
Đak meni knjigu da. 
Ja knjigu Bogu dam, 
Bog meni sreću da. 

Ja sreću, pa u vreću, 
Pa ju nosim na pazar, 
Pa ju rinim u bunar!" 


a Hrvatski katolički kalendar 
E. FE 


Udvar 


crtež: Jelica Matoric, učenica IV. razreda 

Jeste li znali... | 


* - da kornjače dožive duboku starost od stotinjak, pa i 
više godina. One žive vrlo polagano. Prespavaju zimu, a 
njihov san može trajati i do pola godine. Jedan od razloga 
zašto kornjače dožive duboku starost leži u tome da su im 
lopatične kosti srasle s leđnim oklopom, one nemaju prsne 
kosti ni trbušnih rebara, pa im se pluća mogu širiti. Zato kod 
disanja moraju gutati zrak što rezultira sporim disanjem, a to 
vodi k dugom životu. 


m 


* - da od svih biljaka bambusi rastu najbrže, npr. kineska 
vrsta raste tako brzo da se to i prostim okom da zapaziti, za 
šesnaest minuta izraste jedan centimetar, dakle dnevno nešto 
manje od jednog metra. Bambusi su visoke biljke, neke vrste 
dosižu visinu i do 42 metra. Bambusi, iako naoko slični 
drveću, što je najzanimljivije, pripadaju velikoj obitelji trava. 


* - da se ljudsko tijelo sastoji od velike količine vode. 
Tako npr. čovjek koji teži 75 kilograma od toga čak 55 
kilograma je voda. Odrastao čovjek dnevno potrebuje oko 2 
litre vode, koju unosi u tijelo pićem ili vlagom iz hrane. 


sra da je luk vrlo ljekovita biljka. Luk razara klice 
najrazličitijih bolesti, a posebice bijele stafilokoke, sve štetne 
Praživotinje pa čak i klice tifusa. Ako jedemo luk isparina iz 
sirovog luka za pet minuta može učiniti sluznicu usta i 
jednjaka potpuno sterilnim, ubijajući sve štetne bakterije. Luk 
sadrži velike količine vitamina A, B i C, i vitamina G. U 
njegovim lukovicama ima i brojnih minerala. 

Q 

Kada je Tomislav počeo da se kreće, 
Četveronoške po cijeloj sobi da se šeće, 
Prvi put oko malenog stola, 

Obiđe skoro od sobe pola. 

Smeđa ga polica knjiga privuče, 

Da koju knjigu sa nje povuče. - 
Dođe do peći, ormar ručicom takne, 
Pa se do zrcala zatim odmakne. 

A onda ležaj široki slijedi, 

Na kojem Dida, komotno sjedi. 

Tad Didin trbuh posta mu meta, 
Kao na vrhu iznad svijeta. 

Al kad na ležaju daljinski spazi, 
Krene brzinom, svakog da zgazi. 

Jer to je čudo baš s neba palo, 

Do njega mu je najviše stalo. 
Ručicom brzom daljinski zgrabi, 

Kao da njime program vabi. 

I gle, prstićem gumbek pritisne, 

Te zatim bučno, dugačko vrisne. 

A na ekranu spiker se javi: 
"Tomislav majstor je, majstor je pravi." 
A onda drugim kanalom hoda, 

Zna da je danas baš takva moda. 
Sjediš u sobi, u fotelji, 

Kanale mijenjaš po svojoj želji. 


Iz zbirke pjesama "UNUKIJADA" 
(iliti: Kako mi unuk djetinjstvo vraća, 
Sve propušteno, bogato plaća) 

PORPUŠKI TURAK 


Bred već od 300 ljeti - 1683. - je turska vojska stala 
pred Bečom. Turki hotili su opsjesti Beč, i tako zauzeti 
Zapadnu Europu i zapad islamizirati. U školi ste se u historiji 
od toga sigurno učili. U našoj krajini, kade mi živimo - u 
Gradišću - u okolici Fortnavskoga grada i Niuzaljskoga jezera 
bile su velike bojne bitke. Ali pohodniki, ki dojdu u Porpuh 
(Purbach am Neusiedler See) se čudu, kad vidu na dimnjaku 
jednoga stana (današnji posjednik Johann Weisz, Schulgasse 9 
Turkenkeller) tursku glavu iz kamena isklesanu. Ča ima to za 
značenje? Nut, povida se ovo: 

Kad su se turske čete sve više približavale Porpuhu svi 
su stanovniki pobignuli u susjednu Lajtansku goru. Kad su 
vojaki došli u selo, su zničili sve ča su našli. Čuda nij ostalo, 
ar ljudi su živine, žito, krumpire i sve ča su mogli naložiti 
sobom u lozu zeli. Samo drivene lagve ili sude, ki su bili puni 
s vinom, ostavili su u pivnica. Turkom islamska vjera 
prepovida ne piti vino. Psovajući marširali su u drugo selo. 
Samo jedan od turskih vojakov je ostao odzada - skušavanje 
bilo je preveliko, da proba to divno piće! 

No, na zdravlje! Povali se pod lagav (sud) otpre pipu i 
usta. Vince, curilo je kroz njegovo grlo kot voda po potoku. 
Vani je sunce prešćalo - Turak je bio žajan - u pivnici lipo 
hladno; naš vojak je lipo pio, pio i pio... 

Koncem konca je žaju ugasio. Po stepenica iz pivnice van, 
i hajde - za tovaruši, da je opet ulovi. 

Kumaj dojde van na friški zrak i žarko sunce - u glavi 
mu se počne šušnjati i noge ga ostavu, i on se zruši. Klečeći 
se odvliče u jednu kamru - i zaspi! 

i Sigurno je jur nekoliko uri prošlo, kad se zbudi i čuje 
vani tudji govor. Već je bilo škuro. Sada je prepoznao svoje 
teško stanje. Tovaruši, vojaki, su već daleko - a seoski 
stanovniki se vraćaju najzad. 

Joj! Joj! Kad me ovde najdu sam zgubljen! 

O, visoki Allah, pomozi! 

Shrani se u kut kamre i čeka. Vrata se otpru i tri muži 
stupu nutar. Kad nisu ništar_ šumljivoga opazili, projdu opet 
van. Otškulja se u kuhinju, najde otvoreni dimnjak, a kroz 
dimnjak vidi slabu misečinu. Misli pri sebi: Samo ov dimnjak 
je moje jedino spasenje! 

Hu! Hu! Teškom mukom se odriva - jednoč gori: - jednoč 
doli - kroz uski dimnjak, pun rujsa, i tiho takne glavu van! A 
kad imaš vraga za kuma - onda ništ ne gre! | 

U tom hipcu kad takne glavu van - zagleda ga noćni 
čuvar! 

Tata, tata, tata! - puše čuvar u svoju hornu! 

Odmah glavu nutar takne - i čeka! Stanovniki su cijel 
stan okružili i vikali: "Turak je u dimnjaku! Turak je u, 
dimnjaku! Naložite oganj! Naložite oganj!" i 

I zaista! Naložili su oganj. Turak bio silovan gori ili doli, 
ako se ne kani zalipiti. Oganj su zagasili i Turak se došmulja 
doli. Drhtao je po cijelom tijelu kot mlada šibica. Stanovniki ga 
otpeljaju načelniku. On i seoski tanačniki odluču da će Turak 
dobiti slobodu, ali mora stupiti u katoličansku vjeru. Zvana 
toga su ga i pogostili. 

Turak je priznao sudstvo, nastao katoličan, i ostao sluga u 
onom stanu kade su ga ulovili ča do njegove smrti. Kad su 
Purpušćani nimškoga porekla, se je Turak naučio i nimški. U 
selu je bio jako obljubljen. Samo jednoga se je držao - vas 
njegov žitak: Niti kapljice vine već nije kušao! Kad su ga htili 
za vino ča pitati, je odgovorio: "Wein nix gut! Vino nij dobro!" 

Na spominak je dao seljak, komu je Turak do smrti 
vjerno služio, izsići jednu tursku glavu iz kamena i postaviti 
na on dimnjak kade su Turka ulovili. 

Porpuški turak stoji još dandanas na dimnjaku i je 
turistička atrakcija, pod imenom "PURBACHER TURKENKELLER" 
(Porpuška Turska pivnica). 

Fekete vđros - Purbach - Porpuh 


— cg 


Franjo F. Franta 

Moje dijete i vlak 


Jednom je jedan novinar upitao jednog željezničkog 
skretničara da li je već došlo do željezničke nesreće za vrijeme 
njegove službe. Odgovor je bio: "S radošću mogu kazati da je 
Bog uvijek stražario nada mnom i mojom obitelji. Ali jednom 
je malo falilo da nije došlo do željezničke nesreće. Prije 18 
godina sam bio premješten u ovu službu i oženio najbolju 
djevojku u ovoj okolici. Poslije dvije godine rodila nam se 
mala djevojčica, dali smo joj ime Jolanka, pazili smo je kao 
svoje oči. Kada je naučila hodati svako jutro me je ispratila 
mašući rukama za mnom a kući me je dočekivala s milim 
osmjehom. Rasla je brzo i već u petoj godini donosila mi je 
ručak na rezervnoj pruzi koja se rijetko upotrebljavala a ja 
sam je opomenuo da nikada ne prelazi na glavnu prugu što 
ona nikada nije ni učinili. Nosila mi je korpicu s hranom a ja 
sam je sretno promatrao. Ima 12 godina da je jednog dana 
brzi vlak kasnio i ja sam zbog toga bio u brizi. Ipak, čuo sam 
iz daljine da vlak dolazi i postavio slobodan put. Tad sam 
primijetio čovjeka koji viče i maše rukama. Prepoznao sam u 
njemu jednog od naših radnika i shvatio da nešto nije u redu. 
Vikao je: "Most je porušen skreni skretnicu s glavne pruge, 
preduhitri nesreću!" Radilo se o tome da je stari most više 
puta bio u kvaru i popravljen a sada ga je od silnih kiša 
nabujali potok srušio. Došao sam do zaključka da ako ne 
prebacim skretnicu na rezervnu prugu doći će do velike 
nesreće. Baš kada sam prebacio skretnicu opazio sam svoju 
malu kako dolazi sredinom rezervne pruge. U tom momentu 
sam se našao u strašnoj situaciji: što da činim? Čuo sam zvuk 
vlaka i u toj neprilici viknuo: "Gospode pomiluj!" Neiskazana 
velika sila je navela moju ruku da povuče skretnicu na 
rezervnu prugu. 5 velikim strahom sam vikao: "Brzo! Jolanka! 
Legni dolje!" Što se dogodilo ne znam jer sam pao u nesvijest. 
Kada sam došao k sebi bio sam kod kuće u svome krevetu, a 
kada je moja žena opazila da sam otvorio oči, umjesto da je 

plakala zbog smrti naše Jolanke oslovila me riječima: "Slava 
Gospodu!" Izašla je iz sobe i vratila se vodeći Jolanku za ruku. 
Ja sam je zagrlio i izljubio. Naime, ona me je poslušala i 
vješto legla između šina a ogromna lokomotiva s bezbrojnim 
vagonima projurila je preko nje, tako da nije dobila ni 

tinu. 
PP Tda sam osjetio u srcu veliku milost i dobrotu Božju, 
shvatio, da se dogodilo nešto izvanredno i da se moram 
velikoj milosti Božjoj zahvaliti a tako je osjećala i moja žena. 
Tada smo naš život predali Gospodu a Jolanku posvetili 
Gospodu za misionarski rad. Ona se toga latila i živi vjerna 
Bogu kao misionarka noseći svijetom kuda prolazi Njegovu 
presvetu slavu. . ' i a 

Božja riječ kaže: "Isus koji nas je spasio svojim životom 
ne dijeli po čovječjim zaslugama nego po svojoj providnosti i 
blagosti." On nas poznaje i želi da živimo na sliku i Priliku 
Njegovu. Mi smo to shvatili, i sve troje posvetili svoj život . 
Njegovoj želji i milosti" 


m 


I ti prijatelju možeš uživati preveliku sreću u duši ako se 
predaš Isusu. Ako želiš stići u Njegovo carstvo moraš Njemu 
predati svoje srce već u ovom životu. Ako se ne preporodiš iz 
grijeha ne možeš stići i vidjeti Božje carstvo. , 

Zato, ako čuješ Njegov glas, a on je uvijek kraj tebe i 
uvijek te zove, nemoj biti kamenoga srca, nego mu Slušaj 
opomene i čitaj evanđelje. Ako se pokaješ za grijehe nećeš se 
izgubiti već živjeti u vijeke vjekova. i 

Tko ima uho neka čuje riječ Božju. ; 

Marija Vargaj 


—_——————— == == ——————————————o =—————— 

Sveti Franjo Asiški 


ŠRodio se 1182. godine u Asizu od bogatih roditelja. Otac mu je 
bio trgovac robom i davao mu mnogo novaca a on je živio razvratnim 
životom s drugovima. Htio je biti vojskovođa i time se hvalio. 
Dogodilo se da je grad napao neprijatelj. On se latio vođenja rata i 
obećao pobjedu, pljačkanje, blago i zarobljenike. No, desilo se obratno, 
neprijatelj je pobijedio, on je pao u ropstvo a poslije nekoliko godina, 
kada su ga pustili, vratio se kući gdje su mu se rugali i ponižavali ga. 
Tada se sjetio kako je sablasno živio i odlučio po unutrašnjem pozivu 
posvetiti život Isusu. Popravio se i pokajao za grijehe. 

Jednomgs kada je izjahao, sreo je jednog strašno iznakaženog 
lepraša, obuzela ga je samilost prema njemu te ga je zagrlio i poljubio. 
Kada se okrenuo za njim nije ga nigdje bilo i došao je do spoznaje 
da je sreo Isusa. U gradu su bile mnoge ruševine crkava i on ih 
počeo popravljati svojim rukama s nekoliko vjernika dok je imao 
novaca. Kada je sve potrošio, krao je od oca koji ga se zato odrekao. 
Svatko ga je držao ludim. Živio je od milostinje i u prnjama koje su 
mu davali prosjaci. Sjetio se lepraša i sav život je posvetio njihovom 
liječenju mislivši: "To je sve za Isusa!" Toliko se promijenio da je bio 
sličan anđelima a svatko ga je vidio nasmijana i u najvećoj oskudici. 
Jednoga dana, kada je u crkvi bila propovijed evanđelja, shvatio je da 
Isus ne želi da popravlja zemaljske crkve, već Njegovu vječnu crkvu. 
Tada je stao propovijedati idući iz grada u grad i obratio tisuće 
pogana u vjeru Isusovu. Prolazeći šumama, počeo je propovijedati i 
životinjama koje su ga slijedile. Golubovi su mu sjedali na rame, 
zečevi sjeli u krilo i gladan vuk ga je pitomo slijedio kao da ga je 
razumio. Sve je podijelio što je dobio i bio je pun radosti i mira. 
Zbog velikih napora je iznemogao, oslabio i umro u 40. godini života, 
skoro slijep. Prije smrti osnovao je tri franjevačka reda. Molio da ga 
sahrane u crkvi koju je on popravio 1224. godine. Još za života je 
primio na čudesan način Isusove rane koje je nosio do smrti. 1226. 
papa Grgur IX. proglasio ga je svetim. 

JE. 

Molitva svetome Franji (za njegove zasluge) 

Gospode, Isuse Kriste, koji si u tijelu sv. Franje obnovio svoje 
RANE da raspališ ognjem ljubavi naša srca, dopusti milostivo da 
njegovim zagovorom neprestano nosimo križ i vršimo dostojna djela 
pokore. Izvedi nas iz progonstva tijela u domovinu nebeskog 
kraljevstva. Amen. 

(300 dana oproštenja ako vršimo tu pobožnost molitvom.) 

pripremila: Marija Vargaj 

crtež: Janja Tomola učenica IV. razreda 

Posvetna molitva Majci dobrote, 


ljubavi i milosrđa 


O Majko moja, 

Majko dobrote, ljubavi i milosrđa, 
beskrajno te volim 

i prikazujem ti se. 

Po svojoj dobroti, ljubavi 

i milosti spasi me. 

Ja želim biti tvoja. 

Beskrajno te volim, 

i želim da me čuvaš. 

Iz srca te molim, Majko dobrote, 
daj mi svoju dobrotu, 

da s njom stečem raj. 

Molim te za tvoju beskrajnu ljubav 
da mi daš milosti, 

da mogu ljubiti svakoga 

kako si ti ljubila 

Isusa Krista. 

I za milost te molim 

da mogu biti milostiva prema tebi. 
Prikazujem ti se sasvim i želim 


da budeš na svakom koraku sa mnom. 


Jer ti si puna milosti. 

I želim da ih nikad ne zaboravim. 
I ako ih izgubim, 

molim te da mi ih povratiš. Amen. 

MOĆ MOLITVE* 


Molite i dat će vam se! Tražite i naći ćete! Kucajte, i otvorit 
će vam se! Jer svatko, tko moli, prima, tko traži, nalazi, i tko 
kuca otvara mu se. Ili ima netko među vama, tko bi svome 
sinu, ako ga zamoli za kruh pružio kamen, ili ako zamoli za 
ribu, pružio mu zmiju? Dakle: Ako vi, premda ste zli, možete 
davati svojoj djeci dobre darove, koliko će više vaš nebeski 
Otac dati dobra onima, koji ga mole? 

(Mt. 7,7-11). 


MOLITVE 


ZNAK KRIŽA 


U ime Oca i Sina i Duha Svetoga. Amen. 


OČE NAŠ 


Oče naš koji jesi na nebesima, sveti se ime tvoje. Dođi 
kraljevstvo tvoje. Budi volja tvoja, kako na nebu tako i na 
zemlji. 

Kruh naš svagdanji daj nam danas i otpusti duge naše kako i 
mi otpuštamo dužnicima našim. I ne uvedi nas u napast, nego 
izbavi nas od zla. Amen. 


* Više puta nam je bilo predloženo da objavimo najosnovnije molitve neophodne 
svakom vjerniku. Mi ih donosimo na hrvatskom književnom jeziku, onako, kako se 
one danas upotrebljavaju u Hrvatskoj. Nadamo se da time pomažemo svima onima 
koji su, možda, zaboravili ili uče ili tek žele naučiti obraćati se Bogu. 

(primjedba urednika) 

_ i PIE va 
ZDRAVO MARIJO 


Zdravo, Marijo, milosti puna, Gospodin s Tobom, blagoslovljena 
ti među ženama i blagoslovljen plod utrobe tvoje, Isus. Sveta 
Marijo, Majko Božja moli za nas grešnike sada i na čas smrti 
naše. Amen. ; 


SLAVA OCU 


Slava Ocu i Sinu i Duhu Svetomu. Kako bijaše na početku, 
tako i sada i vazda i u vijeke vjekova. Amen. 


ANĐEOSKI POZDRAV 


Anđeo Gospodnji navijestio Mariji. 
I ona je začela po Duhu svetom. 
Zdravo Marijo... 

Evo službenice Gospodnje. 

Neka mi bude po riječi tvojoj. 
Zdravo Marijo... 

I Riječ je tijelom postala. 

I prebivala u nama. 

Zdravo Marijo... 

Moli za nas, sveta Bogorodice. 
Da dostojni postanemo obećanja Kristovih. 


Pomolimo se. Milost svoju, molim te, Gospodine, ulij u duše 
naše da mi koji smo  anđelovu  navještenju spoznali 
utjelovljenje Krista, Sina tvoga, po muci njegovoj i križu k 
slavi uskrsnuća privedeni budemo. Po istom Kristu Gospodinu 
našem. Amen. 

—__————_:__—_—_—-——————_________L....—— 


JUTARNJA MOLITVA 


Slavim te, Gospodine, ti si jutro i večer, početak i svršetak 
vremena. 

Zahvaljujem ti za noćni mir i za svjetlo novoga dana. 

Tebi pripada tijelo i duša, od tebe dolazi sve što se događa. 
Gospodine, Isuse Kriste, svjetlo svijeta, ti si put kojim danas 
idem, 

ti si istina koja me vodi, ti si život koji nalazim. 

Daj mi svoju ljubav da te promatram u ljudima. 

Daj mi strpljivosti i ravnodušnosti i sačuvaj me u svojoj 
ljubavi. 


VEČERNJA MOLITVA 


Zahvaljujem ti, Bože, za sve dobro što si mi danas udijelio. 
Tvojom sam se pomoći trudio biti dobar i činiti dobro. 

Ali ti znaš da sam neka dobra djela propustio. 

A i uvrijedio sam te svojim zlim mislima, riječima i djelima. 
Molim te, oprosti mi. Obećajem da ću uz tvoju pomoć sutra 
biti bolji. Amen. 

Isuse, Marijo, Josipe, 

vama srce i dušu svoju darujem. 

Mirnu noć i sretan svršetak udijelio nam svemogući i milosrdni 
Gospodin. 

(Načini pobožno znak križa.) 


MOLITVA PRIJE JELA 


Blagoslovi, Gospodine, nas i ove tvoje darove, što ćemo ih primiti 
od tvoje darežljivosti. Po Kristu Gospodinu našem. Amen. 


MOLITVA POSLIJE JELA 


Zahvaljujemo ti, svemogući Bože, za sva dobročiniteljstva tvoja. 
Koji živiš i kraljuješ u vijeke vjekova. Amen. 

Oče naš. Zdravo Marijo. Slava Ocu. 

u jj jn m 
APOSTOLSKO VJEROVANJE 


Vjerujem u Boga, Oca, svemogućega, Stvoritelja neba i zemlje. 
I u Isusa Krista, Sina njegova jedinoga, Gospodina našega, 
koji je začet po Duhu Svetom, 
rođen od Marije Djevice, 
mučen pod Poncijem Pilatom, raspet, umro 1 pokopan, : 
sašao nad pakao, treći dan uskrsnuo od mrtvih, uzašao na nebo, 
sjedi o desnu deg an 

nud će doći suditi žive i mrtve. 
jenjen u Duha Svetoga, svetu Crkvu katoličku, općinstvo svetih, 
oproštenje grijeha, uskrsnuće tijela i život vječni. Amen. 

k tebi nad svijet, 


ustavlja let. 


Bliže, o Bože moj, 
slabo dok tijelo mi 

Nek andjeoski zbor, nek andjeoski zbor 
zove me sjajan, svet k tebi nad svijet! 

